30000 രൂപ വിലവരുന്ന സ്മാർട്ഫോണുകൾ വെറും 4000 രൂപയ്ക്കു. സത്യാവസ്ഥ എന്ത് - Techie Kerala\nby TECHIE KERALA June 18, 2020 June 28, 2020\nഈ ലോക്‌ഡൗൺ കാലത്തു നമ്മൾ എല്ലാവരും പൊതുവെ കേൾക്കുന്ന ഒന്നാണല്ലോ നിരവധി സ്മാർട്ഫോണുകൾ വളരെ വിലക്കുറവിൽ ലഭിക്കുന്നു എന്നത്. ഈ ഒരു വാർത്ത കേട്ട ഉടൻ തന്നെ ഭൂരിഭാഗം പേരും ഫോണുകൾ വാങ്ങിക്കൂട്ടാൻ ശ്രമിക്കാറുണ്ട്. അതിനായി പണം അധികം ചിലവഴിക്കാറുമുണ്ട്. എന്നാൽ ഇതിന്റെ സത്യാവസ്ഥ എന്നത് പലർക്കും ഇന്ന് അറിയില്ല. ഇതിനെക്കുറിച്ച് കൂടുതൽ മനസ്സിലാക്കാതെ ഇതിൽച്ചെന്ന് പെടുന്നവർ നിരവധിയാണ്.\n30000 രൂപയൊക്കെ വില വരുന്ന ഫോണുകൾ വെറും 4000, 5000 രൂപയ്ക്കു ലഭിക്കുന്നു എന്നത്. എന്നാൽ ഇതിന്റെ സത്യാവസ്ഥ എന്നത് ഇത് തികച്ചും ഫേക്ക് ആണ് എന്നുള്ളതാണ്. ഇപ്പോൾ അടുത്തിടെയായി വന്നിരിക്കുന്ന ഒരു പുതിയ വെബ്‌സൈറ്റിൽ ഇത്തരം ഫോണുകൾ വളരെ കുറഞ്ഞ വിലക്ക് ലഭിക്കുന്നത്. ഇത്തരം വെബ്സൈറ്റുകൾ മുന്നേ കുറെ ഉണ്ടായിട്ടുണ്ട്. എന്നാൽ ഈ അടുത്തിടെ ഇറങ്ങിയ ഈസി ഫോൺ എന്ന വെബ്‌സൈറ്റിൽ ഇത് കാണാൻ ഇടയുണ്ടായത്.\nമറ്റുള്ള ബ്രാൻഡുകളുടെ സ്മാർട്ഫോണുകൾ അവയുടെ ബ്രാൻഡ്‌നെയിം മാത്രം മാറ്റം വരുത്തി ക്രിപ്റ്റോൺ എന്ന പേരിൽ ആണ് ഈ വെബ്‌സൈറ്റിൽ പബ്ലിഷ് ചെയ്യുന്നത്. അതായതു മാർക്കെറ്റിൽ അവൈലബിൾ ആയിട്ടുള്ള ഫോണുകൾ പേരുമാത്രം മാറ്റി അതൊരു ഫേക്ക് സൈറ്റിൽ ഇട്ടു ജനങ്ങളെ വിഡ്ഢിതരാക്കുന്നു. ഇത്തരം പരസ്യങ്ങളും വമ്പിച്ച ഓഫറുകളും നമ്മുടെ ഫേസ്ബുക്കിൽ അടക്കം കണ്ടു അതിൽ പെട്ടുപോകുന്നവരും ഉണ്ട്.\nഈ ഒരു കമ്പനി തുടങ്ങിയിരിക്കുന്നത് യൂ എസ് ബേസ്‌ഡ് കമ്പനി ആണ്. അതുകൊണ്ട് നിങ്ങൾ ഈ ഒരു അഡ്രസ്സിലേക്ക് പേയ്മെന്റ് ചെയ്‌താൽ നിങ്ങൾക്ക് ആവശ്യമുള്ള ഒരു പ്രോഡക്റ്റും ഡെലിവറി ഉണ്ടാകില്ല. പേയ്മെന്റ് ചെയ്‌ത് കഴിഞ്ഞാൽ ഉടൻ തന്നെ നിങ്ങളെ അവർ ബ്ലോക്ക് ചെയ്യുകയും ചെയ്യും. പിന്നെ യാതൊരു വിധ കോണ്ടാക്റ്റും ലഭ്യമാകില്ല. നിങ്ങളുടെ പണം നഷ്ടമായി പോകുകയും ചെയ്യും. നിങ്ങൾക്ക് പരാതി നൽകാനോ ഒന്നിനും സാധിക്കുകയില്ല.\nഈ ഒരു സൈറ്റിൽ ഹെൽപ് ഓപ്ഷനും എല്ലാ സപ്പോർട്ടും കാണിക്കുന്നുണ്ടെങ്കിലും അതൊന്നും ലഭ്യമാകില്ല എന്നതാണ് പരമാർത്ഥം. കാരണം യാതൊരു വിധത്തിലുള്ള പേയ്‌മെന്റുകളൊന്നും ഈ ഒരു സൈറ്റിലേക്ക് നടത്തണ്ട. സ്മാർട്ഫോൺ പ്രൊഡക്ഷൻസ് നിർത്തിവെച്ചേക്കുന്ന ഈ ഒരു അവസരത്തിൽ അതിനെ മുതലെടുക്കുവാൻ വേണ്ടി മാത്രമാണ് ഈ ഒരു വെബ്സൈറ്റ്.ഈ ഒരു ഫേക്ക് ആയിട്ടുള്ള സൈറ്റിനെക്കുറിച്ചും അതിൽ ചെന്നെത്തിപ്പെട്ടാലുണ്ടാകുന്ന പ്രശ്നങ്ങളെക്കുറിച്ചും കൂടാതാലയി മനസ്സിലാക്കാൻ താഴെയുള്ള വീഡിയോ കണ്ടു നോക്കു.\nവാട്സ്ആപ്പിൽ പുതുതായി എത്തുന്ന5ഫീച്ചറുകൾ\nഷെയർ ചാറ്റിനു വൻകുതിപ്പു\nനിങ്ങളുടെ സ്‌കൂട്ടർ എൻജിന്റെ പ്രവർത്തനം നേരിട്ട് കണ്ടിട്ടുണ്ടോ\nഫ്രീ ആയി വീഡിയോ എഡിറ്റിങ് പഠിക്കാം


വിനേഷ് ഫോഗട്ടിന് ലോക റസ്‌ലിംഗ് ചാംപ്യന്‍ഷിപ്പില് മെഡല് നേട്ടം • Suprabhaatham\nവിനേഷ് ഫോഗട്ടിന് ലോക റസ്‌ലിംഗ് ചാംപ്യന്‍ഷിപ്പില് മെഡല് നേട്ടം\nSeptember 18, 2019 | 7:36 pm IST\nനൂര്‍സുല്‍ത്താന്: ഇന്ത്യന് താരം വിനേഷ് ഫോഗട്ടിന് കസാഖിസ്ഥാനില് നടക്കുന്ന ലോക റസ്‌ലിംഗ് ചാംപ്യന്‍ഷിപ്പില് വെങ്കല മെഡല് നേട്ടം. 53കിലോ ഗ്രാം വിഭാഗത്തിലാണ് ഗ്രീസിന്റെ മറിയ റിവോലാരികിയെ 4-1 എന്ന പോയിന്റില് വിനേഷ് പരാജയപ്പെടുത്തിയത്.\nഅതേസമയം 2020ല് നടക്കുന്ന ടോക്കിയോ ഒളിംപിക്‌സിലേക്ക് യോഗ്യത നേടുന്ന ആദ്യ റസ്ലിംഗ് താരം എന്ന നേട്ടം വിനേഷ് ഫോഗട്ട് സ്വന്തമാക്കിയിരുന്നു. ദിവത്തിന്റെ തുടക്കത്തില് അമേരിക്കയുടെ സാറ ഹില്‍ഡ്ബ്രറ്റിനെ 8-2ന് പരാജയപ്പെടുത്തിയാണ് അവര് ഈ നേട്ടം കരസ്ഥമാക്കിയത്. 2014ലും 2018ലും നടന്ന കോമണ്‍വെല്‍ത്ത് ഗെയിംസില് ഫോഗട്ട് സ്വര്‍ണമെഡല് നേടിയിരുന്നു. 2018ലെ ഏഷ്യന് ഗെയിംസില് 50 കിലോ വിഭാഗത്തിലും അവര് സ്വര്‍ണ മെഡല് നേടി.


ആള്‍ക്കൂട്ട കൊലപാതകം: പാര്‍ലമെന്റില് ഉന്നയിച്ച് പ്രതിപക്ഷം - Janayugom Online\nHome / News / India / ആള്‍ക്കൂട്ട കൊലപാതകം: പാര്‍ലമെന്റില് ഉന്നയിച്ച് പ്രതിപക്ഷം\nആള്‍ക്കൂട്ട കൊലപാതകം: പാര്‍ലമെന്റില് ഉന്നയിച്ച് പ്രതിപക്ഷം\nPosted on June 24, 2019, 10:23 pm\nന്യൂഡല്‍ഹി: ആള്‍ക്കൂട്ട കൊലപാതക വിഷയം പാര്‍ലമെന്റില് ഉന്നയിച്ച് പ്രതിപക്ഷപാര്‍ട്ടികള്. ജാര്‍ഖണ്ഡ് അക്രമങ്ങളുടെയും ആള്‍കൂട്ട കൊലപാതകങ്ങളുടെയും ഫാക്ടറിയായി മാറിയെന്ന് രാജ്യസഭയിലെ പ്രതിപക്ഷ നേതാവ് ഗുലാംനബി ആസാദ് പറഞ്ഞു. എല്ലാ ആഴ്ചയും മുസ്‌ലിങ്ങളും ദളിതുകളും കൊല്ലപ്പെടുകയാണെന്നും ഗുലാം നബി ചൂണ്ടിക്കാട്ടി.\nപാര്‍ലമെന്റിലെ ഇരുസഭകളിലും രാഷ്ട്രപതിയുടെ നയപ്രഖ്യാപനത്തിന്‍മേലുള്ള നന്ദിപ്രമേയ ചര്‍ച്ചയാണ് ഇന്നലെ നടന്നത്. സമാജ്‌വാദി പാര്‍ട്ടി നേതാവ് അസം ഖാന്, എഐഎംഐഎം നേതാവ് അസാദുദ്ദീന് ഒവൈസി തുടങ്ങിയവരും നന്ദിപ്രമേയ ചര്‍ച്ചക്കിടെ വര്‍ധിച്ചുവരുന്ന ആള്‍ക്കൂട്ട കൊലപാതകങ്ങള് ചൂണ്ടിക്കാട്ടി. ഏതെങ്കിലും മതത്തിന്റെ മുദ്രാവാക്യം മുഴക്കണമെന്ന് ഭരണഘടന നിഷ്‌കര്‍ഷിക്കുന്നുണ്ടെങ്കില് അത് അംഗീകരിക്കാമെന്ന് അസംഖാന് പറഞ്ഞു.\nനരേന്ദ്ര മോഡിക്കെതിരെ കോണ്‍ഗ്രസ് ലോക്‌സഭാ കക്ഷിനേതാവ് അധിര് രഞ്ജന് ചൗധരിയുടെ പരാമര്‍ശം ബഹളത്തിനിടയാക്കി. തുടര്‍ന്ന് പരാമര്‍ശം നീക്കിയതായി സ്പീക്കര് ഓംപ്രകാശ് ബിര്‍ള അറിയിച്ചു.\nനിപ ഭീതി അകന്നു, നിരീക്ഷണത്തില് ആരുമില്ല\nആഡംബര കാര് മേല്‍പ്പാലത്തില് ഇടിച്ചു കയറി വ്യവസായിക്ക് ദാരുണാന്ത്യം\nപഞ്ചസാര ഫാക്ടറിയിൽ ബോയിലർ പൊട്ടിത്തെറിച്ചു നാല് മരണം


മിക്കവാറും എല്ലാ ദിവസങ്ങളിലും ആരെങ്കിലുമൊക്കെ കുഴിയില് വീഴും! ജല്ലിക്കട്ടിനെക്കുറിച്ച് സാബുമോന് | Sabumon Abdusamad Says About Jallikattu Shooting Experiance - Malayalam Filmibeat\n| Updated: Tuesday, October 15, 2019, 10:47 [IST]\nലിജോ ജോസ് പെല്ലിശ്ശേരിയുടെ ജല്ലിക്കട്ട് തിയ്യേറ്ററുകളില് മികച്ച പ്രതികരണം നേടി മുന്നേറികൊണ്ടിരിക്കുകയാണ്. ഒക്ടോബര് നാലിന് റിലീസ് ചെയ്ത ചിത്രം പ്രേക്ഷകര് ആകാംക്ഷയോടെ കാത്തിരുന്ന സിനിമകളിലൊന്നായിരുന്നു. അങ്കമാലി ഡയറീസ്, ഈമയൗ തുടങ്ങിയ ശ്രദ്ധേയ സിനിമകള്‍ക്ക് ശേഷമാണ് സംവിധായകന് പുതിയ ചിത്രവുമായി എത്തിയിരുന്നത്. മികച്ച നിരൂപക പ്രശംസയും പ്രേക്ഷക പ്രതികരണങ്ങളും ഒരേപോലെ നേടിയെടുത്ത ചിത്രം കൂടിയായിരുന്നു ജല്ലിക്കട്ട്.\nസിനിമയില് ആന്റണി വര്‍ഗീസ്, ചെമ്പന് വിനോദ് തുടങ്ങിയവര്‍ക്കൊപ്പം പ്രാധാന്യമുളള വേഷത്തില് എത്തിയ താരമാണ് സാബുമോന്. ജല്ലിക്കട്ടില് നടന്റെ പ്രകടനത്തിനും മികച്ച അഭിപ്രായങ്ങളാണ് ലഭിച്ചിരുന്നത്. ജല്ലിക്കട്ടില് കുട്ടച്ചന് എന്ന കഥാപാത്രത്തെയാണ് സാബുമോന് അവതരിപ്പിക്കുന്നത്. ബിഗ് ബോസ് വിന്നറായ ശേഷം നടന് ലഭിച്ച പ്രാധാന്യമുളള കഥപാത്രങ്ങളില് ഒന്നുകൂടിയായിരുന്നു ഇത്. അടുത്തിടെ മനോരമയക്ക് നല്‍കിയ അഭിമുഖത്തില് ജല്ലിക്കെട്ടില് അഭിനയിച്ചതിന്റെ അനുഭവം സാബുമോന് പങ്കുവെച്ചിരുന്നു.\nഅഭിമുഖത്തില് ജല്ലിക്കട്ടിനായി നടത്തിയ ശാരീരിക മാനസിക തയ്യാറെടുപ്പുകളെക്കുറിച്ചും സാബുമോന് തുറന്നുപറഞ്ഞിരുന്നു. ഷൂട്ടിംഗ് തുടങ്ങുന്നതിന് മുന്‍പേ തന്നെ കട്ടപ്പനയില് എത്തി താമസം തുടങ്ങി. പ്രദേശത്തിന്റെ സ്വഭാവവും രീതികളും മനസിലാക്കാന് ലിജോ പറഞ്ഞത് അനുസരിച്ചായിരുന്നു അത്. കുട്ടിച്ചന് എങ്ങനെയുളള ആളാണെന്ന് മനസില് ഫിക്‌സ് ചെയ്തു വച്ചിട്ടുണ്ട്. സാബുമോന് പറയുന്നു\nതരി നിറച്ചിട്ട് ആന്റണിയുടെ നേരെ തോക്ക് ചൂണ്ടുമ്പോള് അവന് എന്റെ തോക്കില് കയറിപ്പിടിക്കും. എന്റെ മനസില് കുട്ടച്ചന് എന്ന കഥാപാത്രം ഫിക്‌സ് ചെയ്തു വച്ചതുകൊണ്ടാണ് ആന്റണി തോക്കില് കയറി പിടിക്കുമ്പോള് എനിക്ക് ചിരി വരുന്നത്. ഇവന് എന്തിനാണ് ബലം പിടിക്കുന്നത് എന്നാണ് എന്റെ മനസില്. കുട്ടച്ചനെ സംബന്ധിച്ചിടത്തോളം ആന്റണി ഒരു വിഷയമല്ല. സാബുമോന് പറയുന്നു.\nജല്ലിക്കട്ട് ചിത്രീകരണത്തിനിടെ ഒട്ടേറെ പരിക്കുകള് പറ്റിയെന്നും ഇപ്പോഴും ഇടയ്ക്ക് വേദനയുണ്ടെന്നും സാബു പറയുന്നു. മിക്കവാറും എല്ലാ ദിവസങ്ങളിലും ആരെങ്കിലുമൊക്കെ കുഴിയില് വീഴും. ആ പ്രദേശം അങ്ങനെയാണ്. അവിടെ ലൈറ്റപ്പ് ചെയ്യാന് പറ്റില്ല. സിനിമയെ ബാധിക്കും. അതുകൊണ്ട് ആ ഇരുട്ടത്ത് തപ്പിപ്പിടിച്ച് ഇഴഞ്ഞൊക്കെയാണ് ചെയ്യുന്നത്.\nവെളളത്തില് വീഴുന്ന രംഗത്തിന്റെ മേക്കിങ് വീഡിയോ വരും. അതൊന്ന് കാണണം. ആ ഒരു രംഗത്തിന് വേണ്ടി എത്രമാത്രം കഷ്ടപ്പെട്ടിട്ടുണ്ടെന്ന് അത് കാണുമ്പോള് മനസിലാകും അഭിമുഖത്തില് സാബുമോന് വൃക്തമാക്കി. അതേസമയം ബിഗ് ബോസിന് ശേഷം കൈനിറയെ ചിത്രങ്ങളുമായിട്ടാണ് സാബുമോന് മുന്നേറിക്കൊണ്ടിരിക്കുന്നത്. അണിയറയില് ഒരുങ്ങുന്ന നിരവധി സിനിമകളില് നടന് അഭിനയിക്കുന്നുണ്ട്.\nJallikkattu Malayalam Movie Review | FilmiBeat Malayalam\nജയസൂര്യ നായകനാവുന്ന തൃശ്ശൂര് പൂരം, ഒമര് ലുലുവിന്റെ ധമാക്ക, ഉപചാരപൂര്‍വ്വം ഗുണ്ട ജയന്, അയ്യപ്പനും കോശിയും തുടങ്ങിയ സിനിമകളില് നടന് അഭിനയിക്കുന്നുണ്ട്. ജല്ലിക്കട്ടിന് മുന്‍പ് ലിജോ ജോസ് പെല്ലിശ്ശേരിയുടെ സംവിധാനത്തില് ഡബിള് ബാരല് എന്ന ചിത്രത്തില് സാബുമോന് അഭിനയിച്ചിരുന്നു. നാല് വര്‍ഷത്തിന് ശേഷമാണ് സംവിധായകനൊപ്പം സാബുമോന് വീണ്ടും എത്തിയത്.\nRead more about: tharikida sabu lijo jose pellisheri jallikattu\nSabumon Abdusamad Says About Jallikattu Shooting Experiance


ബംഗ്‌ളൂരു ലഹരി മാഫിയയ്ക്ക് കോട്ടയത്തും കണ്ണികൾ: ബംഗളൂരുവിൽ നിന്നും ലഹരിയെത്തിക്കുന്ന സംഘങ്ങൾക്കു പിന്നിൽ സജീവമായി പ്രവർത്തിക്കുന്നത് ഏറ്റുമാനൂരിലെ ഗുണ്ടകൾ; കഞ്ചാവും, ഹാഷിഷും, വീര്യം കൂടിയ ലഹരികളും കോട്ടയത്തേയ്ക്ക് ഒഴുകുന്നു ⋆ Third Eye News Live\nബംഗ്‌ളൂരു ലഹരി മാഫിയയ്ക്ക് കോട്ടയത്തും കണ്ണികൾ: ബംഗളൂരുവിൽ നിന്നും ലഹരിയെത്തിക്കുന്ന സംഘങ്ങൾക്കു പിന്നിൽ സജീവമായി പ്രവർത്തിക്കുന്നത് ഏറ്റുമാനൂരിലെ ഗുണ്ടകൾ; കഞ്ചാവും, ഹാഷിഷും, വീര്യം കൂടിയ ലഹരികളും കോട്ടയത്തേയ്ക്ക് ഒഴുകുന്നു\nകോട്ടയം: സംസ്ഥാനത്തെ പിടിച്ചു കുലുക്കിയ മുൻ മന്ത്രി പുത്രനെ വരെ കുരുക്കിയ ബംഗളൂരുവിലെ മയക്കുമരുന്നു കേസിന്റെ കണ്ണികൾ കോട്ടയത്തേയ്ക്കും. ഏറ്റുമാനൂർ കേന്ദ്രീകരിച്ചുള്ള ഗുണ്ടാ മാഫിയ സംഘങ്ങൾക്കു ഇപ്പോൾ ബംഗളൂരുവിൽ പിടിയിലായ ലഹരി മാഫിയയുമായി ബന്ധമുണ്ടെന്ന സൂചനകളാണ് ലഭിക്കുന്നത്. ബംഗളൂരുവിൽ നിന്നും വൻ തോതിൽ വീര്യം കൂടിയ ലഹരി മരുന്നുകൾ ജില്ലയിലേയ്ക്കു എത്തിക്കുന്നതിനു പിന്നിൽ ഇതേ സംഘം തന്നെയാണ് എന്നും സൂചന ലഭിച്ചിട്ടുണ്ട്.\nഏറ്റുമാനൂരിലും കടുത്തുരുത്തിയിലുമായി ലോക്ക് ഡൗണിനു ശേഷം മാത്രം 120 കിലോ കഞ്ചാവാണ് എക്‌സൈസും പൊലീസും ചേർന്നു പിടികൂടിയത്. ഈ കഞ്ചാവ് എത്തിച്ചത് ഏറ്റുമാനൂരിലെ ഗുണ്ടാ സംഘംഗങ്ങൾക്കാണ് എന്നു കണ്ടെത്തിയിരുന്നു. ഈ സംഭവത്തിൽ ജില്ലയിലെ കുപ്രസിദ്ധ ഗുണ്ടയായ ആർപ്പൂക്കര കൊപ്രായിൽ വീട്ടിൽ അലോട്ടിയെയെന്ന ജെയിസ് മോൻ ജേക്കബിനെ പൊലീസ് അറസ്റ്റ് ചെയ്തു റിമാൻഡ് ചെയ്യുകയും ചെയ്തിരുന്നു. ഇയാൾക്കു വേണ്ടിയാണ് കടുത്തുരുത്തിയിൽ കഞ്ചാവ് എത്തിച്ചതെന്നു പൊലീസ് കണ്ടെത്തിയിരുന്നു.\nസംസ്ഥാനത്ത് എത്തിക്കുന്ന കഞ്ചാവിൽ ഏറെയും ഗുണ്ടാ സംഘങ്ങളുടെ കയ്യിലാണ് എത്തുന്നത്. തിരുവനന്തപുരം ജില്ലയുടെ അതിർത്തിയിൽ കണ്ടെയ്നർ ലോറിയിൽ 500കിലോ കഞ്ചാവ് പിടിച്ചതാണ് ഒടുവിലത്തെ സംഭവം. കോടികളുടെ ലഹരി വസ്തുക്കളാണ് നിത്യേന വരുന്നത്. നഗരങ്ങളിലും ഗ്രാമങ്ങളിലും സുലഭം.\nകടത്തുന്നതിന്റെ ഒരു ശതമാനം പോലും പിടികൂടുന്നില്ല. ഋഷിരാജ്‌സിംഗ് എക്‌സൈസ് കമ്മിഷണറായിരിക്കെ കർശന നടപടികളെടുത്തിരുന്നു. രണ്ടുവർഷത്തിനിടെ 1000 കോടിയുടെ മയക്കുമരുന്നാണ് എക്‌സൈസ് പിടിച്ചത്.\nമാരകമായ സിന്തറ്റിക്ക് ലഹരി എം.ഡി.എം.എ, നാവിലൊട്ടിക്കുന്ന എൽ.എസ്.ഡി സ്റ്റാമ്ബ്, പെത്തഡിൻ, കൊക്കെയ്ൻ, ഹെറോയിൻ, കെറ്റമീൻ, മയക്കുഗുളികകൾ, ലഹരി കഷായങ്ങൾ എന്നിവയെല്ലാം ഭൂഖണ്ഡങ്ങൾ കടന്ന് കേരളത്തിലേക്ക് ഒഴുകുന്നു. നിശാപാർട്ടികൾക്കും ഐ.ടി, സിനിമ മേഖലകളിലും ക്വട്ടേഷൻകാർക്കുമായി പോളണ്ട്, നെതർലാൻഡ്‌സ്, ദക്ഷിണാഫ്രിക്ക, പോർച്ചുഗൽ, ഫിലിപ്പൈൻസ് എന്നിവിടങ്ങളിൽ നിന്ന് കൊക്കെയ്ൻ എത്തിക്കുന്നു. കൊറിയറിൽ വീട്ടിലെത്തിക്കുന്ന ഓൺലൈൻ സൈറ്റുകളുമുണ്ട്.\nകിലോയ്ക്ക് ഒരുകോടി വിലയുള്ള മാരകമായ ‘മെത്ത്ട്രാക്സ് ‘ അഫ്ഗാനിസ്ഥാൻ, ബംഗ്ലാദേശ് എന്നിവിടങ്ങളിൽ നിന്നെത്തുന്നു. അഞ്ച് മില്ലിഗ്രാം ഉപയോഗിച്ചാൽ മണിക്കൂറുകളോളം ഉന്മാദം. ആജീവനാന്തം അടിമയാകും. ക്രിസ്റ്റൽ, പൊടി രൂപങ്ങളിൽ കിട്ടും. ഇത് ലോകം മുഴുവൻ നിരോധിച്ചതാണ്.\nബംഗളൂരുവിൽ നിന്നാണ് ഹാഷിഷ് എത്തിക്കുന്നത്. അഞ്ച് ഗ്രാമിന് 1000 രൂപ. സ്‌കൂളുകളിലും കോളേജുകളിലും ചെലവാകും. കഞ്ചാവ് ചെടി ഉണങ്ങുംമുൻപ് വാറ്റുന്ന ഹാഷിഷ് ഓയിലും സുലഭം. ആന്ധ്രയിൽ നിർമ്മിക്കുന്ന ഇത് ഡാൽഡയുടെ പായ്ക്കറ്റിലാണ് കടത്തുന്നത്. ആസ്ത്മാ രോഗികൾക്ക് ശ്വാസതടസം മാറാനുള്ള എഫിഡ്രിൻ നിരോധിച്ചെങ്കിലും, കിലോയ്ക്ക് മൂന്നുലക്ഷത്തിലേറെ വിലയുള്ള മയക്കുമരുന്നായി സുലഭമാണ്.\nമൂന്നാമത്തെ വലിയ ലഹരിവിപണിയാണ് കൊച്ചി. അമൃത്സറും മുംബയുമാണ് മുന്നിൽ. രാജസ്ഥാനിൽ മരുന്നിനായി സർക്കാർ ഉത്പാദിപ്പിക്കുന്ന ‘ഓപിയം’ കടത്തിക്കൊണ്ടുവന്ന് കോഴിക്കോട്ട് മൊത്തവ്യാപാരം നടത്തുന്നുണ്ട്. പ്രതിമാസം 100 കോടിയുടെ ലഹരി കച്ചവടം നടക്കുന്ന തിരുവനന്തപുരത്താണ് കൂടുതൽ കേസുകളും അറസ്റ്റും\nകൊറിയറിൽ ലഹരിമരുന്നെത്തിക്കുന്നത് അന്താരാഷ്ട്ര ബന്ധമുള്ള ഏജൻസികളാണ്. രണ്ടു കൊറിയർ സർവീസുകളിലെ റെയ്ഡിൽ കഞ്ചാവും മയക്കുമരുന്നും പിടിച്ചെടുത്തിരുന്നു. ഓൺലൈൻ മയക്കുമരുന്നു വ്യാപാരത്തിനെതിരേ കർശന നടപടിയെടുക്കുമെന്ന് മന്ത്‌റി ടി.പി.രാമകൃഷ്ണൻ വ്യക്തമാക്കി.\nവിദ്യാർത്ഥികൾക്ക് ലഹരിമരുന്നുകൾ നൽകുന്നവർക്കെതിരെ ബാലനീതി നിയമത്തിലെ 77-ാം വകുപ്പ് പ്രകാരം ജാമ്യമില്ലാ കേസെടുക്കും. ഏഴുവർഷത്തെ തടവും പിഴയും ലഭിക്കും. പ്രതികളുടെ സ്വത്തുക്കൾ കണ്ടുകെട്ടാം.\nPrevious articleസംസ്ഥാനത്ത് കൊവിഡ് ബാധിച്ച് ആറു വയസുകാരി മരിച്ചു; മരിച്ചത് കൊല്ലം സ്വദേശിനി\nNext article2021 ലും ഇന്ത്യയിൽ കൊവിഡ് തുടരും: മുന്നറിയിപ്പുമായി ആരോഗ്യ പ്രവർത്തകർ; കൊവിഡ് ഇന്ത്യയെ നശിപ്പിക്കുമെന്ന് ഉറപ്പായി


മന്ത്രിമാർ എത്തിയില്ല; പ്രത്യേക മന്ത്രിസഭ യോഗം നടത്താനാകാതെ പിരിഞ്ഞു-cabinet meeting postponed due to shortage in quorum\nCabinet Meeting Postponed Due To Shortage In Quorum\nമന്ത്രിമാർ എത്തിയില്ല; പ്രത്യേക മന്ത്രിസഭാ യോഗം നടത്താനാകാതെ പിരിഞ്ഞു\nപാർട്ടി പരിപാടികളുടെ തിരക്ക് മൂലമാണ് മന്ത്രിമാർ പങ്കെടുക്കാതിരുന്നതെന്ന് സൂചന\nFebruary 09, 2018 09:33:21 pm\nതിരുവനന്തപുരം: കോറം തികയാതെ വന്നതോടെ ഇന്ന് നിശ്ചയിച്ചിരുന്ന പ്രത്യേക മന്ത്രിസഭാ യോഗം ചേരാനായില്ല. 19 മന്ത്രിമാരുളള സംസ്ഥാനത്ത് ഇന്ന് നിശ്ചയിച്ചിരുന്ന മന്ത്രിസഭ യോഗത്തിന് എത്തിയത് വെറും ഏഴ് പേർ മാത്രമാണ്. ഇതോടെയാണ് മന്ത്രിസഭാ യോഗം മാറ്റിവച്ചത്.\nആറ് സിപിഎം മന്ത്രിമാരും ഒരു ഘടകക്ഷി മന്ത്രിയും ആണ് യോഗത്തിന് എത്തിച്ചേർന്നത്. എന്നാൽ സിപിഐയുടെ മന്ത്രിമാരാരും യോഗത്തിന് എത്തിച്ചേർന്നില്ല. പാർട്ടി സമ്മേളനങ്ങൾ നടക്കുന്നതിനാലാണ് മന്ത്രിസഭ യോഗത്തിൽ ഇവർക്ക് പങ്കെടുക്കാൻ സാധിക്കാതിരുന്നതെന്നാണ് സൂചന.\nമന്ത്രിമാർ എത്താതിരുന്നതിനെ തുടർന്ന് യോഗം മാറ്റിവച്ചതോടെ വിവിധ ഓർഡിനസുകളുടെ കാലാവധി നീട്ടാൻ ശുപാർശ നൽകാനായില്ല.19 ഓർഡിനസുകളുടെ കാലാവധിയാണ് കഴിയുന്നത്. ഈ സാഹചര്യത്തിലാണ് മന്ത്രിസഭായോഗം ചേർന്ന് ഓർഡിനസുകളുടെ കാലാവധി നീട്ടാൻ ശുപാർശ ചെയ്യാൻ തീരുമാനിച്ചത്.\nമുഖ്യമന്ത്രിക്ക് പുറമെ, മന്ത്രിമാരായ തോമസ് ഐസക്ക്, മാത്യു ടി തോമസ്, എ കെ ബാലൻ, എം എം മണി, ടിപി രാമകൃഷ്ണൻ എന്നിവർ മന്ത്രിസഭായോഗത്തിൽ പങ്കെടുക്കാൻ എത്തിയിരുന്നു.\nമന്ത്രിസഭായോഗം വിളിച്ചാൽ പോലും മന്ത്രിമാരെത്താത്ത അവസ്ഥയിലാണ് കേരളമെന്ന് പ്രതിപക്ഷ നേതാവ് രമേശ് ചെന്നിത്തല പരിഹസിച്ചു. സംസ്ഥാനം ഭരിക്കാൻ തങ്ങൾക്ക് അർഹതയില്ലെന്ന് മന്ത്രിമാർ തെളിയിച്ചിരിക്കുകയാണ്. മന്ത്രിസഭായോഗത്തിന് പോലും മന്ത്രിമാർ എത്താത്ത ഗതികേട് ഇതുവരെ കേരളത്തിൽ ഉണ്ടായിട്ടില്ല. ഇത് കേരളത്തിന് തന്നെ നാണക്കേടാണ്.ഭരണം നടത്താനല്ല, പാർട്ടി സമ്മേളനത്തിനും മറ്റുമാണ് മന്ത്രിമാർക്ക് താൽപര്യമെന്ന് പ്രതിപക്ഷ നേതാവ് പറഞ്ഞു.\nTags: Kerala Cabinet, State Cabinet\nഅന്താരാഷ്ട്ര ക്രിക്കറ്റ് കൗൺസിലിന്റെ തലപ്പത്ത് പുതു ചരിത്രം രചിച്ച് ഇന്ദ്ര നൂയി\nമുണ്ട് കൂടുതല് മുറുക്കി സര്‍ക്കാര്; സര്‍ക്കാര് ജീവനക്കാരുടെ ശമ്പളം മാറ്റിവയ്ക്കൽ ആറു മാസം കൂടി\nക്രൈംബ്രാഞ്ച് പുനഃസംഘടിപ്പിക്കാൻ മന്ത്രിസഭാ തീരുമാനം


കേട്ടറിഞ്ഞ കാലാങ്കി കാണാനൊരു യാത്ര | Kalanki in Iritty, Kannur, Attractions and How To Reach - Malayalam Nativeplanet\n»കേട്ടറിഞ്ഞ കാലാങ്കി കാണാനൊരു യാത്ര\nPublished: Friday, July 19, 2019, 15:00 [IST]\nNews കൊവിഡിൽ ഞെട്ടി കേരളം, ആദ്യമായി 5000 കടന്ന് കൊവിഡ് കേസുകൾ, ഏറ്റവും ഉയർന്ന പ്രതിദിന വർധനവ്\nഗൂഗിൾ മാപ്പിനു പോലും വഴികണ്ടുപിടിക്കാൽ കഴിയാത്ത ഇടം...ഒരിക്കൽ എത്തിയാലോ...മലമടക്കുകളുടെ റാണി എന്ന പേരു അന്വർഥമാക്കും വിധത്തിലുള്ള കാഴ്ചകൾ...കണ്ണൂർ ജില്ലയിലെ ഇരിട്ടിയ്ക്ക് സമീപമുള്ള കാലാങ്കി കുറച്ചു നാളുകൾക്കു മുൻപ് മാത്രമാണ് സഞ്ചാരികളുടെ ശ്രദ്ധയിൽ പെടുന്നത്. എത്തിച്ചേരുവാനുള്ള സാഹസികതയും ഒരിക്കലിവിടെ എത്തിയാലുള്ള മഞ്ഞും മഴയും വെള്ളച്ചാട്ടവും ഒക്കെയുള്ള കാഴ്ചകളും കാലാങ്കിയുടെ പ്രത്യേകതകളാണ്. മലപ്പുറത്തു നിന്നും മലയോരത്തിന്റെ റാണിയായ ഇരിട്ടിലെ കാലാങ്കിയിലേക്ക് വന്ന വിശേഷങ്ങൾ അബു വികെ പങ്കുവയ്ക്കുകയാണിവിടെ..\nകേട്ടറിഞ്ഞ കാലാങ്കികാണാനൊരു യാത്ര\nഫേസ്ബുക്കിൽ കണ്ട ഒരു പോസ്റ്റാണ് കാലാങ്കി എന്ന സ്ഥലത്തെ കുറിച്ച് അറിയാൻ ഇടയായത്.\nഇരിട്ടിയിൽ ഉള്ള സുഹൃത്ത് ജ്യോതിഷ് ജോസഫിന് തലേദിവസം മെസ്സേജ് അയച്ചു. നാളെ അവൻ ഫ്രീയാണ് കൂടെ വരാമെന്നേറ്റു.\nപുലർച്ചെ ഒരു ബൈക്കിൽ ഞാനും ഫ്രണ്ട്‌സ് അസ്‌ലമും കൂടി മലപ്പുറത്തു നിന്നും ആ മലമടക്കുകളുടെ റാണിയെ തേടി യാത്ര തിരിച്ചു .\nതലശ്ശേരിയിൽ നിന്ന് അസ്‌ലമിന്റെ ബിസിനെസ് ആവശ്യമെല്ലാം കഴിഞ്ഞു ഉച്ചക്ക് ഇരിട്ടിയിലേക്ക് വെച്ചു പിടിച്ചു. ഇരിട്ടി കഴിഞ്ഞു ഉളിക്കലിൽ ആ ഫ്രണ്ട് ഞങ്ങളെ കാത്തു നിൽക്കുന്നുണ്ടായിരുന്നു. പിന്നീട് ഞങ്ങൾ മൂവരും ഒരുമിച്ചു കാലാങ്കി ലക്ഷ്യമാക്കി നീങ്ങി.\nവടക്കേ മലബാറിലെ കണ്ണൂരിൽ ഇരിട്ടി താലൂക്കിലെ ഉളിക്കൽ പഞ്ചായത്തിൽ സ്ഥിതി ചെയ്യുന്ന കിഴക്കൻ മലയോര പ്രദേശമാണ് കാലാങ്കി .ഇനി കാലങ്കിയിലേക്കുള്ള2കിലോമീറ്റർ ഓഫ് റോഡിലൂടെയാണ് യാത്ര. പോകും വഴി പാതിയിൽ വണ്ടി നിറുത്തി കർണ്ണാടക ഫോറസ്റ്റിനകത്തെ വെള്ളച്ചാട്ടത്തിലേക്ക് കാട്ടിലൂടെ ട്രെക്കിങ്ങ് നടത്തി. (പെർമിഷൻ ഇല്ലാതെ ആരും കാട് കയറാൻ നിൽക്കരുത്. റിസ്ക് നിങ്ങൾ തന്നെ ഏറ്റെടുക്കേണ്ടി വരും)\nസഹ്യപർവ്വതത്തിനുള്ളിലെ നിബിഢ വനത്തിലൂടെ കാട്ടുപൂക്കൾ പറിച്ചും, കാട്ടു പഴങ്ങൾ തിന്നും, കാടിന്റെ സംഗീതം ഇരു ചെവിയിലും ഏറ്റുവാങ്ങി മുമ്പോട്ട് നടന്നു.\nകാട് നൽകുന്ന അനുഭവങ്ങൾ വിവരണങ്ങൾക്ക് അതീതമാണ്. കാട്ടിലെ വെള്ളച്ചാട്ടത്തിൽ കിടിലൻ ഒരു കുളിയും നടത്തി അട്ട കടിയും ഏറ്റുവാങ്ങി തിരികെ കാടിറങ്ങി.\nബൈക്ക് എടുത്തു ഓരോ വ്യൂ പോയിന്റുകളും ഞങ്ങൾ അരിച്ചു പെറുക്കാൻ തുടങ്ങി അവിടുന്നങ്ങോട്ട് കൂട്ടിനായി ജ്യോതിഷ് ജോസഫ്ന്റെ ഫ്രണ്ട്‌സ് ഒരാൾ കൂടെ കൂട്ട് കൂടി .\nകേരളം , തമിഴ്നാട് മഹാരാഷ്ട്ര, കർണാടക , ഗോവ, ഗുജറാത്ത് , എന്നീ സംസ്ഥാനങ്ങളിലൂടെ\nഅറബിക്കടലിൻ സമാന്തരമായി സ്ഥിതി ചെയ്യുന്ന പർവതനിരയാണ് പശ്ചിമഘട്ടം. ലോകത്തിലെ തന്നെ ഏറ്റവും കൂടുതൽ ജൈവ വൈവിദ്യങ്ങൾ ഉറങ്ങിക്കിടക്കുന്ന ഈ സഹ്യാദ്രി മലനിരകളിൽ കണ്ണം ചിമ്പിക്കുന്ന ഒത്തിരി കാഴ്ചകൾ ഒളിഞ്ഞു കിടപ്പുണ്ട് അതിലൊന്നാണ് കാലാങ്കി.\nപശ്ചിമഘട്ട മലനിരകളാൽ ചുറ്റപ്പെട്ട് കിടക്കുന്ന കേരളം ഒരു ഭാഗത്തും , കര്‍ണ്ണാടക മറുഭാഗത്തുമായി അതിർത്തി പങ്കുവെക്കുന്ന കാലങ്കിയെ കുറിച്ച് അധികമാർക്കും അറിയില്ലെന്ന് തോന്നുന്നു. ഈ മലനിരകൾക്ക് താഴെ കാടിന്‍റെ ഭംഗിയും മാറി മാറി വരുന്ന കാലാവസ്ഥയും കോടമഞ്ഞുമെല്ലാം കാലാങ്കിയെ ഒരു കൊച്ചു സ്വര്‍ഗ്ഗമാക്കുന്നുണ്ട് . ചുമ്മാതല്ല ! ഇവിടുത്തെ കാഴ്ചകൾ കൊണ്ടാണ് കാലാങ്കിയെ മലമടക്കുകളുടെ റാണിയെന്ന് വിളിക്കുന്നത്.\nനാലിൽ മൂന്ന് ഭാഗവും കൂർഗിനോട് ചേർന്ന് കിടക്കുന്ന മലനിരകളാണ്. ശേഷിക്കുന്ന ഒരു ഭാഗം കണ്ണൂർ ജില്ലയും. കണ്ണൂർ ജില്ലയിലെ ഏറ്റവും ഉയർന്ന മലനിരകളും കുളിർമയേകി ഒഴുകി അകലുന്ന കാട്ടരുവികളും... ഇരിട്ടി പുഴയും, കണ്ണൂർ എയർപോർട്ടിന്റെ രാത്രിദൃശ്യങ്ങളും ഇവിടെ നിന്നും കാണാം.\nകോടമഞ്ഞു പുതപ്പണിയുന്ന കൂർഗ് മലനിരകളിലൂടെ വർണ്ണ രാജികൾ വിരിഞ്ഞിറങ്ങുന്ന പ്രഭാതത്തിലെ സൂര്യോദയവും\nഅന്തിമാനം ചുവപ്പണിയിക്കുന്ന അസ്തമയ കാഴ്ചകൾക്കും എന്തെന്നില്ലാത്ത ഒരു ഭംഗി ഇവിടെ നിന്നും ആസ്വാദിക്കാൻ കഴിയും.\nജൈവ വൈവിദ്ധ്യങ്ങളുടെ ഈറ്റില്ലമായ കാലാങ്കിയിലെ കോളിത്തട്ട് ഭാഗങ്ങളിലെ മലകൾ ഇന്ന് സ്വകാര്യ വ്യക്തികളുടെ കൈവശമാണ് ഇവിടെ പാറ പൊട്ടിച്ച് തുരന്നു കൊണ്ടിരിക്കുന്ന കാഴ്ച ഏതൊരു പ്രകൃതി സ്നേഹിയെയും ഒന്ന് പിടിച്ചുലക്കാതിരിക്കില്ല .\nടൂറിസം കടന്നു ചെല്ലാത്ത ഇവിടെ വിനോദ സഞ്ചാരത്തിൻ വലിയൊരു വികസന സാധ്യതകളുണ്ട് . മനോഹരമായ ഒത്തിരി വ്യൂ പോയിന്റുകൾ ഉള്ള ഇവിടം കാഴ്ചകളുടെ ഒരു പറുദീസയാണ്. താമസിയാതെ തന്നെ കാലാങ്കിയെ നല്ല ഒരു ടൂറിസ്റ്റ് കേന്ദ്രമായി മാറ്റി എടുക്കാവുന്നതാണ്.\nകാടിന്റെയും കാട്ടാറിന്റെയും മലനിരകളുടെയുമെല്ലാം ഒത്തിരി നല്ല കാഴ്ചകൾ സമ്മാനിച്ച കാലാങ്കിയോട് മനസ്സില്ലാ മനസ്സോടെ ഞങ്ങൾ വിടവാങ്ങി.. രാത്രി ഏറെ വൈകിയാണ് വീടെത്തിചേർന്നത്.\nകാലാങ്കിയുടെ സൗന്ദര്യത്തെക്കുറിച്ച് പുറംലോകം അറിഞ്ഞു തുടങ്ങുന്നതേ ഉള്ളൂ..\nകണ്ണൂരിൽ നിന്ന് ഇരിട്ടി- ഉളിക്കൽ -മാട്ടറ വഴി കാലാങ്കിയിലെത്താം. 58 കിലോമീറ്ററാണ് ദൂരം.\nകർണ്ണാടകത്തിൽ നിന്നും വരുമ്പോൾ കൂട്ടുപുഴ - കോളിത്തട്ട്-ആനക്കുഴി വഴിയും കാലാങ്കിയിലെത്താം.\nRead more about: travel kannur കണ്ണൂർ


ജില്ലാ ജലഗതാഗത‐ടൂറിസം പദ്ധതി രൂപരേഖ തയ്യാറായി\nHomeTourismജില്ലാ ജലഗതാഗത‐ടൂറിസം പദ്ധതി രൂപരേഖ തയ്യാറായി\nകോഴിക്കോട‌്: ജലമാർഗം ജില്ലയെ അറിയാൻ അവസരമൊരുക്കി എലത്തൂർ മുതൽ കോഴിക്കോട് ബീച്ച് വരെ ഒരുക്കുന്ന വികസനപദ്ധതി രൂപരേഖയായി. എലത്തൂരിൽ നിന്ന് ആരംഭിച്ച് കല്ലായി, കനോലി, കോഴിക്കോട് ബീച്ച് എന്നിവയെ ബന്ധിപ്പിക്കുന്ന തരത്തിലാണ് പ്രാദേശിക ടൂറിസം പദ്ധതി.\nഎലത്തൂരിൽ കണ്ടൽക്കാടുകൾ സംരക്ഷിച്ച് പ്രകൃതിക്ക് കോട്ടമുണ്ടാക്കാത്ത തരത്തിൽ നടപ്പാത ഉൾപ്പെടെ നവീകരണ പ്രവൃത്തികളാണ് നടത്തുക. കല്ലായിയിൽ പഴമ ചോരാതെ തടിവ്യാപാരസ്ഥാപനങ്ങൾക്ക്തഅനുബന്ധമായി ഡിസൈനേഴ്സ് ഹബ്ബ് ഒരുക്കും. കോഴിക്കോട് ബീച്ച് സ്പോർട്സ് ബീച്ച് ആക്കി മാറ്റുന്ന തരത്തിലുള്ള പദ്ധതികളാണ് ആവിഷ്കരിക്കുന്നത്. ഇതിനായി ബീച്ചിന് സമീപം ഫുട്ബോൾ, വോളിബോൾ കോർട്ടുകളും സൈക്ലിങ്ങിന് ആവശ്യമായ സൗകര്യങ്ങളും ഉണ്ടാകും. ഒപ്പം ഗുജറാത്തി സ്ട്രീറ്റ് ഉൾപ്പെടുത്തി ഹെറിറ്റേജ് സ്പെയ്സും ഒരുക്കും. ഡി എർത്ത്, സ്പെയ്സ് ആർട്ട് എന്നീ സ്ഥാപനങ്ങളാണ് പദ്ധതിയുടെ മാസ്റ്റർ പ്ലാൻ തയ്യാറാക്കുന്നത്.\nപദ്ധതി രൂപരേഖയുടെ അവതരണം കലക്ടേറേറ്റ് ചേംബറിൽ നടന്നു. പദ്ധതി സംബന്ധിച്ച് മലിനീകരണ നിയന്ത്രണ ബോർഡ് നടത്തിയ പഠനറിപ്പോർട്ടും യോഗത്തിൽ അവതരിപ്പിച്ചു. പൊതുജനങ്ങളുടെ അഭിപ്രായം കൂടി ആരാഞ്ഞ ശേഷമാണ് അന്തിമരൂപരേഖ തയ്യാറാക്കുക. മേയർ തോട്ടത്തിൽ രവീന്ദ്രൻ, എ പ്രദീപ് കുമാർ എംഎൽഎ, കലക്ടർ യു വി ജോസ്, കൗൺസിലർമാർ, വിവിധ വകുപ്പ് ഉദ്യോഗസ്ഥർ എന്നിവർ സംസാരിച്ചു.\nMaster Plan Tourism


എല്‍ഐസി പ്രഥമ പ്രീമിയത്തിന് 27 ശതമാനം വളര്‍ച്ച\nFriday 21 April 2017 2:32 am IST\nമുംബൈ: ലൈഫ് ഇന്‍ഷുറന്‍സ് കോര്‍പറേഷന് പ്രഥമ പ്രീമിയം ഈ സാമ്പത്തിക വര്‍ഷത്തില് 27.22 ശതമാനം വളര്‍ച്ച കൈവരിച്ചതായി റിപ്പോര്‍ട്ട്. പ്രഥമ പ്രീമിയം ഈ വര്‍ഷം 124396.26 കോടിയായി ഉയര്‍ന്നു. കഴിഞ്ഞ വര്‍ഷം ഇത് 97777.47 കോടിയായിരുന്നു. ഇതോടെ എല്‍ഐസിയുടെ വിപണിപങ്കാളിത്തം 71.07 ശതമാനം വര്‍ധിച്ചു. കഴിഞ്ഞ വര്‍ഷം ഇത് 70.61 ശതമാനമായിരുന്നു. ഈ വര്‍ഷം എല്‍ഐസി രണ്ടുകോടിയിലേറെ പോളിസികള് വിറ്റു. ഗ്രൂപ്പ് ആന്‍ഡ് പെന്‍ഷന് സ്‌കീം ഡിപ്പാര്‍ട്ട്‌മെന്റിന് പുതിയ ബിസിനസിലൂടെ 78805.56 കോടി പ്രീമിയമായി ലഭിച്ചു. അതേസമയം, കഴിഞ്ഞവര്‍ഷത്തെ അപേക്ഷിച്ച് ഈ വര്‍ഷം പോളിസി വില്‍പ്പന കുറഞ്ഞു. കഴിഞ്ഞ സാമ്പത്തിക വര്‍ഷത്തില് 2.05 കോടി പോളിസികളാണ് വിറ്റത്. എന്നാല് ഈ വര്‍ഷം 2.01 കോടി പോളിസികളെ വില്‍ക്കാനായുളളു. എല്‍ഐസിക്ക് രാജ്യത്താകെ എട്ട് മേഖലാ ഓഫീസുകളാണുള്ളത്. 2016 -2017 വര്‍ഷത്തില് എല്ലാ മേഖലാ ഓഫീസുകളും പ്രഥമ പ്രീമിയത്തില് ലക്ഷ്യം കൈവരിച്ചാതായി റിപ്പോര്‍ട്ടില് പറയുന്നു.\nഫ്യുച്ചര് ജെനറലി ഇന്‍ഷുറന്‍സിന് 39.62 കോടി രൂപയുടെ ലാഭം\nഓഹരി വിറ്റഴിക്കല്; രക്ഷകനായത് എല്‍ഐസി\n27 ശതമാനം വളര്‍ച്ചയുമായി വണ്ടര്‍ല\nഏജന്റുമാര്‍ക്കുള്ള ഗ്രാറ്റുവിറ്റി എല്‍ഐസി മൂന്നു ലക്ഷമാക്കി


Sexual harassment case | ഇതരസംസ്ഥാന തൊഴിലാളിയുടെ അഞ്ചു വയസുള്ള മകളെ പീഡിപ്പിക്കാൻ ശ്രമിച്ചെന്ന് പരാതി; അന്വേഷിച്ചെത്തിയ പൊലീസ് കണ്ടത് വിഷം കഴിച്ച് അവശനിലയിലായ പ്രതിയെ; ഇയാൾ നിരീക്ഷണത്തിലെന്നും മൊഴിയുടെ അടിസ്ഥാനത്തിൽ കേസെടുക്കുമെന്നും വണ്ടന്മേട് പൊലീസ് - MarunadanMalayalee.com\nഇതരസംസ്ഥാന തൊഴിലാളിയുടെ അഞ്ചു വയസുള്ള മകളെ പീഡിപ്പിക്കാൻ ശ്രമിച്ചെന്ന് പരാതി; അന്വേഷിച്ചെത്തിയ പൊലീസ് കണ്ടത് വിഷം കഴിച്ച് അവശനിലയിലായ പ്രതിയെ; ഇയാൾ നിരീക്ഷണത്തിലെന്നും മൊഴിയുടെ അടിസ്ഥാനത്തിൽ കേസെടുക്കുമെന്നും വണ്ടന്മേട് പൊലീസ്\nJune 10, 202010:03 PM IST Permalink\nഇടുക്കി: അഞ്ചു വയസുകാരിയെ പീഡിപ്പിക്കാൻ ശ്രമിച്ചുവെന്ന് ആരോപിച്ച് ലഭിച്ച പരാതി അന്വേഷിക്കാനെത്തിയ പൊലീസ് കണ്ടത് പ്രതിയെന്ന് സംശയിക്കുന്നയാൾ വിഷം കഴിച്ച് അവശനിലയിൽ കിടക്കുന്നത്. ഇയാളെ ആശുപത്രിയിൽ ആക്കിയെങ്കിലും അപകടനില തരണം ചെയ്തിട്ടില്ല.\nവണ്ടന്മേട് പൊലീസ് സ്റ്റേഷൻ പരിധിയിൽപെട്ട ചേറ്റുകുഴിയിൽ ബുധനാഴ്ചയാണ് സംഭവം. മുരളിക്കട പുത്തൻവീട്ടിൽ പി.ജെ. സണ്ണി(62)യാണ് വിഷം കഴിച്ച് ഗുരുതരാവസ്ഥയിൽ ചികിത്സയിലുള്ളത്. ഇതര സംസ്ഥാന തൊഴിലാളിയുടെ അഞ്ചു വയസുള്ള മകളെയാണ് ഇയാൾ പീഡിപ്പിക്കാൻ ശ്രമിച്ചത്. കുട്ടിയെ പ്രലോഭിപ്പിച്ച് പീഡിപ്പിക്കാൻ ശ്രമിച്ചുവെന്നാണ് പരാതി.\nവിവരം അറിഞ്ഞ കുട്ടിയുടെ പിതാവാണ് സണ്ണിക്കെതിരെ വണ്ടന്മേട് പൊലീസിൽ പരാതി നൽകിയത്. പീഡനക്കേസിൽ അകപ്പെടുമെന്ന് ഉറപ്പായതോടെയാണ് ഇയാൾ ആത്മഹത്യക്ക് ശ്രമിച്ചത്. ഇന്ന് രാവിലെ പൊലീസ് ഇയാളുടെ വീട്ടിലെത്തിയപ്പോൾ വീട്ടിൽ ആളെ കണ്ടില്ല. തുടർന്ന് നടത്തിയ തെരച്ചിലിൽ പറമ്പിൽ അവശ നിലയിൽ കിടക്കുന്നത് കണ്ടെത്തുകയായിരുന്നു. തുടർന്ന് പൊലീസും വീട്ടുകാരും ചേർന്നാണ് ഇയാളെ ആശുപത്രിയിലെത്തിച്ചു. പുറ്റടി സർക്കാർ ആശുപത്രിയിൽ എത്തിച്ചെങ്കിലും നില വഷളായതിനാൽ നെടുങ്കണ്ടത്തേക്ക് കൊണ്ടു പോയി. ഇയാൾ അപകട നില തരണം ചെയ്തിട്ടില്ലെന്നാണ് പൊലീസ് വ്യക്തമാക്കുന്നത്. പ്രതി പൊലീസ് നിരീക്ഷണത്തിലാണെന്നും ഇരയായ കുട്ടിയുടെയും ബന്ധുക്കളുടെയും മൊഴി അടിസ്ഥാനമാക്കി കേസെടുക്കുമെന്നും പൊലീസ് അറിയിച്ചു.\nബളാലിൽ ആരും അറിയാതെ പ്രതിയെ എത്തിച്ച് തെളിവെടുപ്പ്\nലിജിയോടുള്ള രോഷം മറയ്ക്കാതെ പ്രതികരിച്ച് ശാന്തൻപാറ\nറിജോഷിനും ലിജിക്കുമെതിരെ ജൊവാനയെ കൊന്നതിനും കേസ് വരും\nഉറ്റവരെ കൊല്ലാൻ ആൽബിൻ ആദ്യം വിഷം കലർത്തിയത് ചിക്കൻ കറിയിൽ\n19 വർഷം മുൻപു നടന്ന വൃക്ക തട്ടിപ്പ് കേസിൽ പുതിയ കുറ്റപത്രം സമർപിക്കാനൊരുങ്ങി ക്രൈംബ്രാഞ്ച്; ക്രൈംബ്രാഞ്ച് നീക്കം മുൻ കുറ്റപത്രം കോടതി തള്ളിയതിന് പിന്നാലെ\nകോവിഡ് ബാധിച്ചു മരിച്ചയാളുടെ മൃതദേഹവുമായി ആംബുലൻസ് പള്ളിയിലെത്തി; പെട്ടി തുറന്നപ്പോൾ കാലി\nഗുജറാത്തി സിനിമയിലെ സൂപ്പർ താരവും മുൻ എംഎൽഎയുമായ നരേഷ് കനോഡിയ കോവിഡ് ബാധിച്ചു മരിച്ചു; താരത്തിന്റെ മരണം സഹോദരന്റെ മരണത്തിന് തൊട്ടുപിന്നാലെ\nഷോപ്പിങ് കോംപ്ലക്‌സിലെ തറനിലയിൽ അനധികൃതമായുണ്ടാക്കിയ വലിയ ദ്വാരം വഴി താഴെ പാർക്കിങ് ഏരിയയിലേക്കു വീണു; തുണിക്കടയിലേക്കു സാധനങ്ങളെടുക്കാനെത്തിയ വ്യാപാരിയുടെ ജീവനെടുത്തത് നിർമ്മാണത്തിലെ പിഴവ്


പൂമരം മാര്‍ച്ച് 9ന് എത്തുന്നു; സ്ഥിരീകരിച്ച് കാളിദാസ് ജയറാമിന്റെ പോസ്റ്റ്; കമന്റുകളില് ട്രോള് മഴ | News Moments | The world in your palm top\nപൂമരം മാര്‍ച്ച് 9ന് എത്തുന്നു; സ്ഥിരീകരിച്ച് കാളിദാസ് ജയറാമിന്റെ പോസ്റ്റ്; കമന്റുകളില് ട്രോള് മഴ\nഏറെനാളത്തെ കാത്തിരിപ്പിനു ശേഷം എബ്രിഡ് ഷൈന് സംവിധാനം ചെയ്ത പൂമരം തീയേറ്ററുകളിലെത്തുന്നു. ജയറാമിന്റെ മകന് കാളിദാസ് ജയറാം മുഖ്യവേഷത്തിലെത്തുന്ന ചിത്രത്തിന്റെ പാട്ടുകള് റിലീസ് ചെയ്ത് ഒരു വര്‍ഷത്തിലേറെയായിട്ടും ചിത്രം എന്ന് റിലീസ് ചെയ്യുമെന്ന കാര്യത്തില് സ്ഥിരീകരണം നല്‍കാന് അണിയറ പ്രവര്‍ത്തകര്‍ക്ക് കഴിഞ്ഞിരുന്നില്ല. മാര്‍ച്ച് 9ന് റിലീസ് ഉണ്ടാകുമെന്ന് കാളിദാസ് ജയറാമാണ് ഫേസ്ബുക്ക് പോസ്റ്റില് വ്യക്തമാക്കിയിരിക്കുന്നത്.\nമറ്റ് തടസമൊന്നുമില്ലെങ്കില് 2018 മാര്‍ച്ച് 9ന് പൂമരം റിലീസ് ചെയ്യും. 2018 എന്ന് വെച്ചില്ലെങ്കില് ‘എല്ലാ വര്‍ഷവും മാര്‍ച്ച്9ഉണ്ടല്ലോ’ന്ന് പറയമെന്നറിയാം അതോണ്ടാണെന്നും പോസ്റ്റില് കാളിദാസ് തമാശരൂപത്തില് കുറിച്ചിരിക്കുന്നു. മോഹന്‍ലാലിന്റെ മകന് പ്രണവ് മോഹന്‍ലാല് നായകനായ ആദി റിലീസ് ചെയ്തതിനു പിന്നാലെ സോഷ്യല് മീഡിയയില് പ്രത്യക്ഷപ്പെട്ട പൂമരം ട്രോളുകളില് ഒന്ന് കാളിദാസ് നേരത്തേ ഷെയര് ചെയ്തിരുന്നു. എത്താറായി എന്ന തലക്കെട്ടിലായിരുന്നു ട്രോള് പോസ്റ്റ് ചെയ്തത്.\nചിത്രത്തിന്റെ റിലീസ് പ്രഖ്യാപിക്കുന്ന പോസ്റ്റിലും ആരാധകര് ട്രോളുകള് കമന്റ് ചെയ്യുന്നുണ്ട്. എന്റെ കുട്ടിക്കാലം സന്തോഷ സുരഭിലമാക്കിയ ആ പാട്ട് തന്നതില് സന്തോഷം, നാളെ എന്റെ സപ്തതിയാണ്, വരണം എന്നും പണ്ട് കുട്ടിക്കാലത്ത് പോസ്റ്റര് ഇറങ്ങിയത് ഓര്‍മയുണ്ട്. കാത്തിരിപ്പ് വെറുതെയായില്ല എന്നുമുള്ള കമന്റുകള്‍ക്ക് നൂറുകണക്കിന് ആളുകളാണ് ലൈക്ക് ചെയ്തിരിക്കുന്നത്.\nനമസ്കാരംദൈവം അനുഗ്രഹിച്ചാ മറ്റ് തടസ്സം ഒന്നുമില്ലെങ്കിൽ 2018 മാർച്ച് 9ന് പൂമരം റിലീസ് ചെയ്യും.2018ന്ന് വെച്ചില്ലെങ്ക…\nPosted by Kalidas Jayaram on Thursday, February 8, 2018


പ്രേതത്തെ ഒഴിപ്പിക്കാൻ സെയ്‍ഫും അര്‍ജുൻ കപൂറും, കോമഡി ഹൊറര് ചിത്രം 'ഭൂത് പൊലീസ്' ട്രെയിലര് | Bhoot Police Trailer Saif Ali Khan And Arjun Kapoor Werent Scared Of Ghosts Until\nപ്രേതത്തെ ഒഴിപ്പിക്കാൻ സെയ്‍ഫും അര്‍ജുൻ കപൂറും, കോമഡി ഹൊറര് ചിത്രം 'ഭൂത് പൊലീസ്' ട്രെയിലര്\nസെയ്‍ഫും അര്‍ജുൻ കപൂറും അഭിനയിക്കുന്ന ചിത്രമായ 'ഭൂത് പൊലീസിന്റെ' ട്രെയിലര്.\nKochi, First Published Aug 18, 2021, 1:02 PM IST\nസെയ്‍ഫ് അലി ഖാനും അര്‍ജുൻ കപൂറും പ്രധാന കഥാപാത്രങ്ങളിലെത്തുന്ന സിനിമയാണ് ഭൂത് പൊലീസ്. ഒരു ഹൊറര് കോമഡി ചിത്രമാണ്. സിനിമയുടെ ഫോട്ടോകള് ഓണ്‍ലൈനില് തരംഗമായിരുന്നു ഇപോഴിതാ സിനിമയുടെ ട്രെയിലറും പ്രവര്‍ത്തകര് പുറത്തുവിട്ടിരിക്കുകയാണ്.\nപ്രേതത്തെ ഒഴിപ്പിക്കുമെന്ന് പറഞ്ഞ് വ്യാജമായി പൂജ നടത്തുന്ന സെയ്‍ഫ് അലി ഖാനും അര്‍ജുൻ കപൂറുമാണ് തുടക്കത്തില് ട്രെയിലറിലുള്ളത്. ഒടുവില് അവര്‍ക്ക് യഥാര്‍ഥത്തില് പ്രേതത്തെ നേരിടേണ്ടി വരുന്നതുമായ കഥയാണ് സിനിമയുടേത് എന്നതാണ് ട്രെയിലര് സൂചിപ്പിക്കുന്നത്. ജാക്വിലിൻ ഫെര്‍ണാണ്ടസും, യാമി ഗൗതമും ആണ് സിനിമയിലെ നായികമാര്. പവൻ കിര്‍പലാനിയാണ് ചിത്രം സംവിധാനം ചെയ്യുന്നത്.\nരമേഷ്, അക്ഷയ് പുരി എന്നിവരാണ് സിനിമ നിര്‍മിക്കുന്നത്.\nസെപ്‍തംബര് 17ന് ചിത്രം തിയറ്ററുകളില് റിലീസ് ചെയ്യും.\nLast Updated Aug 18, 2021, 1:02 PM IST\nസെയ്‍ഫ് അലി ഖാൻ


ഒരു പുസ്തകം മുഴുവനായി വായിച്ചു തീര്‍ക്കുക എന്ന സംഭവം നടന്നിട്ട് ഒരു കൊല്ലത്തിലേറെയായിരുന്നു. ഇന്ന് അത് നടന്നു. മാസങ്ങള്‍ക്കു മുമ്പേ പാതിവഴിയില് നിന്നുപോയ ഒരു പുസ്തകത്തിന് രണ്ടുദിവസം മുമ്പ് വീണ്ടും തുടര്‍ച്ച കണ്ടെടുക്കുകയായിരുന്നു. പോപ്പുലര് സയന്‍സ് ഗണത്തില് പെടുന്ന The Information: A History,aTheory,aFlood എന്ന പുസ്തകമായിരുന്നു അത്. ജെയിംസ് ഗ്ലേക്ക് ആണ് എഴുതിയത്. ഇത് പുസ്തക റിവ്യൂ അല്ല. പക്ഷേ എഞ്ചിനീയറിങ്ങ് ക്ലാസ്സില് പറഞ്ഞ് കേള്‍ക്കാതെ പോകാറുള്ള പലതും ഇതില് കണ്ടു. പ്രത്യേകിച്ചും കണ്ടുപിടുത്തങ്ങളുടെ ചരിത്രവും, സാഹചര്യവും. അദ്ധ്യാപനത്തില് നിന്നും ഒരു ഇടവേളയിലാണ് ഇപ്പോള്. ക്ലാസ്സില് സാധാരണ പറയാറില്ലാത്ത ചില ചരിത്രപാഠങ്ങള് ഈ പുസ്തകത്തോട് ചേര്‍ത്ത് ഇവിടെ എഴുതുകയാണ്.\nഅനുദിനം പുതുക്കപ്പെടുന്ന ഡിജിറ്റല് ആശയവിനിമയ സംവിധാനങ്ങളുടെയെല്ലാം സൈദ്ധാന്തികമായ കാതലാണ് ഇന്‍ഫര്‍മേഷന് തീയറി. ആശയവിനിമയത്തിന്റെ മാധ്യമം (ടെലിഫോണ് കമ്പി, ഒപ്റ്റിക്കല് ഫൈബര് കേബിള്, വിദ്യുത്കാന്തിക തരംഗങ്ങള്) എന്തുമായിക്കൊള്ളട്ടേ, അതിലൂടെ പങ്കുവെക്കുന്നത് (ഫോണ്‍കോളോ, ചാറ്റോ, ഈ-മെയിലോ, സിനിമയോ) എന്തുമാകട്ടേ, അതിനെയെല്ലാം ഉള്‍ക്കൊള്ളുന്ന ലളിതവും സമഗ്രവുമായ ഒരു ഗണിതനിയമമാണിത്. ഈ സിദ്ധാന്തത്തേക്കുറിച്ച് ആദ്യമായി അറിയുന്നത് എഞ്ചിനീയറിങ്ങ് അവസാനവര്‍ഷത്തിലെ Information Theory and Coding എന്ന പേപ്പറിലായിരുന്നു. 1948ല് Claud E Shannon എന്ന ഒറ്റയാളുടെ ചിന്തയില് വിരിഞ്ഞതാണിത് എന്നതിലൊതുങ്ങിയിരുന്നു അതിനെക്കുറിച്ചുള്ള ചരിത്ര വിജ്ഞാനം.\nഎന്നാല് അതിന്റെ കഥ അത്ര ചെറുതൊന്നുമായിരുന്നില്ല. വ്യക്തികളുടെ ശാസ്ത്രാന്വേഷണകൗതുകവും യുദ്ധകാലത്തിന്റെ സമ്മര്‍ദ്ദവും ഇതിനൊക്കെപ്പുറമേ ആകസ്മികതകളും ഒക്കെയായി നൂറ്റാണ്ടുകളിലൂടെ പടര്‍ന്നു കിടക്കുന്ന ഈ സിദ്ധാന്തത്തിന്റെ കഥയും വര്‍ത്തമാനവുമാണ് ജെയിംസ് ഗ്ലേക്ക് ഈ പുസ്തകത്തില് വിശാലമായിത്തന്നെ പറഞ്ഞിരിക്കുന്നത്.\nആഫ്രിക്കയിലെ മിണ്ടുന്ന ചെണ്ടകളില് നിന്നാണ് കഥ തുടങ്ങുന്നത്. ചെണ്ടകൊട്ടിന്റെ താളത്തില് വാര്‍ത്തകള് കൈമാറിയിരുന്ന വിദ്യ. ആശയം ചോരാതെ ഗ്രാമങ്ങളില് നിന്ന് ഗ്രാമങ്ങളിലേയ്ക്ക് കൊട്ടിലൂടെ വാര്‍ത്തകള് പരന്നു. നാട്ടുഭാഷയിലെ വാക്കുകള് അതേ താളത്തിലും നീളത്തിലും അവര് കൊട്ടി. ഒരേ താളത്തിലുച്ചരിക്കുന്ന വാക്കുകള് ഉണ്ടാവുമല്ലോ, അവയ്ക്കൊക്കെ വിശേഷണങ്ങള് കൂടിച്ചേര്‍ത്ത് വ്യത്യസ്തത ഉറപ്പുവരുത്തും. വിശേഷണത്തോടു കൂടിയ വാക്കിന് നീളം കൂടും. പക്ഷേ അതില് ചിലതൊക്കെ കേള്‍ക്കാതെ പോയാല് പോലും കേട്ടതൊക്കെ ചേര്‍ത്തുവെച്ചാല് ആശയം മാറാതെ കാര്യം മനസ്സിലാകുമെന്ന് സാരം. Redundancy is the key to error correction. കോടിക്കണക്കിനു ബിറ്റുകളിലൂടെ ഡിജിറ്റല് ആശയവിനിമയം നടക്കുമ്പോള് തെറ്റുണ്ടാവാതെ കാക്കാന് നമ്മള് ഇന്‍ഫര്‍മേഷന് തിയറിയില് നിന്നും പഠിച്ചു ചെയ്യുന്നതും ഇതുതന്നെയാണ്. അതേറ്റവും കൃത്യതയോടെ ചെയ്യാനുള്ള കണക്ക് നമുക്കിന്ന് വ്യക്തമായി അറിയാമെന്ന് മാത്രം. വാമൊഴിയായി പരക്കുന്ന ഇതിഹാസങ്ങള് കാവ്യങ്ങളായതിന്റെ രഹസ്യം മറ്റൊന്നുമല്ല. ഈണത്തിലും താളത്തിലും വൃത്തത്തിലുമാണ് പാട്ടുകള്. വരികളും കഥകളും തലമുറകള് കഴിഞ്ഞാലും മാറാതെ മറക്കാതെ ആ ഈണം കാത്തുകൊള്ളും.\nഗിയറുകളും ചക്രങ്ങളും ചേര്‍ന്ന കമ്പ്യൂട്ടിങ്ങ് ഉപകരണങ്ങളുണ്ടാക്കിയ ബാബേജിന്റെ, ആ ഉപകരണത്തിനു പറ്റിയ അല്‍ഗോരിതങ്ങളുണ്ടാക്കിയ അഡ ലവ് ലേസിന്റെ, കണക്കു കൂട്ടി സൂക്ഷിച്ചിരുന്ന ലോഗരിതം ടേബിളുകളുടെ, അതുപയോഗിച്ചുള്ള ജ്യോതിശാസ്ത്രപഠനങ്ങളുടെ ഒക്കെ കഥ മറ്റൊരു അദ്ധ്യായമാണ്. ഡി മോര്‍ഗന്, ബൂള് തുടങ്ങിയവരുടെ കയ്യിലൂടെ മാത്തമാറ്റിക്കല് ലോജിക്കിന്റെ വളര്‍ച്ചയും ഇക്കാലത്തിന്റെ തുടര്‍ച്ചയായി പത്തൊമ്പതാം നൂറ്റാണ്ടില് നടന്നു.\nകമ്പികളിലൂടെ വൈദ്യുതി ഒഴുക്കിയും തടുത്തും കൊണ്ടുള്ള ടെലിഗ്രാഫി സാങ്കേതികവിദ്യ, മോഴ്സ് കോഡ്- ഇതിന്റെയൊക്കെ വളര്‍ച്ചയുടെ സൂക്ഷ്മാംശങ്ങള് ജെയിംസ് ഗ്ലേക്ക് എഴുതിയിട്ടുണ്ട്. വേഗതയേറിയ ഒരു പുതിയ ആശയവിനിമയ സംവിധാനം കടന്നു വന്നപ്പോള് അതിനെ അന്നത്തെ അച്ചടിപത്രങ്ങള് പേടിയോടെയാണ് കണ്ടത്. തങ്ങളുടെ നിലനില്‍പ്പ് തന്നെ ഭീഷണിയിലാവുമെന്ന് അവര് ഭയന്നു. വ്യാജവാര്‍ത്തകള് പരക്കാനിടവരുമെന്ന് ആശങ്കപ്പെട്ടു. പക്ഷേ യഥാര്‍ത്ഥത്തില് പത്രവാര്‍ത്തകളുടെ റിപ്പോര്‍ട്ടിങ്ങ് വേഗത്തിലാക്കുകയും, കാലാവസ്ഥാമാറ്റങ്ങള് ഒക്കെ പെട്ടെന്ന് അറിയാനും അവ പത്രങ്ങളില് വരാനുമൊക്കെ തുടങ്ങുന്നത് ടെലിഗ്രാഫിയുടെ വളര്‍ച്ചയോടെയാണെന്നതാണ് സത്യം. ടെലിഗ്രാഫിയിലെ മോഴ്സ് കോഡ്, ഓരോ ഇംഗ്ലീഷ് അക്ഷരത്തിനും അക്കത്തിനും കുത്തും വരയും ഉപയോഗിച്ചുള്ള ഒരു കോഡാണ്. ഇംഗ്ലീഷിലെ ഏറ്റവും കൂടുതല് ഉപയോഗിക്കുന്നeഎന്ന അക്ഷരത്തിനു ഏറ്റവും ചെറിയ കോഡ് (ഒരു കുത്ത് മാത്രം) ആണ് ഇതില്. ഉപയോഗം കുറഞ്ഞ q, y പോലുള്ള അക്ഷരങ്ങള്‍ക്ക് നാല് കുത്തും വരയും ചേര്‍ന്ന കോഡും. പലകാലങ്ങളിലായി കോഡുകള് മാറിയിട്ടുണ്ട്. മിക്കവാറും സന്ദേശങ്ങളില് ഏറ്റവും കൂടുതലുള്ളeഎന്ന അക്ഷരം ഏറ്റവും ചുരുക്കി മോഴ്സ് കോഡിലെഴുതാന് പറ്റുന്നു. അതായത് അയയ്ക്കുന്ന സന്ദേശത്തിന്റെ ആകെ നീളം കുറയ്ക്കാന് ഇത് സഹായിച്ചു. ഇതേ തത്വമാണ് Information Theory പ്രകാരമുള്ള Data compression ന്റെ അടിസ്ഥാനം. അവിടെയും കണിശമായ കണക്കുകള് കൊണ്ട് ഏറ്റവും മികച്ച data compression algorithm പലത് പിന്നീടുണ്ടായി.\nബാബേജിന്റെ കമ്പ്യൂട്ടര് ചക്രവും ചെയിനുമൊക്കെയുള്ള ഒരു യന്ത്രമാണ്. ഇതില് നിന്നും തികച്ചും വ്യത്യസ്തമാണ് ആധുനിക കമ്പ്യൂട്ടിങ്ങ് ഉപകരണങ്ങള് (നമ്മുടെ മൊബൈല് ഫോണും ലാപ്ടോപ്പുകളുമൊക്കെ). അവ പ്രവര്‍ത്തിക്കുന്നത് Boolean Logic അടിസ്ഥാനമാക്കിയാണ്. അതിന് ചെയ്യാന് കഴിയുന്ന എല്ലാ കാര്യങ്ങളും ഒരുപാട് True/False ഉത്തരങ്ങളുടെ ശ്രേണിയിലൂടെയാണ് നടപ്പിലാകുന്നത് (ലോകത്തിലെ ഏതൊരു വ്യക്തിയേയും 21 Yes/No ഉത്തരങ്ങളിലൂടെ അശ്വമേധം ക്വിസ്സില് കണ്ടെത്തിയിരുന്നത് ഓര്‍മ്മയുണ്ടല്ലോ). എല്ലാ കമ്പ്യൂട്ടര് പ്രോഗ്രാമും അത്യന്തികമായി ചെയ്യുന്നത് പൂജ്യത്തിന്റെയും ഒന്നിന്റെയും ശ്രേണികളായി നിര്‍ദ്ദേശങ്ങള് തയ്യാറാക്കുകയാണ്. നമ്മുടെ ഇന്‍പുട്ടുകളും പൂജ്യത്തിന്റെയും ഒന്നിന്റെയും ശ്രേണികളായിട്ടാണ് പ്രോസസറിലെത്തുക. ഇതിന്റെ ഔട്പുട്ട് ഇത്തരത്തിലുള്ള മറ്റൊരു ശ്രേണിയായിരിക്കും, അതിന്റെ ഫലം നമ്മള് പാട്ടായി കേള്‍ക്കും, ചിത്രങ്ങളായി കാണും അങ്ങനെയങ്ങനെ. ഏതെങ്കിലും ഇലക്ട്രിക്കല് സര്‍ക്യൂട്ടിലെ കണക്ഷന് ഓണാക്കണോ വേണ്ടയോ എന്നുള്ള തീരുമാനമായിരിക്കും ഓരോ പൂജ്യവും ഒന്നും സൂചിപ്പിക്കുക.\nBy Jacobs, Konrad. CC BY-SA 2.0 de, Link\nBoolean Logic എന്ന ഗണിതപരമായ ആശയം ഇലക്‍ട്രിക്കല് സര്‍ക്യൂട്ടുകള് വഴി പ്രാവര്‍ത്തികമാക്കാമെന്നതും ഇന്‍ഫര്‍മേഷന് തീയറിയുടെ ഉപജ്ഞാതാവായ ഷാനണിന്റെ ഐഡിയ ആയിരുന്നു.. പിന്നീട് വന്ന കമ്പ്യൂട്ടര് വിപ്ലവങ്ങളുടെ അടിസ്ഥാനം ഇവിടെയാണ്. അദ്ദേഹമിത് അവതരിപ്പിക്കുന്നത് 1937 ല് തന്റെ പോസ്റ്റ് ഗ്രാജുവേറ്റ് തീസീസിലാണ്. ഇലക്ട്രിക്കല് എഞ്ചിനീയറിങ്ങ് മാത്തമാറ്റിക്കല് ലോജിക്കുമായി കൂട്ടുചേരുന്നത് അന്നു മുതലാണ്. 1948ല് ട്രാന്‍സിസ്റ്ററുകളുടെ കണ്ടുപിടുത്തത്തിനും ശേഷമാണ് സര്‍ക്യൂട്ടുകള് സിമ്പിള് ആയി ഓണ്/ഓഫ് ചെയ്യാന് പറ്റുമെന്നൊക്കെ വന്നത്. അവിടുന്ന് പിന്നെ ഡിജിറ്റല് ഇലക്‍ട്രോണിക് സര്‍ക്യൂട്ടുകളും ഇന്നത്തെ പോലെയുള്ള ഡിജിറ്റല് കമ്പ്യൂട്ടിങ്ങ് ഉപകരണങ്ങളുമൊക്കെ പിറന്നു.\nടെലിഗ്രാഫിനു ശേഷം ടെലിഫോണ് അതിവേഗം വ്യാപിച്ചത് ഇരുപതാം നൂറ്റാണ്ടിന്റെ തുടക്കകാലത്തായിരുന്നു. അമേരിക്കയില് ഉടനീളം ടെലിഫോണ് കമ്പികള്, കോള് റൗട്ടിങ്ങ് കേന്ദ്രങ്ങള് ഒക്കെ വ്യാപകമായി. അത്തരം കേന്ദ്രങ്ങളില് ആളുകള് ഇരുന്ന് കമ്പികള് മാറ്റികുത്തി കോള് കണക്ട് ചെയ്തു. അത് Automate ചെയ്യാന് ഇലക്ട്രിക്കല് സ്വിച്ചുകള് വന്നു. Analog signal നോയിസ് പ്രശ്നങ്ങളുണ്ടാക്കി. നോയിസിന്റെ കാരണങ്ങളെക്കുറിച്ച് പഠനങ്ങള് നടന്നു. അനലോഗ് സിഗ്നലിനെ sample ചെയ്ത് ഡിജിലാക്കാമെന്നു വന്നു. Sampling Theorem പലരായി കണ്ടുപിടിച്ചു. ഷാനണ്, ഹാര്‍ട്ട്ലി, വീനര്, നിക്വിസ്റ്റ് ഇവരുടെയൊക്കെ പേരിലായി നമ്മള് പരിചയപ്പെട്ടിട്ടുള്ള ഒരുപാട് അടിസ്ഥാന പാഠങ്ങള് ഉരുത്തിരിഞ്ഞു വന്നത് ഇക്കാലത്താണ്. ഇവര്‍ക്കിടയില് നടന്ന സംഭാഷണങ്ങള്, കത്തുകള്, ചര്‍ച്ചകള് ഒക്കെയായി നടന്ന ചരിത്രകഥകള് ഈ പുസ്തകത്തില് ജെയിംസ് ഗ്ലേക്ക് കാര്യമായിത്തന്നെ എഴുതിയിട്ടുണ്ട്.\nചരിത്രത്തോളം രസകരമായി അതിനേക്കാള് പരപ്പില് ഇന്‍ഫര്‍മേഷന് തിയറിയേയും വിശദമാക്കുന്നുണ്ട് ഈ പുസ്തകത്തില്. Data Compression, Error Control/Correction Coding, Channel Capacity എന്നീ സങ്കല്പങ്ങള് ഇതുമായി ബന്ധപ്പെട്ട് കമ്മ്യൂണിക്കേഷന് ക്ലാസ്സുകളില് പഠിക്കുന്നതാണ്. എന്നാല് ഇതിന്റെ കണക്കും കളികളും ചെന്നു തൊടാത്ത ജ്ഞാനമേഖലയില്ല എന്നു തന്നെ പറയാം. ഒരു സന്ദേശത്തിലടങ്ങുന്ന ‘ആശയത്തെ’ അളക്കാന് പറ്റുമോ? ആശയം എന്ന വാക്ക് ഞാന് അങ്ങ് പറഞ്ഞെന്നേയുള്ളൂ. How to measure and quantify ‘information’ എന്നതായിരുന്നു ഷാനണ് ഉത്തരം നല്‍കിയ ചോദ്യം. തത്തുല്യമായി മലയാളത്തില് ഒരു പദം വേറെയില്ല. അളക്കാന് പറ്റുമെന്നാണ് ഷാനണ് വ്യക്തമാക്കിത്തന്നത്. അളന്ന് എത്ര ബിറ്റ് (പൂജ്യവും ഒന്നും ചേര്‍ന്ന എത്ര നീളമുള്ള ശ്രേണികൊണ്ട് അതിനെ വിശദമാക്കാം എന്ന്) ഇന്‍ഫര്‍മേഷന് ഉണ്ടെന്ന് കണ്ടെത്താനും പറ്റും. ഒരു കോയിന് ടോസ്സ് ചെയ്തിട്ട് എന്തു കിട്ടിയെന്ന ചോദ്യത്തിന് രണ്ടുത്തരമേയുള്ളൂ. ആ ഉത്തരമാണ് നമ്മുടെ സന്ദേശമെങ്കില് ഒരു ബിറ്റുപയോഗിച്ച് പറയാം. ആ ബിറ്റ് ഒന്നാണെങ്കില് നാണയത്തിന്റെ തല, അല്ലെങ്കില് വാല് എന്നൊരു നിയമം മുന്‍കൂട്ടിയുണ്ടാക്കണം എന്ന് മാത്രം. Coin Toss ചെയ്തതിന്റെ ഉത്തരം സന്ദേശമാക്കുവാന് കുറഞ്ഞത് എത്ര ബിറ്റ് വേണമെന്നതിന്റെ അളവിനെയാണ് Entropy എന്ന് ഷാനണ് വിളിച്ചത്. കൂടുതല് അറിയാന് ഞാന് മുമ്പെഴുതിയ ഒരു കുറിപ്പ് വായിക്കാം കേട്ടോ. ഇന്‍ഫര്‍മേഷന് തിയറിയെ സ്റ്ററ്റിസ്റ്റിക്കലി വിശദീകരിക്കുകയാണവിടെ.\nEntropy എന്ന വാക്ക് വളരെ overloaded ആണ്. Physics ക്ലാസ്സില് പ്രത്യേകിച്ച് thermodynamics ആയി ബന്ധപ്പെട്ടിട്ടാണ് അത് നാം കേട്ടിരിക്കുക. എന്തുകൊണ്ടാകും ആ പദം തന്നെ ഷാനണ് ഉപയോഗിച്ചിരിക്കുക എന്നത് വലിയൊരു സംശയമയിരുന്നു. Statistical physics ലെ ഇക്വേഷനുകളുമായി അതിന്റെ ഘടനാപരമായ ബന്ധം കണക്കിലെടുത്ത്, അതേപോലുള്ള ഇക്വേഷന് കൊണ്ട് നിര്‍വചിക്കുന്ന ഇന്‍ഫര്‍മേഷനും Entropy എന്ന് പേരു വിളിക്കുന്നുവെന്നതാണ് ഷാനന്റെ തന്നെ വിശദീകരണം.\nSecond law of Thermodynamics ഇത്തിരി രസകരമായ ഒരു സംഭവമാണ്. താപനില കൂടുതലുള്ളിടത്തിനിന്ന് കുറവുള്ളിടത്തേക്കേ ചൂട് ഒഴുകൂ എന്ന് വളരെ ലളിതമായി പറയാം. പ്രപഞ്ചത്തിന്റെയാകെ entropy കാലക്രമേണ കൂടുകയേയുള്ളൂവെന്നും, Perpetual motion machine അസാധ്യമായ കാര്യമാണ് എന്നതും ഈ രണ്ടാം നിയമത്തിന്റെ മറ്റുവ്യാഖ്യാനങ്ങളാണ്. ഒരു വൈദ്യുത ഫാനിന്റെ കാറ്റുകൊണ്ട് ഒരു കാറ്റാടി കറക്കി വൈദ്യുതിയുണ്ടാക്കി, ആ വൈദ്യുതി കൊണ്ട് തന്നെ ഫാന് കറക്കിക്കൊണ്ട് ഈ പ്രവര്‍ത്തനം തുടര്‍ച്ചയായി നടത്തികൊണ്ടു പോകാന് പറ്റിയാല് അതാണ് ഈ perpetual motion machine. മാക്സ്‌വെല് ഇതു താത്വികമായെങ്കിലും സാധ്യമാണോ എന്ന് ഒരു ചിന്താപരീക്ഷണത്തിലൂടെ ചോദിക്കുന്നുണ്ട്. അതായത് രണ്ടാം താപഗതിക നിയമത്തെ ലംഘിക്കുന്ന ഒരു പരീക്ഷണം. ഒരു അടച്ച പെട്ടിയിലെ വായു തന്മാത്രകള് അതിനുള്ളില് യഥേഷ്ടം സഞ്ചരിക്കുമ്പോള് പെട്ടിയിലെല്ലായിടത്തും ഒരേ ചൂടായിരിക്കണമല്ലോ. തണുപ്പുള്ളവയും ചൂടുള്ളവയുമായ തന്മാത്രകള് സ്വയം വേര്‍തിരിഞ്ഞ് മാറിപ്പോയാല് പെട്ടിയുടെ ഒരു വശത്ത് ചൂടും മറുവശത്ത് തണുപ്പുമാകും. അത് പെട്ടിയുടെ Entropy കുറയുന്ന പ്രവര്‍ത്തനമാകും, അത് സ്വയമേവ സംഭവിക്കില്ല. അങ്ങനൊക്കെ നടക്കാന് നമ്മള് പുറത്തുനിന്ന് ഊര്‍ജ്ജം കൊടുക്കേണ്ടി വരും. Air conditioning, Refridgeration ഇതിലൊക്കെ അസ്വാഭാവികമായ ഇത്തരം കാര്യങ്ങള് ഒരുപാട് ഊര്‍ജ്ജം ചെലവാക്കി നമ്മള് ചെയ്യിക്കുകയാണ്. മാക്സ്‌വെല് ചോദിച്ചത് തണുത്ത തന്മാത്രകളെ ഒരു വശത്തേക്കും ചൂടുള്ളവയെ തിരിച്ചും മാത്രം സഞ്ചരിക്കാനനുവദിച്ചാല് entropy കുറയ്കാന് സാധിക്കില്ലേ എന്നാണ്. പക്ഷേ അങ്ങനെ നോക്കി കടത്തിവിടാന് ഒരു കുട്ടിച്ചാത്തനുണ്ടാവേണ്ടി വരും.\nഎന്‍ട്രോപ്പി കുറയ്ക്കുന്ന മാക്സ്‌വെല്ലിന്റെ ഭൂതം\nBy User:Htkym - Own work, CC BY 2.5, Link\nതന്മാത്രയുടെ ചൂടളക്കുന്ന പ്രക്രിയയ്ക്ക് തന്നെ ഈ ഭൂതത്തിന് ഊര്‍ജ്ജം ചെലവഴിക്കേണ്ടി വരും. അതുകൊണ്ട് തന്നെ ഭൂതത്തേയും ചേര്‍ത്തുള്ള പെട്ടിയുടെ Entropy കൂടും. അപ്പോള് രണ്ടാം താപഗതിക നിയമം ലംഘിക്കാന് ഈ ഭൂതത്തിനുമാവില്ല എന്നാണ് 1929ല് ഇതിന് നല്‍കപ്പെട്ട വിശദീകരണം. എന്നാല് ഇതു മാത്രമല്ല കാരണമെന്ന് ആദ്യം ചൂണ്ടിക്കാണിച്ചത് 1960ല് Rolf Landauer ആണ്. തന്മാത്രകളുടെ ചൂടും സ്ഥാനവും അളന്ന് അതിനനുസരിച്ച് തീരുമാനമെടുക്കാന് ഭൂതത്തിന് ആ വിവരം (information) ശേഖരിച്ചു വെയ്ക്കേണ്ടതുണ്ട്. ശേഖരിക്കുന്ന ഈ വിവരം ഷാനന്റെ കണക്കുപ്രകാരമുള്ള ഒരു information entropy ആണ്. ഈ വിവരം മായ്ക്കുക എന്ന പ്രക്രിയ thermodynamic entropy ആയി ചുറ്റുപാടിലേയ്ക്ക് പടരുന്നു. കേള്‍ക്കുമ്പോള് അവിശ്വസനീയമെന്ന് പെട്ടെന്ന് തോന്നിച്ചേക്കാമെങ്കിലും irreversible ആയ information processing (eg: memory erasure) physical entropy എത്രമാത്രം കൂട്ടുന്നുവെന്നതിനേക്കുറിച്ച് പഠനങ്ങള് ലഭ്യമാണ്. ചുരുക്കിപ്പറഞ്ഞാല് thermodynamic entropyല് നിന്നും വ്യത്യസ്തമായ സംഗതിയൊന്നുമല്ല, information entropy എന്ന് സാരം. ഷാനണ് ആ പേരിട്ടത് വെറുതേയായില്ല.\nകഥ ഇത്ര മതി\nഇന്‍ഫര്‍മേഷന് തീയറിയുടെ കഥയും ചരിത്രവും ഇത്രയൊന്നുമല്ല കേട്ടോ പുസ്തകത്തിലുള്ളത്. Molecular Biology, DNAയിലെ genetic information theory, algorithmic information theory, lingustics, quantum computing തുടങ്ങി ഒരുപാട് മേഖലകളുമായി നേരിട്ട് ബന്ധപ്പെട്ടിരിക്കുന്നതാണ് ഇന്‍ഫര്‍മേഷന് തീയറി. ഇതിലൊക്കെ എനിയ്ക്ക് ഏറ്റവും കൗതുകം തോന്നിയ ചിലതാണ് ഇവിടെ എഴുതിയത്. ഈ പുസ്തകത്തെപ്പറ്റി ഞാന് അറിയുന്നത്3Blue 1 Brown എന്ന Youtube channel നടത്തുന്ന ഗ്രാന്‍ഡ് ആന്‍ഡേഴ്സണുമായുള്ള ഒരു ഇന്റര്‍വ്യൂവില് നിന്നുമായിരുന്നു. രസകരമായ മാത്തമാറ്റിക്കല് അനിമേഷനുകളുമായി നല്ലൊരു Edutainment കൂടിയാണ് ആ ചാനല്, ഒട്ടും മുഷിയില്ല.\nമതി. ഇനിയും ഈ പോസ്റ്റിന്റെ നീളം കൂടണ്ട എന്നു തോന്നുന്നതു കൊണ്ട് കഥ ഇവിടെ നിര്‍ത്തുന്നു. ബാക്കി നിങ്ങള് വായിക്കൂ..


മോൻസൻമാരുടെ വലയിൽ പെടാതിരിക്കാൻ മൂന്നു തന്ത്രങ്ങൾ | Monson Mavunkal | Investment fraud\nമോൻസൻമാരുടെ വലയിൽ പെടാതിരിക്കാൻ മൂന്നു തന്ത്രങ്ങൾ\nമീര പീതാംബരൻ October 01, 2021 08:28 PM IST\nവാർത്തയിലെങ്ങും മോൻസൻ മാവുങ്കലും അയാളുടെ തട്ടിപ്പുകളും നിറഞ്ഞു നിൽക്കുകയാണ്. സാധാരണക്കാരെ തന്റെ ‘വിപണിയായി’ മോൻസൻ കാണാത്തതു കൊണ്ടു മാത്രമാണ് തട്ടിപ്പിന്റെ വ്യാപ്തി അൽപം കുറഞ്ഞ് നിൽക്കുന്നത്. ‘മ്യുസിയം’ കെട്ടിപ്പടുക്കാൻ ക്രൗഡ് സോഴ്‌സിങ്ങിലൂടെ പണം കണ്ടെത്താമെന്നെങ്ങാനും മോൻസൻ പദ്ധതിയിട്ടിരുന്നുവെങ്കിൽ കുറെയധികം പ്രവാസികളുൾപ്പെടെയുള്ള സാധാരണക്കാർ വഞ്ചിക്കപ്പെട്ടേനെ. സാമ്പത്തിക തട്ടിപ്പിനിരയാവൽ മലയാളിക്ക് പുതുമയല്ല. പലപ്പോഴും കാലമേറെക്കഴിഞ്ഞാകും താൻ പറ്റിക്കപ്പെട്ടുവെന്നു പോലും ബോധ്യമാകുക. എന്നാൽ സാമ്പത്തിക തട്ടിപ്പുകളിൽ ഇരയാകാതിരിക്കാൻ ചുവടെ ചേർക്കുന്ന മൂന്നേ മൂന്നു കാര്യങ്ങൾ ശ്രദ്ധിച്ചാൽ മതിയാകും.\n1. അറിയാത്തിടത്ത് പണമിറക്കരുത്\nനമ്മുടെ നാട്ടിലെ പ്രബലരായ വ്യവസായികളെ നോക്കൂ…ഒാരോരുത്തരും അവരവർക്ക് നൈപുണ്യമുള്ള മേഖലകളിൽ വ്യവസായികളായി തുടരുകയാണ്. ഇനി വൈവിധ്യവത്കരണത്തിന്റെ ഭാഗമായി പുതിയ മേഖലകളിലേക്ക് ഇറങ്ങിയാൽത്തന്നെ, വ്യക്തമായ മുന്നൊരുക്കങ്ങളോടെയാകും അത്. എന്നാൽ മോൻസൻ മാവുങ്കലുമായി പുരാവസ്തു ഇടപാടുകൾക്കായി ഇറങ്ങിത്തിരിച്ച പലർക്കും അതിനെക്കുറിച്ച് ഒരു ധാരണയും ഉണ്ടായിരുന്നില്ലെന്നു വ്യക്തം. അൽപമെങ്കിലും ധാരണയില്ലാതെ തികച്ചും പുതിയൊരു മേഖലയിൽ നിക്ഷേപം നടത്തിയാൽ പണം പോകുന്ന വഴി അറിയില്ല.\n2. അമിത ലാഭം പെരുംഛേദം\nഅമിതലാഭം ആരെങ്കിലും വാഗ്ദാനം ചെയ്താൽ അയാളുമായുള്ള ബന്ധം അപ്പോൾത്തന്നെ ഉപേക്ഷിക്കുക. അതാണ് നിങ്ങളുടെ കീശയ്ക്കു നല്ലത്. വെള്ളിമൂങ്ങ, ഇരുതലമൂരി, ടോട്ടൽ ഫോർ യു തുടങ്ങി ഏറ്റവുമൊടുവിലെ പുരാവസ്തു തട്ടിപ്പ് വരെയും അമിതലാഭം വാഗ്ദാനം ചെയ്ത് കൊണ്ടുള്ളതായിരുന്നു. രണ്ടു ലക്ഷം കോടി രൂപയിലേറെയാണ് നിയമക്കുരുക്കുകളിൽ പെട്ട് കിടക്കുന്നതെന്നാണ് മോൻസൻ തന്റെ ഇടപാടുകാരെ വിശ്വസിപ്പിച്ചത്. അങ്ങനെയൊരു ഇടപാടു തന്നെയില്ലാത്തത് കൊണ്ട് ഈ തുക വീണ്ടെടുക്കാൻ സഹായിക്കുന്നവർക്ക് കണ്ണഞ്ചിപ്പിക്കുന്ന വാഗ്ദാനങ്ങളും മോൻസൻ നല്കിയിട്ടുണ്ടാകണം. അങ്ങനെ അമിത ലാഭത്തിൽ കണ്ണു വച്ചവർക്ക് മുതൽ ഉൾപ്പെടെ നഷ്ടമായി.\n3. ‘ഔദ്യോഗിക രേഖകൾ’ ഔദ്യോഗികമാകണമെന്നില്ല\nതട്ടിപ്പിനിരയായ പലരെയും രണ്ടു ലക്ഷം കോടിയുടെ കഥ മോൻസൻ ബാങ്ക് സ്റ്റേറ്റ്‌മെന്റ് ഉൾപ്പെടെ കാണിച്ചു ബോധ്യപ്പെടുത്തി എന്നാണ് അറിയുന്നത്. ഒരു ലാപ്ടോപ്പും പ്രിന്ററും അല്പം അനുബന്ധ സോഫ്റ്റ്‌വെയർ പരിജ്ഞാനവും ഉണ്ടെങ്കിൽ ഏതു രേഖയും ഇപ്പോൾ വ്യാജമായി ചമയ്ക്കാം. ഏത് ബാങ്കിന്റെയും സ്‌റ്റേറ്റ്മെന്റ്, എത്ര കോടി രൂപയുടേത് വേണമെങ്കിലും മിനിറ്റുകൾ കൊണ്ട് ഉണ്ടാക്കിയെടുക്കാം. അതുകൊണ്ട് ഇത്തരം ഔദ്യോഗിക രേഖകൾ കണ്ടതു കൊണ്ട് മാത്രം ആരെയും വിശ്വാസത്തിലെടുക്കരുത്. രേഖകളുടെ ആധികാരികത ഉറപ്പിക്കാൻ എല്ലാ മാർഗങ്ങളും സ്വീകരിക്കുക. അത് അപകടസാധ്യത കുറയ്ക്കും.\n(ലേഖിക ബിർള ഇൻസ്റ്റിറ്റ്യൂട്ട് ഓഫ് ടെക്‌നോളജി ആൻഡ് സയൻസ് പിലാനിയിൽ (BITS PILANI) മാനേജ്‌മെന്റ് വിഭാഗം ഗവേഷകയാണ്)


KERALA POLITICS: 2013\nപഴയ പോസ്റ്റുകളില് നിന്നും: Home » Arquivos de 2013\nകേരളത്തിൽ രൂപം കൊണ്ട ഒരു പുതിയ 'വഴിപാട്' കാണാൻ എത്തിയതാണ് ക്ലിഫ് ഹൗസിനു മുന്നിൽ ..\nമുഖ്യ മന്ത്രി എന്ന 'പ്രതിഷ്ഠ' വീട്ടിൽ നിന്നും രാവിലെ പുറത്ത് പോയ ശേഷം ചാനൽ കാമറകൽക്കു മുന്നിലാണ് ഈ 'പ്രതീകാത്മക ഉപരോധ വഴിപാടു' നടക്കുന്നത് ...\n'പ്രതിഷ്ഠ' അപ്പോഴും ക്ലിഫ് ഹൌസ് ക്ഷേത്രത്തിനു ഉള്ളിൽ ഉണ്ട് എന്ന് വിശ്വസിച്ചു മുദ്രാവാക്യം വിളിക്കുകയും , ഭരണിപ്പാട്ട് പാടുകയും ചെയ്ത ശേഷം പ്രതിഷ്ഠ തിരികെ വരുന്നതിനു മുൻപ് പോലീസ് വാനിലേക്ക് കയറിയോ , ക്ഷേത്ര പരിസരത്ത് നിന്നും മുങ്ങിയോ ആണ് ഈ 'വഴിപാട്' അവസാനിക്കുന്നത് ...\n(ചാനൽ കാമറകൾ നാട്ടിൽ വ്യാപകമായതോടെയാണ് ഈ പുതിയ തരം വഴിപാട് ആരംഭിച്ചത് എന്നാണ് വിദഗ്ദ മതം ..)\nഓരോ തവണ പങ്കെടുക്കുമ്പോഴും സംഘാടകർ പണം നല്കും എങ്കിലും പൊതു ജനം ചൂലെടുത്ത് വഴിപാടുകാരെ കൈകാര്യം ചെയ്യുമോ എന്ന ആശങ്കയോടെയാണ് ഈ വഴിപാടു സമരക്കാർ സോറി 'വഴിപാടു പൂജക്കാർ' ഇതിൽ പങ്കെടുക്കുന്നത് എന്നാണ് ജന സംസാരം .\nഅത് കൊണ്ട് തന്നെ ചാനൽ കാമറകൾക്ക് മുന്നിൽ പ്രതീക്ഷയോടെ ജനങ്ങൾ കാത്തിരിക്കുന്നതും ശ്രദ്ധേയമാണ് ...\nസമര പൂജ നടക്കുന്ന സ്ഥലം\n.എങ്ങാനും ബിരിയാണി കൊടുക്കുന്നുന്ടെങ്കിലോ എന്ന് കരുതി പെട്ടിയും കരുതിയിരുന്നു . പക്ഷെ അപ്പോഴാ ഓർത്തത് എന്റെ മൊബൈൽ നമ്പർ ചിറ്റിലപ്പിള്ളിക്ക് കൊടുക്കാൻ മറന്നല്ലോ ... പിന്നെ അവിടെ നിന്നിട്ട് കാര്യമില്ലല്ലോ .. അടുത്ത ട്രെയിനിൽ കേറി തിരിച്ചു പോന്നു ...\nചിറ്റിലപ്പിള്ളിക്ക് മൊബൈൽ നമ്പർ കൊടുത്തിട്ടു രണ്ടു മാസം എങ്കിലും കഴിഞ്ഞു ഇനിയും പോകും .. അതിനെടെൽ ഉമ്മൻ ചാണ്ടിക്ക് രാജി വെക്കാനുള്ള കുരുട്ടു ബുദ്ധി തോന്നല്ലേ ..\nസമരം അവസാനിപ്പിക്കാനുള്ള നല്ല ബുദ്ധി സി പി എമ്മിനും തോന്നല്ലേ ..\nK P Sukumaran Anjarakandy\nമാർക്സിസ്റ്റുകാർ ഗവണ്മേന്റ് ഉദ്യോഗസ്ഥരും അദ്ധ്യാപകരും ആയാൽ അവരുടെ നിലവാരം എങ്ങനെയിരിക്കും എന്നതിന്റെ ലക്ഷണങ്ങളാണു ഇപ്പോൾ നടക്കുന്ന സമരാഭാസത്തിൽ കണ്ടുവരുന്നത്. കല്ലേറ്, വസ്ത്രാക്ഷേപം, നായ്‌ക്കുരണ, കരിഓയിൽ, ചാണകവെള്ളം, ചീമുട്ട തെറിയഭിഷേകം തുടങ്ങിയ കയ്യേറ്റങ്ങളും പിന്നെ ഫയലുകളിൽ ചാണകപ്രയോഗം, ആഫീസുകള് താഴിട്ട് പൂട്ടല് ഇതൊക്കെയാണു സമരക്കാർ സമരത്തിലില്ലാതെ ജോലിക്കെത്തുന്നവരുടെ മേൽ പ്രയോഗക്കുന്നത്. സമരം അവസാനിച്ചാലും തങ്ങൾ ജോലിചെയ്യേണ്ട ആഫീസും നാളെ മുഖത്ത് നോക്കേണ്ട സഹപ്രവർത്തകരുമാണ് എന്ന ഒരു ചിന്തയും മാര്‍ക്സിസ്റ്റ് അദ്ധ്യാപകരാദി ഉദ്യോഗസ്ഥര്‍ക്ക് ഇല്ല. അതാണ് മാര്‍ക്സിസം തലക്ക് പിടിച്ചാല് ഉണ്ടാകുന്ന സ്വഭാവസവിശേഷത. അവര്‍ക്ക് സംഘടനയായിരിക്കും ഏറ്റവും വലുത്. സംഘടനയ്ക്ക് വേണ്ടി എന്തും ചെയ്യും. അതില് നീതിയും മാനുഷികതയും ഒന്നും നോക്കുകയില്ല.\nഈ സമരത്തെ പറ്റി എല്ലാവർക്കും അറിയാം. 2013 ഏപ്രിൽ ഒന്ന് മുതൽ സർക്കാർ സർവ്വീസിൽ കയറി പിന്നെ മുപ്പതോ മുപ്പത്തഞ്ചോ വർഷം കഴിഞ്ഞ് പെൻഷൻ വാങ്ങാൻ പോകുന്ന സാങ്കല്പിക ഉദ്യോഗസ്ഥർക്ക് അവർ അപ്പോൾ വാങ്ങാൻ പോകുന്ന പെൻഷനെ പറ്റിയാണു സമരം. ഇമ്മാതിരി ഒരു സമരം മാർക്സിസ്റ്റുകാർ ഉദ്യോഗസ്ഥരായിട്ടുള്ള നാട്ടിൽ മാത്രമേ നടക്കൂ. അത്തരമൊരു ഗതികെട്ട നാടായിപ്പോയി നമ്മുടെ കേരളം.\nഎന്താണു പങ്കാളിത്ത പെൻഷൻ? വരുന്ന ഏപ്രിൽ മുതൽ സർക്കാർ സർവ്വീസിൽ നിയമനം ലഭിക്കുന്ന ജീവനക്കാർ വാങ്ങുന്ന ശമ്പളത്തിന്റെ 10% പെൻഷൻ ഫണ്ടിൽ നിക്ഷേപിക്കണം. ജീവനക്കാരന്റെ തുകയ്ക്ക് തുല്യമായ അത്രയും തുക സംസ്ഥാന സർക്കാരും നിക്ഷേപിക്കും. എന്നിട്ട് 2044 ലിലോ അതിനു ശേഷമോ ആ ജീവനക്കാരൻ വിരമിക്കുമ്പോൾ പെൻഷൻ ഫണ്ടിൽ നിന്ന് 60% വരെ തുക പിൻവലിക്കാം. ബാക്കി വരുന്ന 40% തുകയിൽ നിന്ന് പെൻഷൻ ലഭിക്കും. ഇതിൽ എവിടെയാണു ആർക്കെങ്കിലും ദ്രോഹമുള്ളത്. ഇനി അഥവാ ഈ വ്യവസ്ഥ തനിക്ക് ദ്രോഹമാണു എന്ന് കരുതുന്നെങ്കിൽ അവൻ സർക്കാർ സർവ്വീസിൽ ചേരണ്ട എന്നല്ലേയുള്ളൂ. എല്ലാവരും എന്താ സർക്കാർ ജോലിക്കാണോ പോകാൻ പോകുന്നത്? എള്ള് ഉണങ്ങിയാൽ എണ്ണ കിട്ടും. അതിന്റെ കൂടെ എലിക്കാഷ്ടം എന്തിനാണു ഉണങ്ങുന്നത്? ഇക്കാര്യത്തിൽ സമരക്കാർക്ക് എലിക്കാഷ്ടത്തിന്റെ റോളാണു ഉള്ളത്.\nകേരളത്തിലെ ജനസംഖ്യ മൂന്നേകാൽ കോടി. സർക്കാർ ജീവനക്കാർ വെറും 10 ലക്ഷം. ഈ പത്ത് ലക്ഷം ജീവനക്കാർക്ക് വേണ്ടി റവന്യൂ വരുമാനത്തിന്റെ 80.61 ശതമാനവും ചെലവാക്കുന്നു. ബാക്കി വരുന്ന 3കോടി 15ലക്ഷം പേർക്ക് ചലവാക്കാൻ സർക്കാരിന്റെ ഖജനാവിൽ ബാക്കിയാകുന്നത് റവന്യു വരുമാനത്തിന്റെ 19.39% മാത്രമാണു. സർക്കാർ ജീവനക്കാർക്ക് വേണ്ടി ഗവണ്മേന്റ് ചെലവാക്കുന്ന തുകയുടെ എത്രയോ ഇരട്ടി കൈക്കൂലിയായി ഉദ്യോഗസ്ഥർ പൊതുജനങ്ങളിൽ നിന്നും പിരിച്ചെടുക്കുന്നുമുണ്ട്. പല ഉദ്യോഗസ്ഥർക്കും ശമ്പളത്തിന്റെ എത്രയോ ഇരട്ടി കിമ്പളം കിട്ടും. കിമ്പളം കൊടുത്തില്ലെങ്കിൽ പൊതുജനത്തിനു എത്രയോ സേവനങ്ങൾ സർക്കാരാഫീസുകളിൽ നിന്ന് കിട്ടുകയില്ല.\nഅപ്പോൾ ചോദ്യം ഇതാണു. സംസ്ഥാനത്ത് ഈ പത്ത് ലക്ഷം ജീവനക്കാർ മാത്രം ജീവിച്ചാൽ മതിയോ? ബാക്കി മൂന്നേകാൽ കോടിയുടെ കാര്യമോ? സമരം ചെയ്യുന്ന ഒരോ ഉദ്യോഗസ്ഥന്റെയും മുഖത്ത് കരിഓയിലോ നായക്കുരണയോ ചാണകവെള്ളമോ മറുമരുന്നായി തെളിച്ച് ഓരോ സാധാരണക്കാരനും ചോദിക്കേണ്ട ചോദ്യമാണിത്.


കൂടിനുമുകളിൽ മണ്ണിടിഞ്ഞുവീണു; നായ്ക്കൾക്ക് ആറു മണിക്കൂറിനുശേഷം പുനർജനി | dogs survives6hours buried under soil\nകൂടിനുമുകളിൽ മണ്ണിടിഞ്ഞുവീണു; നായ്ക്കൾക്ക് ആറു മണിക്കൂറിനുശേഷം പുനർജനി\nഅഗ്നിരക്ഷാസേനയും ജെ.സി.ബി.യും പിന്മാറി, പക്ഷേ, സൂസിമോൾ പിന്മാറിയില്ല\nപട്ടിക്കുഞ്ഞുങ്ങളെ രക്ഷപ്പെടുത്തിയശേഷം സൂസിമോള് തീറ്റകൊടുക്കുന്നു\nകാഞ്ഞങ്ങാട്: വീട്ടമ്മയുടെ നിശ്ചയദാർഢ്യത്തിൽ ജീവൻ തിരിച്ചുകിട്ടിയത് നാലു വളർത്തുനായ്ക്കൾക്ക്. പടന്നക്കാട് നമ്പ്യാർക്കൽ ചേടിക്കമ്പനിക്കു സമീപത്തെ സൂസിയുടെ നാലു നായ്ക്കളാണ് കൂടടക്കം മണ്ണിനടിയിലായത്.\nതിങ്കളാഴ്ച രാവിലെ ഒൻപതുമണിയോടെയാണ് ഇവരുടെ വീടിനു പിൻഭാഗത്തുള്ള പട്ടിക്കൂടിനു മുകളിൽ മണ്ണിടിഞ്ഞുവീണത്. തൊട്ടടുത്തുള്ള കോഴിക്കൂടും മണ്ണിനടിയിലായി. കാഞ്ഞങ്ങാട്ടുനിന്ന് അഗ്നിരക്ഷാസേനയെത്തി കുറെ മണ്ണുനീക്കി കോഴിക്കൂട് പുറത്തെടുത്തു. കോഴികളെ ജീവനോടെകിട്ടി. പക്ഷേ, ചെളിയിൽപ്പൂണ്ട പട്ടിക്കൂട് പുറത്തെടുക്കാനാകാതെ അവർ മടങ്ങി.\nപിന്നാലെ മണ്ണുമാന്തിയന്ത്രം കൊണ്ടുവന്നെങ്കിലും മുകളിൽനിന്ന് മണ്ണിടിഞ്ഞുകൊണ്ടിരുന്നതിനാൽ ഒന്നും ചെയ്യാനായില്ല. വൈകീട്ടോടെ നായ്ക്കൾ നഷ്ടപ്പെടുമെന്ന സ്ഥിതിയായി. അപ്പോഴാണ് മകൻ നവീനും സുഹൃത്ത് അമിത്തിനും ഭർത്താവ് കണ്ണനുമൊപ്പം സൂസി അവസാനശ്രമമെന്ന നിലയിൽ മൺവെട്ടിയുമായി ഇറങ്ങിയത്. ചെളിമണ്ണ് കൊത്തിമാറ്റിയപ്പോൾ കൂട് തെളിഞ്ഞുവന്നു. പതുക്കെ മണ്ണിളക്കിമാറ്റിയപ്പോൾ ആദ്യത്തെ കൂട്ടിലുണ്ടായിരുന്ന മൂന്നു പട്ടികളും പുറത്തേക്കോടിവന്നു. വീണ്ടും മണ്ണ് നീക്കിയതോടെ രണ്ടാമത്തെ കൂട്ടിലുണ്ടായിരുന്ന പട്ടിയും പുറത്തേക്കു വന്നു. ഉടൻ അകത്തേക്കോടി ഇവയ്ക്കുള്ള ഭക്ഷണവുമായി സൂസിയെത്തി.\nകനത്തമഴയിൽ രണ്ടരമീറ്ററോളം ഉയരത്തിൽ മണ്ണുവീണിരുന്നു. റോഡപകടങ്ങളിലും മറ്റുംപെട്ട് അവശരായ പട്ടികളെയാണ് സൂസിമോൾ പരിപാലിക്കുന്നത്.\n‘‘വിളിച്ചപ്പോൾ മണ്ണിനടിയിൽനിന്ന് മുരളൽ ഞാൻ കേട്ടിരുന്നു... പിന്നീടത് നേർത്ത് ഇല്ലാതായി. എനിക്ക് സഹിക്കാൻപറ്റിയില്ല. കഴിഞ്ഞ രാത്രി തീറ്റകൊടുക്കാൻ പോയപ്പോൾ അവയാകെ വെപ്രാളത്തിലായിരുന്നു. മൺതിട്ടയുടെ ഭാഗത്തേക്കു നോക്കി കുരയ്ക്കുകയും മുരളുകയും ചെയ്യുന്നുണ്ടായിരുന്നു. മണ്ണിടിയുമെന്ന് ഒരുപക്ഷേ നേരത്തേ മനസ്സിലായിക്കാണും. അവരുടെ ഭാഷ എനിക്കു മനസ്സിലാക്കാൻ പറ്റിയില്ലല്ലോ...’’ -സൂസി പറയുന്നു.\nനഗരസഭാ ചെയർമാൻ വി.വി.രമേശനും തഹസിൽദാർ എസ്.ശശിധരൻ പിള്ളയും നിരവധി നാട്ടുകാരും സംഭവസ്ഥലം കാണാനെത്തിയിരുന്നു.\ncontent highlights: dogs survives6hours buried under soil\nവേനലില് വളര്‍ത്തുനായ്ക്കളെ കരുതേണ്ടതെങ്ങനെ ?\nനായ്ക്കളെ വില്‍ക്കുന്നതിനും നിയന്ത്രണങ്ങളുമായി കേന്ദ്രം


സുഹൈറലി തിരുവിഴാംകുന്ന്, Author at islamonlive.in\nവളരെ ലളിതമായ ഇന്റർഫേസോടെ പുറത്തിറങ്ങിയ ലളിതസാരം ആപ്പിക്കേഷൻ ഇതിനകം ലക്ഷത്തിൽ പരം ആളുകൾ ഇൻസ്റ്റാൾ ചെയ്തു. അച്ചടി മുസ്ഹഫിന് സമാനമായ രീതിയിലുള്ള പേജ് മറിച്ചു ഓതാവുന്ന തരത്തിലുള്ള...\nഈ ആഴ്ചയിലെ താരങ്ങള് പ്രധാനമന്ത്രി സ്ഥാനാര്‍ഥി വേഷത്തിലെത്തിയ മോഡിയും മോഡിയെ പിന്തുണക്കുകയും എതിര്‍ക്കുകയും ചെയ്ത രണ്ട് പ്രമുഖരുമാണെന്ന് പറയാം. വി.ആര്. കൃഷ്ണയ്യറും യു.ആര് അനന്തമൂര്‍ത്തിയുമായിരുന്നു അവര്. ഞങ്ങള്...\nപ്രവാചക ജീവിതവുമായി ബന്ധപ്പെട്ട സുപ്രധാനമായ പലസംഭവങ്ങള്‍ക്കും സാക്ഷിയായ റബീഉല് അവ്വല് പൊതു മുസ്‌ലിം സമുദായത്തിന് ആഘോഷത്തിന്റെ മാസമാണ്. ഒരുവേള പെരുന്നാള് ദിനങ്ങള്‍ക്ക് പോലും പൊതുസമൂഹത്തിന് അനുഭവിക്കാന് കഴിയാത്ത...\nകേരള മുസ്‌ലിം ഹെരിറ്റേജ് ഫൗണ്ടേഷന്റെ കീഴില് നടന്ന ചരിത്രസെമിനാര് വിഷയവൈവിധ്യം കൊണ്ടും വ്യത്യസ്ഥ വീക്ഷണഗതിയിലുള്ളവരെ തുറന്ന് പറയാന് അവസരം നല്‍കിയതിലൂടെയും മികച്ച നിലവാരം പലര്‍ത്തുകയുണ്ടായി. പ്രബോധനം വാരികയില്...\nമുസ്‌ലിംകള്‍ക്ക് നിരക്ഷരരാവാന് കഴിയുന്നതെങ്ങിനെ?\nമലയാള സാഹിത്യം, മലയാള വായനകള്, ആനുകാലികങ്ങള്, സാമൂഹിക-സാംസ്‌കാരിക മണ്ഡലങ്ങള്, രാഷ്ട്രീയ വേദികള് എന്നിങ്ങനെ വിവിധങ്ങളായ തലങ്ങളില് മുസ്‌ലിംകള് എങ്ങിനെ വായിക്കപ്പെടുന്നു, എങ്ങിനെ ആവിഷ്‌കരിക്കപ്പെടുന്നു, ആവിഷ്‌കരിക്കപ്പെടുന്നതിലെ കാപട്യങ്ങള് എന്തെല്ലാം...\nമുഖ്യധാരാ മാധ്യമങ്ങളും സവര്‍ണ്ണ പൊതുബോധവും ഇസ്‌ലാം വിരുദ്ധമാവുന്നതിനെ കുറിച്ച് സുന്നി അഫ്കാറും(ഡിസംബര്4)തെളിച്ചവും (ഡിസംബര്) പ്രസിദ്ധീകരിച്ച രണ്ട് അഭിമുഖങ്ങളാണ് വായനാവാരം ചര്‍ച്ച ചെയ്യുന്നത്. മീഡിയകള് സത്യം മനസ്സിലാക്കാന് ശ്രമിക്കുന്നില്ലെന്നും...\nമുഖ്യധാരയിലെ മുസ്‌ലിം ഇപ്പോള് സജീവ സംവാദവിഷയമാണല്ലോ. സി.പി.എം. ആരംഭിച്ച മുഖ്യാധാര ത്രൈമാസികയെ കുറിച്ചും ചര്‍ച്ചകള് സജീവമാണ്. സി.ദാവൂദ് മാധ്യമത്തില് എഴുതിയ സി.പി.എം. മുഖ്യധാരയിലെ മുസ്‌ലിം എന്ന ലേഖനം...\nചെന്നൈ നഗരത്തിലെ മുഹര്‍റം പത്ത്. ഇന്ത്യയിലെ പ്രമുഖ പള്ളികളിലൊന്നായ തൗസന്റ് ലൈറ്റ്‌സ് മോസ്‌കിലേക്കുള്ള ശിയാക്കളുടെ ആശൂറ ഘോഷയാത്രക്ക് ഈയാഴ്ച സാക്ഷിയായി. രണ്ട് കിലോമീറ്റര് ദൂരത്തുള്ള ആശൂറ ഖാനയില്...\nമുസ്‌ലിംകള്‍ക്കായി ഒരു ആനുകാലികം കൂടി. പക്ഷെ ഇത് തുടങ്ങുന്നത് മുസ്‌ലിംസംഘടനയല്ല എന്നതാണ് പ്രത്യകത. ന്യൂനപക്ഷങ്ങള്‍ക്ക് വിശിഷ്യാ മുസ്‌ലിംകളുടെ പ്രശ്‌നങ്ങള്‍ക്കെല്ലാം പരിഹാരമാവുന്നുവെന്ന് ഇടതു പക്ഷം. ഇടതുപക്ഷത്തിന്റെ വകയായി ന്യൂനപക്ഷോദ്ധാരണത്തിന്...\nസ്ത്രീ ശാക്തീകരണവും മുസ്‌ലിം സംഘടനകളും\nകാലം മാറി. കേരളത്തിലെ സത്രീവിദ്യാഭ്യാസ രംഗത്തും സ്ത്രീകളുടെ പൊതുരംഗപ്രവേശത്തിനെതിരെയും ഘോരഘോരമായ പ്രഭാഷണങ്ങള്‍ക്ക് ഒരു പക്ഷെ ഇനി വിട. മാറിയ സാഹചര്യങ്ങളെ അഭിമുഖീകരിക്കാനും അഭിസംബോധന ചെയ്യുവാനും കേരളത്തിലെ മുസ്‌ലിം...\nഭീഷണികൾക്ക് മുമ്പിൽ തകരുന്നതല്ല ഖത്തറിന്റെ മൂല്യങ്ങൾ\nമാതാപിതാക്കള് തമ്മിലടിക്കുന്നു; വിലയൊടുക്കുന്നത് മക്കള്


വൈഗയുടെ മരണം; സനു മോഹന് പിടിയില്, ഇന്നോ നാളെയോ കൊച്ചിയിലെത്തിക്കും - ഇ വാർത്ത | evartha sanu mohan-arrest\nവൈഗയുടെ മരണം; സനു മോഹന് പിടിയില്, ഇന്നോ നാളെയോ കൊച്ചിയിലെത്തിക്കും\nകളമശ്ശേരി മുട്ടാര് പുഴയില് പെണ്‍കുട്ടിയുടെ മൃതദേഹം കണ്ടെത്തിയ സംഭവത്തില് പിതാവ് സനു മോഹന് പിടിയിലായി. മൂകാംബികയില് ആറ് ദിവസത്തോളം ഒളിവില് കഴിഞ്ഞ ശേഷം ബസ് മാര്‍ഗം രക്ഷപ്പെടാനുള്ള ശ്രമത്തിനിടെയാണ് ഇയാള് പിടിയിലായത്. പ്രതി കുറ്റം സമ്മതിച്ചെന്ന് പൊലീസ്.\nസനു മോഹനായി പൊലീസ് തെരച്ചില് ശക്തമാക്കിയിരുന്നു. മൂകാംബികയ്ക്ക് സമീപമുള്ള വനത്തിലും, ഗോവ, ആന്ധ്ര അടക്കമുള്ള സംസ്ഥാനങ്ങളിലും പൊലീസ് പരിശോധന നടത്തിയിരുന്നു. ഇതിനിടെയാണ് ഇയാള് പിടിയിലായെന്ന റിപ്പോര്‍ട്ടുകള് പുറത്തുവരുന്നത്.\nഅതേസമയം, മരിച്ച വൈഗയുടെ ശരീരത്തില് ആല്‍ക്കഹോളിന്റെ അംശമുണ്ടായിരുന്നു എന്ന സൂചന നല്‍കുന്ന രാസപരിശോധനഫലം കൂടുതല് ദുരൂഹത ഉണ്ടാക്കുകയാണ്. പൊലീസ് അന്വേഷണം പുരോഗമിക്കുകയാണ്


ലൈംഗികാരോപണം സുപ്രീംകോടതിയിലെ തന്നെ അതൃപ്തരായ ജ‍ഡ്ജിമാരും ഉദ്യോഗസ്ഥരും കോര്‍പറേറ്റ് സ്ഥാപനങ്ങളും ചേര്‍ന്ന ലോബിയുടെ ഗൂഢാലോചനയാണെന്നാണ് അഭിഭാഷകന് ഉത്സവ് ബെയ്ന്‍സിന്റെ സത്യവാങ്മൂലം.\n24 Apr, 2019 at 12:15 PM\nസുപ്രീംകോടതി ചീഫ് ജസ്റ്റിസ് രഞ്ജൻ ഗൊഗോയിക്കെതിരായ ലൈംഗികാരോപണത്തില് അന്വേഷണ നടപടികള് തുടങ്ങി. ജ‍ഡ്ജിമാരുടെ മൂന്നംഗ അന്വേഷണ സമിതിക്ക് മുന്‍പില് ഹാജരാകാന് പരാതിക്കാരിക്ക് നോട്ടീസ് അയച്ചു. അതേസമയം ലൈംഗികാരോപണത്തിന് പിന്നില് ഗൂഢാലോചനയുണ്ടെന്ന് ആരോപിച്ച അഭിഭാഷകനോട് വിശദമായ സത്യവാങ്മൂലം സമര്‍പ്പിക്കാന് കോടതി നിര്‍ദേശിച്ചു. കേസ് നാളെ വീണ്ടും പരിഗണിക്കും.\nചീഫ് ജസ്റ്റിസ് രഞ്ജന് ഗൊഗോയിക്കെതിരെ ഉയര്‍ന്ന ലൈംഗികാരോപണം അന്വേഷിക്കാന് നിയോഗിച്ച ജസ്റ്റിസ് എസ്.എ ബോഗ്ഡെയുടെ നേതൃത്വത്തിലുള്ള മൂന്നംഗ സമിതിയാണ് വെള്ളിയാഴ്ച സമിതിക്ക് മുന്നില് ഹാജരായി മൊഴി നല്‍കാന് പരാതിക്കാരിയോട് ആവശ്യപ്പെട്ടത്. സുപ്രീംകോടതി മുന് ജീവനക്കാരി കൂടിയായ യുവതിയുമായി ബന്ധപ്പെട്ട എല്ലാ രേഖകളും ഹാജരാക്കാന് സുപ്രീംകോടതി സെക്രട്ടറി ജനറലിനും നിര്‍ദേശം നല്‍കി.\nഅതേസമയം ലൈംഗികാരോപണം സുപ്രീംകോടതിയിലെ തന്നെ അതൃപ്തരായ ജ‍ഡ്ജിമാരും ഉദ്യോഗസ്ഥരും കോര്‍പറേറ്റ് സ്ഥാപനങ്ങളും ചേര്‍ന്ന ലോബിയുടെ ഗൂഢാലോചനയാണെന്ന അഭിഭാഷകന് ഉത്സവ് ബെയ്ന്‍സിന്റെ സത്യവാങ്മൂലം അരുണ് മിശ്ര, രോഹിങ്ടണ് നരിമാന്, ദീപക് മേത്ത എന്നിവരുള്‍പ്പെട്ട ബെഞ്ച് ഇന്ന് പരിഗണിച്ചു. വിഷയം ഗൌരവമുള്ളതാണെന്നും കോടതിയെ ശുദ്ധീകരിക്കാന് ധീരമായ തീരുമാനങ്ങളെടുത്ത ചീഫ് ജസ്റ്റിസിനെ നിഷ്ക്രിയനാക്കലാണോ ലക്ഷ്യമെന്ന് സംശയമുണ്ടെന്നും കോടതി അഭിപ്രായപ്പെട്ടു.\nഗൂഢാലോചനക്ക് പിറകിലെ വ്യക്തികളെക്കുറിച്ച് വിശദ വിവരങ്ങള് പുതിയ സത്യവാങ്മൂലമായി നാളെ സമര്‍പ്പിക്കാന് അഭിഭാഷകനോട് നിര്‍ദേശിച്ചു. ഗൂഢാലോചന പോലെ തന്നെ ഗുരുതരമാണ് യുവതിയുടെ പരാതിയുമെന്നും പരസ്പരം മുന്‍വിധിയുള്ള രണ്ട് അന്വേഷണങ്ങള് പാടില്ലെന്നും മുതിര്‍ന്ന അഭിഭാഷക ഇന്ദിര ജെയ്സിങ് വാദിച്ചു. എന്നാല് ഗൂഢാലോചനയിലെ അന്വേഷണം യുവതിയുടെ പരാതിയിലെ മൂന്നംഗ സമിതിയുടെ അന്വേഷണത്തെ ബാധിക്കില്ലെന്നായിരുന്നു കോടതിയുടെ മറുപടി.


ദിലീപിനെതിരെയുള്ള ഗൂഢാലോചനുടെ മുഖ്യ സൂത്രധാരന് ആഷിക് അബുവോ? ഷൈന് ടോമിനെ ഓര്‍മിപ്പിച്ച് റിയാസ് | Attack against actress: Dileep Fans' chairman Riyas Khan asks questions to Aashiq Abu - Malayalam Oneindia\nദിലീപിനെതിരെയുള്ള ഗൂഢാലോചനുടെ മുഖ്യ സൂത്രധാരന് ആഷിക് അബുവോ? ഷൈന് ടോമിനെ ഓര്‍മിപ്പിച്ച് റിയാസ്\nUpdated: Tue, Sep 12, 2017, 11:19 [IST]\nകൊച്ചി: ആഷിക് അബു ഇന്ന് വെറും ഒരു സംവിധായകന് മാത്രമല്ല, സാമൂഹ്യ വിഷയങ്ങളില് കൃത്യമായ രാഷ്ട്രീയ നിലപാടോടെ പ്രതികരിക്കുന്ന വ്യക്തികൂടിയാണ്. സിനിമ മേഖലയില് അത്തരക്കാര് കുറവാണെന്ന് പ്രത്യേകം പറയേണ്ടല്ലോ...\nനടി ആക്രമിക്കപ്പെട്ട കേസിലും ആഷിക് അബു തന്റെ നിലപാട് കൃത്യമായിത്തന്നെ വ്യക്തമാക്കിയിട്ടുണ്ട്. ആക്രമിക്കപ്പെട്ട നടിയോടൊപ്പമാണ് താന് എന്നും പറയുന്നു. കഴിഞ്ഞ ദിവസം ദിലീപിനെ അനുകൂലിച്ച് സെബാസ്റ്റ്യന് പോള് ലേഖനം എഴുതിയപ്പോള് അതിരെ അതി രൂക്ഷമായി വിമര്‍ശിക്കുകയും ചെയ്തു.\nഎന്നാല് ഇപ്പോള് ആഷിക് അബുവിനെതിരെ ചില സംശയങ്ങളും ആരോപണങ്ങളും ഉന്നയിക്കുകയാണ് ദിലീപിന്റെ ആരാധകര്. ദിലീപ് ഫാന്‍സ് ചെയര്‍മാന് റിയാസ് ആണ് ആഷിക്കിനെതിരെ ഗുരുതര ആരോപണങ്ങള് ഉന്നയിക്കുന്നത്. ദിലീപിനെതിരെയുള്ള ഗൂഢാലോചനയ്ക്ക് പിന്നില് ആഷിക് അബു ആണോ എന്ന്....? റിയാന്റെ ഫേസ്ബുക്ക് പോസ്റ്റിലൂടെ...\nപ്രിയപ്പെട്ട ആഷിക് അബു\nപ്രിയപ്പെട്ട ആഷിക് അബു എന്ന് സംബോധന ചെയ്തുകൊണ്ടാണ് റിയാസിന്‍റെ ഫേസ്ബുക്ക് പോസ്റ്റ് തുടങ്ങുന്നത്. ശ്രീ സെബാസ്റ്റ്യൻ പോളും ശ്രീ ശ്രീനിവാസനും ദിലീപേട്ടന് അനുകൂലമായി സംസാരിച്ചത് താങ്കളെ അത്യധികം അലോസരപ്പെടുത്തി എന്ന് ഇന്നത്തെ താങ്കളുടെ ഫേസ്ബുക് പോസ്റ്റ് വ്യക്തമാക്കുന്നു. അത് സ്വാഭാവികമാണ് താനും.\n"നീതിയുടെ ഭാഗത്തു നിൽക്കാൻ സർക്കാർ തീരുമാനിക്കുന്നു.കോടതി പ്രഥമദൃഷ്ട്ട്യാ കേസുണ്ടെന്ന് കണ്ടത് കൊണ്ടാണ് ദിലീപേട്ടന് ജാമ്യം നിഷേധിക്കുന്നത്" എന്നും താങ്കൾ പറയുന്നു. ആയിക്കോട്ടെ, പോലീസിലും കോടതിയിലും ഉള്ള താങ്കളുടെ അചഞ്ചലമായ വിശ്വാസത്തയും അഭിനന്ദിക്കുന്നു.\nഅപ്പോള് ഷൈന് ടോം ചാക്കോ?\nപക്ഷെ ശ്രീമാൻ അബു, കുറച്ചു പിന്നിലേക്ക് പോയി താങ്കളുടെ ഒരു പഴയ ഫേസ്ബുക് പോസ്റ്റ് ഒന്ന് വായിച്ചു നോക്കുന്നത് നന്നായിരിക്കും. കൃത്യമായി പറഞ്ഞാൽ നടൻ ഷൈൻ ടോം ചാക്കോയെ കഞ്ചാവ് കൈവശം വച്ചതിന് അറസ്റ്റ് ചെയ്തപ്പോൾ. അത് കേവലം ആരോപണം അല്ലായിരുന്നു.\nകൈയ്യിൽ 10 ഗ്രാം കൊക്കെയ്‌നും കൂടെ4സ്ത്രീകളും ഉണ്ടായിരുന്നു.അതും കൊച്ചു വെളുപ്പാൻ കാലത്തു. എന്നിട്ടും താങ്കൾക്കു അന്ന് ഈ കേരള പോലീസിനെയും നീതിവ്യവസ്ഥയെയും ഒന്നും വിശ്വാസമില്ലായിരുന്നു.\nനിങ്ങളെയും നിങ്ങളുടെ ഭാര്യയും ഇന്നത്തെ സ്ത്രീ കൂട്ടയ്മയുടെ മുന്നണി പോരാളിയുമായ റീമ കല്ലിങ്കലിനേയും ഒരു പത്രം ചൊറിഞ്ഞപ്പോൾ ജയചന്ദ്രൻ എന്ന പത്രപ്രവർത്തകനെയും "മംഗളം" എന്ന പത്രത്തേയും ആവോളം പുലയാട്ടും താങ്കൾ പറഞ്ഞിരുന്നു.\nആരാന്റമ്മയ്ക്ക് ഭ്രാന്ത് പിടിക്കുന്പോള്\nഅല്ലെങ്കിലും ആരാന്റെ അമ്മക്ക് ഭ്രാന്തു പിടിക്കുമ്പോൾ കാണാൻ നല്ല ചേലാണല്ലോ. അവനവന്റെ അമ്മക്ക് വരുമ്പോൾ പുരോഗമന പ്രസ്ഥാനക്കാരൻ ആയ ആഷിക് അബുവിനും നോവും. നമ്പി നാരായണനെ കള്ളക്കേസിൽ കുടുക്കിയ കഥയും താങ്കൾ അതിൽ ആവർത്തിക്കുന്നു !\nഅത് തന്നെ ഞങ്ങളും പറയുന്നു\nപ്രിയ സുഹൃത്തേ, അന്നത്തെ താങ്കളുടെ നിലപാട് പോലെ മാത്രമല്ലേ ഞങ്ങൾ ദിലീപേട്ടന്റെ കാര്യത്തിലും പറയുന്നുള്ളൂ ? താങ്കൾ വീണ്ടും തുടരുന്നു ".......ഷൈൻ ടോം എന്റെ സഹപ്രവർത്തകനും സുഹൃത്തും ആണ്, ഇനിയും ആയിരിക്കും. ഷൈൻ നിയമത്തിനു എതിരായി എന്തെങ്കിലും ചെയ്തിട്ടുണ്ടെങ്കിൽ നിയമ പ്രകാരം ശിക്ഷിക്കപ്പെടും....."\nഅതില് കൂടുതല് എന്ത് പറഞ്ഞു\nതാങ്കൾ ഈ പറഞ്ഞതിൽ കൂടുതൽ എന്തെങ്കിലും ശ്രീനിവാസനോ സെബാസ്റ്റ്യൻ പോളോ പറഞ്ഞിട്ടുണ്ടോ...?! ഞങ്ങൾ ആരെങ്കിലും പറഞ്ഞിട്ടുണ്ടോ ?! ദിലീപേട്ടൻ ഗൂഢാലോചനയിൽ പങ്കെടുത്തു എന്നെ പോലീസ് പോലും പറയുന്നുള്ളു. അദ്ദേഹത്തിന്റെ കയ്യിൽ നിന്ന് താങ്കളുടെ സുഹൃത്തിന്റെ കയ്യിൽ നിന്നും പിടിച്ചപോലെ തൊണ്ടിമുതലോ അങ്ങനെ എന്തെങ്കിലും കണ്ടെടുത്തിട്ടുമില്ല....\nഅപ്പോൾ ആളെ പറ്റിക്കുന്ന ഈ ഇരട്ടത്താപ്പ് നല്ലതാണോ ?! അഭിപ്രായം എല്ലാവരും പറയട്ടെ. ഷൈൻ ടോം ചാക്കോയെ അറസ്റ്റ് ചെയ്യുമ്പോൾ അത് നീതികേട് എന്ന് താങ്കൾക്കു തോന്നാമെങ്കിൽ ദിലീപേട്ടനെ അറസ്റ്റ് ചെയ്തപ്പോൾ ശ്രീനിവാസനും സെബാസ്റ്റ്യൻ പോളിനും അത് നീതികേട് ആണെന്ന് തോന്നാൻ പാടില്ല എന്ന് പറയുന്നത് ആത്മ വഞ്ചനയല്ല എന്ന് നെഞ്ചിൽ കൈവെച്ചു പറയാൻ പറ്റുമോ ശ്രീ ആഷിക് അബു ?\nഇരയാക്കപ്പെട്ട പെൺകുട്ടിക്ക് നീതി ലഭിക്കരുതെന്ന് ഈ പറഞ്ഞവരോ ഞങ്ങളോ ഇന്നുവരെ പറഞ്ഞിട്ടില്ല. പെൺകുട്ടിക്ക് നീതി ലഭിക്കുക തന്നെ വേണം. പക്ഷെ താങ്കളുടെ വരികൾളിൽ ഇരയ്ക്കു നീതിലഭിക്കണം എന്ന ആഗ്രഹത്തിനും മേലെ ദിലീപേട്ടൻ കുറ്റവാളിയായി കാണണം എന്ന ആഗ്രഹം മുഴച്ചുനിൽക്കുന്നതായി എനിക്ക് തോന്നിയാൽ എന്നോട് സദയം ക്ഷമിക്കുക.\nഇതെല്ലാം കൂട്ടിവായിക്കുമ്പോൾ ദിലീപേട്ടന് എതിരെ മലയാള സിനിമ മേഖലയിൽ നടക്കുന്ന ഗൂഢാലോചനയിലെ മുഖ്യസൂത്രധാരൻ താങ്കൾ ആണോ എന്ന് ഞങ്ങൾ സംശയിച്ചു പോകുന്നു ശ്രീ ആഷിക് അബു- ഇങ്ങനെയാണ് റിയാസിന്‍റെ ഫേസ്ബുക്ക് പോസ്റ്റ് അവസാനിപ്പിക്കുന്നത്.\nഇതാണ് ആ കുറിപ്പ്\nദിലീപ് ഫാന്‍സ് ചെയര്‍മാന് ആയ റിയാസ് ഖാന് എഴുതിയ കുറിപ്പ് ഇതാണ്. ഇതിപ്പോള് സോഷ്യല് മീഡിയയില് വലിയ രീതിയില് ഷെയര് ചെയ്യപ്പെടുന്നുണ്ട്.\nപള്‍സര് സുനിയെന്ന് സംശയിച്ച റിയാസ്\nപള്‍സര് സുനിയാണ് നടിയെ ആക്രമിച്ചത് എന്ന് തിരിച്ചറിഞ്ഞതിന് ശേഷം ഏറെ വേട്ടയാടപ്പെട്ട ആളായിരുന്നു റിയാസ് ഖാന്. റിയാലും പള്‍സര് സുനിയും തമ്മിലുള്ള സാദൃശ്യം ആയിരുന്നു വിനയായത്.\nപലരും വാര്‍ത്തയും കൊടുത്തു\nനടിയെ ആക്രമിച്ച കേസിലെ പ്രതി ദിലീഫിന്‍റെ ഫാന്‍സ് അസോസിയേഷന് നേതാവാണ് എന്ന രീതിയില് ആയിരുന്നു ചിത്രം സഹിതം വാര്‍ത്ത വന്നത്. ഒടുവില് റിയാസ് തന്നെ നേരിട്ട് രംഗത്തെത്തി അത് തിരുത്തിയ്ക്കുകയായിരുന്നു.\nദിലീപിന് വേണ്ടി ഇപ്പോഴും ശക്തമായി രംഗത്തുള്ള ആളാണ് റിയാസ് ഖാന്.\ndileep arrest aashiq abu facebook sebastian paul bhavana kavya madhavan actress pulsar suni conspiracy ദിലീപ് അറസ്റ്റ് നടി ആഷിക് അബു ഫേസ്ബുക്ക് സെബാസ്റ്റ്യന് പോള് ഭാവന കാവ്യ മാധവന് നാദിര്‍ഷ പള്‍സര് സുനി ഗൂഢാലോചന\nAttack against actress: Dileep Fans' chairman Riyas Khan asks questions to Aashiq Abu.


എട്ടു വയസ്സുകാരന്റെ പാദങ്ങളിൽ തേപ്പുപെട്ടി വച്ചു പൊള്ളിച്ചു: പത്തൊൻപതുകാരൻ പിടിയിൽ | Child Abuse kochi | Manorama Online\nഎട്ടു വയസ്സുകാരന്റെ പാദങ്ങളിൽ തേപ്പുപെട്ടി വച്ചു പൊള്ളിച്ചു: പത്തൊൻപതുകാരൻ പിടിയിൽ\nമനോരമ ലേഖകൻ January 19, 2021 01:13 AM IST\nകാൽപാദങ്ങളിൽ പൊള്ളലേറ്റ കുട്ടി തൃപ്പൂണിത്തുറ താലൂക്ക് ആശുപത്രിയിൽ.\nമരട് (കൊച്ചി)∙ കടയിൽ പോയി സാധനങ്ങൾ വാങ്ങി വരാൻ വൈകിയതിന് 8 വയസ്സുകാരന്റെ പാദത്തിൽ തേപ്പുപെട്ടിയും ചട്ടുകവും വച്ചു പൊള്ളിച്ചു. തൈക്കൂടം ഉദയ റോഡിൽ താമസിക്കുന്ന കുടുംബത്തിലെ കുട്ടിയാണു ക്രൂര പീഡനത്തിനിരയായത്. കുട്ടിയുടെ രണ്ടു പാദങ്ങളുടെയും അടിഭാഗത്തു സാരമായ പൊള്ളലേറ്റിട്ടുണ്ട്. ദേഹത്തു പലയിടത്തും സൂചി കൊണ്ടെന്ന പോലെ വരഞ്ഞ പാടുകളുമുണ്ട്. കേസിൽ അങ്കമാലി ചമ്പാനൂർ കൈതാരത്ത് പ്രിൻസ് അരുണിനെ (19) കോടതി റിമാൻഡ് ചെയ്തു. പ്ലസ്ടു കഴിഞ്ഞ യുവാവ് ബന്ധുവാണെന്നു സംശയിച്ചെങ്കിലും അങ്ങനെയല്ലെന്നു പൊലീസ് അറിയിച്ചു.\nഅറസ്റ്റിലായ പ്രിൻസ് അരുൺ.\nപൊലീസ് പറയുന്നത്: ഈ മാസമാണു പീഡനങ്ങളെല്ലാം നടന്നത്. കാലിലെ പൊള്ളലുകൾക്ക് ഒരാഴ്ച പഴക്കമുണ്ട്. അയൽക്കാർ വാട്സാപ് ഗ്രൂപ്പിൽ വിഷയം പോസ്റ്റ് ചെയ്തതോടെയാണു വിവരം പുറത്തറിഞ്ഞത്. ഇന്നലെ രാവിലെ വീട്ടിലെത്തിയ തൈക്കൂടം ഡിവിഷൻ കൗൺസിലർ സുനിത ഡിക്സൻ മരടു പൊലീസിനു വിവരം കൈമാറി. പൊലീസെത്തി കുട്ടിയെ ആശുപത്രിയിലാക്കി. കുട്ടിയുടെ അച്ഛൻ ഒരു വർഷമായി കിടപ്പു രോഗിയാണ്. അമ്മ ജോലിക്കു പോകുന്നില്ല. എറണാകുളം മെഡിക്കൽ കോളജിൽ ചികിത്സയിലിരിക്കെയാണു പ്രിൻസ് കുട്ടിയുടെ വീട്ടുകാരുമായി പരിചയത്തിലായത്. 21 വയസ്സ് ആയെന്നു പറഞ്ഞ്4മാസം മുൻപു കുടുംബത്തിലെ ഒരാളെ ഇയാൾ വിവാഹം കഴിച്ചെന്നാണു പറയുന്നത്. നിസ്സാര കാരണങ്ങൾക്കു പോലും ഉപദ്രവിക്കുമായിരുന്നെന്നു കുട്ടി മൊഴി നൽകിയിട്ടുണ്ട്. ആശുപത്രിയിൽ ചികിത്സ നൽകിയ ശേഷം ഇന്നലെ വൈകിട്ടോടെ കുട്ടിയെ അച്ഛന്റെ സഹോദരന്റെ വീട്ടിലേക്കു മാറ്റി.


SHREEDARAN PILLAI | ബി ജെ പി കേരള സംസ്ഥാന പ്രസിഡന്റ് ശ്രീധരൻ പിള്ളയുടെ ആറ്റിങ്ങൽ പ്രസംഗത്തിനെതിരെ ജാമ്യമില്ലാത്ത വകുപ്പ് ചുമത്തി പോലീസ് കേസ് എടുത്ത സാഹചര്യത്തിൽ തെരഞ്ഞടുപ്പിന് മുമ്പ് അറസ്റ്റുണ്ടായേക്കുമെന്ന് സൂചന - Malayalivartha.com Widgets Magazine\nബി ജെ പി കേരള സംസ്ഥാന പ്രസിഡന്റ് ശ്രീധരൻ പിള്ളയുടെ ആറ്റിങ്ങൽ പ്രസംഗത്തിനെതിരെ ജാമ്യമില്ലാത്ത വകുപ്പ് ചുമത്തി പോലീസ് കേസ് എടുത്ത സാഹചര്യത്തിൽ തെരഞ്ഞടുപ്പിന് മുമ്പ് അറസ്റ്റുണ്ടായേക്കുമെന്ന് സൂചന\n18 APRIL 2019 06:15 PM IST\nബി ജെ പി കേരള സംസ്ഥാന പ്രസിഡന്റ് ശ്രീധരൻ പിള്ളയുടെ ആറ്റിങ്ങൽ പ്രസംഗത്തിനെതിരെ ജാമ്യമില്ലാത്ത വകുപ്പ് ചുമത്തി പോലീസ് കേസ് എടുത്ത സാഹചര്യത്തിൽ തെരഞ്ഞടുപ്പിന് മുമ്പ് അറസ്റ്റുണ്ടായേക്കുമെന്ന് സൂചന.\nആറ്റിങ്ങൽ പോലീസ് സ്റ്റേഷനിൽ ക്രൈം നമ്പർ 765/ 2019 പ്രകാരം ആണ് കേസ് എടുത്തത്. ഐ പി സി 153, 153 A, 153 B, എന്നീ വകുപ്പ് പ്രകാരമാണ് കേസ്. കലാപം ഉണ്ടാക്കുക ഭാഷയിലൂടെയും ജാതിയുടെയും കലാപം സൃഷ്ടിക്കുക, രാജ്യത്തിന്റേയും അഖണ്ഡത തകർക്കുക എന്നീ വകുപ്പ് പ്രകാരമാണ് കേസ് ചാർജ്ജ് ചെയ്തത്.\nഇത് കൂടാതെ ഇലക്ഷൻ കമ്മീഷനും കേസ് എടുത്തിട്ടുണ്ട് .ആറ്റിങ്ങൽ പോലീസ് ഓഫീസർമാർ ഈ സംഭവത്തിൽ കേസ് എടുത്ത നടപടി ക്രമങ്ങളെ സംബന്ധിച്ച് ഏപ്രിൽ 22 ന് ഹൈകോടതിയിൽ രേഖാമൂലം അറിയിക്കും.\nപരാതിക്കാരനായിട്ടുള്ള വി. ശിവൻകുട്ടിയുടെ മൊഴി ആറ്റിങ്ങൽ സർക്കിൾ ഇൻസ്‌പെക്ടർ ഇന്ന് രേഖപ്പെടുത്തി.\nഏപ്രിൽ 14 ന് ആറ്റിങ്ങൽ സ്റ്റേഷൻ ഹ൱സ് ആഫീസർക്കും കേരള സംസ്ഥാന ഇലക്ഷൻ ആഫീസർക്കും വി. ശിവൻകുട്ടി പരാതി നൽകിയിരുന്നു. ശക്തമായ നടപടി ഉണ്ടാകാത്തതിനെ തുടർന്ന് കേന്ദ്ര ഇലക്ഷൻ കമ്മീഷനും ഹൈക്കോടതിയിലും പരാതി നൽകിയിരുന്നു. ഇതിന്റെ അടിസ്ഥാനത്തിലാണ് നടപടി.\nഅതിനിടെ ശ്രീധരൻ പിള്ളയെ സഹായിക്കാൻ ബിജെപി നേതാക്കൾ തയ്യാറല്ല. അവർ ശ്രീധരൻ പിള്ളക്കെതിരെ പരസ്യ പ്രതികരണങ്ങൾ നടത്തുന്നില്ലെങ്കിലും ഉള്ളിൽ പിള്ളയോട് വിയോജിക്കുന്നുണ്ട് . ഇലക്ഷൻ കാലത്ത് ആരും ആരെയും പിണക്കാറില്ല. ആരുടെ വോട്ടും ആരും സ്വീകരിക്കും. ശ്രീധരൻ പിള്ള അധിക്ഷേപിച്ച പ്രബല വിഭാഗത്തിന് ആറ്റിങ്ങൽ മണ്ഡലത്തിൽ നിരവധി വോട്ടുകളുണ്ട്. ശ്രീധരൻ പിള്ള ബാലാക്കോട്ട് ആക്രമണത്തിന്റെ പശ്ചാത്തലത്തിലാണ് മുസ്ലീങ്ങൾക്കെതിരെ പരാമർശം നടത്തിയത്. പ്രസംഗം കേട്ട ബി ജെപി നേതാക്കൾ പോലും ഇത്തരം പരാമർശങ്ങൾ വേണ്ടിയിരുന്നില്ലെന്ന് പറഞ്ഞിരുന്നു. എന്നാൽ ശ്രീധരൻ പിള്ളയാകട്ടെ തന്റെ പ്രസ്താവനയിൽ ഖേദം പ്രകടിപ്പിച്ചില്ല. അതാണ് വിവാദം കടുത്തത്.\nകോൺഗ്രസും സി പി എമ്മും പിള്ളക്കെതിരെ രംഗത്തെത്തിയിരുന്നു. പിള്ളയെ പ്രചാരണത്തിൽ നിന്നും വിലക്കണമെന്ന് ആവശ്യപ്പെട്ട് രമേശ് ചെന്നിത്തലയും പോലീസിന് പരാതി നൽകിയിരുന്നു.\nതെരഞ്ഞടുപ്പ് കഴിഞ്ഞാലുടൻ പിള്ള സ്ഥാനഭ്രഷ്ടനാവാൻ സാധ്യതയുണ്ട് . ലോകസഭാ തെരഞ്ഞടുപ്പിൽ പത്തനംതിട്ട സീറ്റുമായി ബന്ധപ്പെട്ട് പിള്ള ഉയർത്തിയ കലാപങ്ങൾ കെട്ടടങ്ങിയിട്ടില്ല. സുരേന്ദ്രന് പകരം പിള്ള മതസരിക്കാൻ ശ്രമിച്ചിരുന്നു. എന്നാൽ കേന്ദ്രനേതൃത്വം ഇടപെട്ടാണ് അത് ഒഴിവാക്കിയത്. പിള്ളയുടെ ശ്രമം ബിജെപിയെ തറ പറ്റിക്കലാണോ എന്ന് സംശയിക്കുന്നവരും പാർട്ടിയിലുണ്ട്. ആറ്റിങ്ങലിലെ സ്ഥാനാർത്ഥി ശോഭാ സുരേന്ദ്രനാണ്. സംസ്ഥാന തലത്തിൽ തന്നെ അറിയപ്പെടുന്ന നേതാവാണ് ശോഭ. അങ്ങനെയുള്ള ഒരിടത്ത് ഇത്തരമൊരു വിവാദം നിർഭാഗ്യകരമാണെന്നാണ് ബിജെപിയുടെ വിലയിരുത്തൽ.\nഅതേസമയം തെരഞ്ഞടുപ്പിന് മുമ്പ് പിള്ളയെ അറസ്റ്റ് ചെയ്ത് ബിജെ പിക്ക് സഹതാപം ഉണ്ടാക്കണോ എന്നും സർക്കാർ സംശയിക്കുന്നുണ്ട്.


ഒരു തോല്‍വി കൊണ്ട് ഇടതുപക്ഷത്തെ എഴുതിതള്ളാമെന്ന് കരുതേണ്ട: കോടിയേരി\nWed Apr 01 2020 01:43:11 GMT+0530 (India Standard Time)\nതിരഞ്ഞെടുപ്പില് തോറ്റാല് കരഞ്ഞിരിക്കുന്നവരും ജയിച്ചാല് അമിത ആഹ്ലാദം പ്രകടിപ്പിക്കുന്നവരുമല്ല ഇടതുപക്ഷം. ജയപരാജയങ്ങള് വിലയിരുത്തി മുന്നോട്ടുപോകും. ഇപ്പോഴത്തെ പരാജയം താല്‍ക്കാലികമാണ്.\nSDR25 May 2019 7:00 AM GMT\nതിരുവനന്തപുരം: ഒരു തോല്‍വി കൊണ്ട് ഇടതുപക്ഷത്തെ എഴുതിതള്ളാമെന്ന് കരുതേണ്ടെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ. എസ്എഫ്ഐ സംസ്ഥാന പഠനക്യാംപ് ഉദ്ഘാടനം ചെയ്യുകയായിരുന്നു അദ്ദേഹം. കേരളത്തിൽ ശക്തമായ അടിത്തറ ഇടതുപക്ഷത്തിനുണ്ട്. തിരഞ്ഞെടുപ്പില് തോറ്റാല് കരഞ്ഞിരിക്കുന്നവരും ജയിച്ചാല് അമിത ആഹ്ലാദം പ്രകടിപ്പിക്കുന്നവരുമല്ല ഇടതുപക്ഷം. ജയപരാജയങ്ങള് വിലയിരുത്തി മുന്നോട്ടുപോകും. ഇപ്പോഴത്തെ പരാജയം താല്‍ക്കാലികമാണ്. ഏറ്റവും ശക്തമായ തരത്തില് സംഘടനാ -രാഷ്ട്രീയ പ്രവര്‍ത്തനം നടത്തിയിട്ടും എങ്ങനെ പരാജയം നേരിട്ടുവെന്നത് പരിശോധിക്കും. അതിന്റെ ഗൗരവം മനസ്സിലാക്കി ഓരോരംഗത്തും തിരുത്തലുകള് വരുത്തും. ബൂത്ത് തലത്തില് വരെ പരിശോധന നടത്തുമെന്നും കോടിയേരി പറഞ്ഞു.\nതിരഞ്ഞെടുപ്പ് പരാജയത്തോടെ ഇടതുപക്ഷത്തെ എഴുതിതള്ളാമെന്നു വ്യാമോഹിയ്ക്കുന്നവര്‍ക്ക് കനത്ത തിരിച്ചടി നല്‍കി മടങ്ങിവന്ന ചരിത്രമാണ് കേരളത്തിലെ ഇടതുപക്ഷത്തിനുള്ളത്. 1977 ലെ ലോക്‌സഭാ തിരഞ്ഞെടുപ്പില് കേരളത്തില് സിപിഎമ്മിന് ഒരു സീറ്റ് പോലും കിട്ടിയില്ല. പിന്നാലെ 1979ല് തദ്ദേശ ഭരണ സ്ഥാപനങ്ങളിലേക്ക് തിരഞ്ഞെടുപ്പ് നടന്നു. ഭൂരിപക്ഷ സ്ഥാപനങ്ങളും സിപിഎം നേടി. യുഡിഎഫ് തകര്‍ന്നു. പല പാര്‍ട്ടികളും ഇടതുപക്ഷത്തിനൊപ്പം വന്നു. 1980ല് ഇടതുപക്ഷ ജനാധിപത്യ മുന്നണി അധികാരം പിടിച്ചു. 1984ലെ ലോക്സഭാ തിരഞ്ഞെടുപ്പില് സിപിഎം നേടിയത് ഒറ്റ സീറ്റാണ്. കോട്ടയത്ത് സുരേഷ് കുറുപ്പ് മാത്രം ജയിച്ചു. വടകരയില് കെ പി ഉണ്ണികൃഷ്ണനും മാവേലിക്കരയില് തമ്പാന് തോമസും വിജയിച്ചു. 17 സീറ്റ് യുഡിഎഫ് നേടി. 1985ല് പാര്‍ട്ടി സംസ്ഥാന സമ്മേളനം ചേര്‍ന്നു. ജാതിമത ശക്തികള്‍ക്കെതിരെയും വര്‍ഗീയ രാഷ്ട്രീയത്തിനെതിരെയും മതനിരപേക്ഷതയ്ക്കായും ശക്തമായി പോരാടാന് തീരുമാനിച്ചു. ജാതിമത ശക്തികളുമായി പാര്‍ട്ടിബന്ധം വിച്ഛേദിച്ചു. 1987ല് നിയമസഭാ തിരഞ്ഞെടുപ്പ് വന്നു. ഇടതുപക്ഷത്തിന് ഒരു സീറ്റും കിട്ടില്ലെന്ന് മാധ്യമങ്ങള് പറഞ്ഞെങ്കിലും എല്‍ഡിഎഫ് വന് വിജയം നേടി. ഇ കെ നായനാര് മുഖ്യമന്ത്രിയായി.\nശബരിമലയുടെ പേരില് സുവര്‍ണാവസരം കിട്ടിപ്പോയെന്ന് പറഞ്ഞ് കേരളം പിടിക്കാനാണ് ബിജെപി ശ്രമിച്ചത്. സംസ്ഥാനത്ത് കലാപമുണ്ടാക്കാനായിരുന്നു ആര്‍എസ്എസ് നീക്കം. ആ നീക്കത്തെ ചെറുത്തത് ഇടതുപക്ഷമാണ്. സംസ്ഥാന സര്‍ക്കാരിന്റെ സന്ദര്‍ഭോചിതമായ ഇടപെടലുകൊണ്ടാണ് അത് ഒഴിവായത്. അല്ലെങ്കില് മാറാട് കലാപം പോലെ, നിലയ്ക്കല് ലഹള പോലെ കേരളമാകെ വര്‍ഗീയ കലാപം നടത്തുമായിരുന്നുവെന്നും കോടിയേരി പറഞ്ഞു.\nsfi leaders Camp kodiyeri balakrishnan election cpm


മുന് പിഎസ്‌സി ചെയര്‍മാന് കെ എസ് രാധാകൃഷ്ണന് ബി.ജെ.പിയില് ചേര്‍ന്നു\nമുന് പിഎസ്‌സി ചെയര്‍മാന് കെ.എസ് രാധാകൃഷ്ണന് ബി.ജെ.പി യില് ചേര്‍ന്നു. ഡല്‍ഹിയിലെ പാര്‍ട്ടി ആസ്ഥാനത്തെത്തി ദേശീയ അധ്യക്ഷന് അമിത് ഷായില് നിന്നാണ് അംഗത്വം സ്വീകരിച്ചത്. പ്രധാനമന്ത്രി നരേന്ദ്രമോദിയുടെ നേതൃപാടവമാണ് താന് ബിജെപിയിലേക്ക് വരാന് കാരണമെന്നും കോണ്‍ഗ്രസില് നിലനില്‍ക്കുന്നത് കുടുംബാധിപത്യവും നേതൃത്വമില്ലായ്മയുമാണെന്നും കെ എസ് രാധാകൃഷ്ണന് പറഞ്ഞു. സര്‍ക്കാര് ഉദ്യോഗസ്ഥനായതിനു ശേഷം താന് ഒരു രാഷ്ട്രീയപാര്‍ട്ടിയിലും അംഗമായിരുന്നില്ല. കോണ്‍ഗ്രസിന്റെ സഹയാത്രികന് മാത്രമായിരുന്നു. ഇന്ത്യക്ക് നരേന്ദ്രമോദി നല്‍കിക്കൊണ്ടിരിക്കുന്ന നേതൃത്വ മഹത്വമാണ് തന്നെ ബിജെപിയിലേക്ക് ആകര്‍ഷിച്ചത്.\nRead Also: വരവും പോക്കും തുടരുന്നു; അസമില് ബിജെപി എം പി പാര്‍ട്ടി വിട്ടു\nപ്രധാനമന്ത്രി നടപ്പാക്കിയ വിവിധ പദ്ധതികള് തന്നെപ്പോലുള്ളവര് ഏറെക്കാലമായി ആവശ്യപ്പെട്ടുകൊണ്ടിരുന്നതാണെന്നും കെ എസ് രാധാകൃഷ്ണന് പറഞ്ഞു. കോണ്‍ഗ്രസിന് ഇപ്പോള് ശക്തമായ നേതൃത്വമില്ലാത്ത അവസ്ഥയാണുള്ളത്. താന് മത്സരിക്കുന്ന കാര്യത്തില് തീരുമാനം പാര്‍ട്ടിയുടേതാണ്. പാര്‍ട്ടി എന്താണോ തീരുമാനിക്കുന്നത് അതനുസരിച്ച് പ്രവര്‍ത്തിക്കുമെന്നും കെ എസ് രാധാകൃഷ്ണന് വ്യക്തമാക്കി. ബിജെപി സംസ്ഥാന അധ്യക്ഷന് പി എസ് ശ്രീധരന്‍പിള്ള, പി കെ കൃഷ്ണദാസ് തുടങ്ങിയവരും കെ എസ് രാധാകൃഷ്ണനോടൊപ്പമുണ്ടായിരുന്നു.\nലോക്‌സഭാ തെരഞ്ഞെടുപ്പില് ആലപ്പുഴ മണ്ഡലത്തില് കെ എസ് രാധാകൃഷ്ണന് ബിജെപി സ്ഥാനാര്‍ത്ഥിയാകുമെന്ന് ഏറെക്കുറെ ഉറപ്പായിട്ടുണ്ട്. ഇതിന് മുന്നോടിയായാണ് ഇന്ന് ബിജെപി അംഗത്വം സ്വീകരിച്ചത്. കോണ്‍ഗ്രസ് സഹയാത്രികനായിരുന്ന കെ എസ് രാധാകൃഷ്ണന് നേരത്തെ കാലടി സംസ്‌കൃത സര്‍വകലാശാല വൈസ് ചാന്‍സലറായും സേവനമനുഷ്ഠിച്ചിട്ടുണ്ട്.കഴിഞ്ഞ ദിവസം മുതിര്‍ന്ന കോണ്‍ഗ്രസ് നേതാവ് ടോം വടക്കന് ബിജെപിയില് ചേര്‍ന്നിരുന്നു. പുല്‍വാമ ഭീകരാക്രമണത്തില് കോണ്‍ഗ്രസിന്റെ നിലപാടില് പ്രതിഷേധിച്ചാണ് ബിജെപിയില് ചേരുന്നതെന്നായിരുന്നു ടോം വടക്കന്റെ പ്രതികരണം.


32. ശിക്കാരി ശംഭു – 2018 (Malayalam) – Dream with neo\n32. ശിക്കാരി ശംഭു – 2018 (Malayalam)\nJanuary 21, 2018 neo Malayalam Movies, Movie Reviews Leaveacomment\nകുറച്ചു കാലങ്ങൾക്കു ശേഷം പുറത്തിറങ്ങിയ കുഞ്ചാക്കോ ബോബന്റെ നല്ലൊരു എന്റർട്ടനേർ ആണ് ശിക്കാരി ശംഭു. സുഗീത് കുഞ്ചാക്കോ കൂട്ടുകെട്ടിന്റെ തിരിച്ചു വരവ്. മലയോര ഗ്രാമത്തിൽ പുലിയെ പിടിക്കാൻ വരുന്ന വേട്ടക്കരുടെ കഥ കോമഡി ട്രാക്കിലൂടെ രസകരമായി പറഞ്ഞിരിക്കുന്നു. വേണമെങ്കിൽ മറ്റൊരു “ഓർഡിനറി” എന്നൊക്കെ വിശേഷിപ്പിക്കാവുന്ന ചിത്രം.\nവലിയ പ്രതീക്ഷ ഒന്നും ഇല്ലാതെ വന്നു 2012 ലെ സൂപ്പർ ഹിറ്റ് ആയ പടം ആണ് ഓർഡിനറി. ബിജു മേനോന്റെ പാലക്കാടൻ ഭാഷയും നല്ല തമാശകളും ഗവിയുടെ സൗന്ദര്യവും പിന്നെ ക്ലൈമാക്സിൽ ഒരു ട്വിസ്റ്റും. ഓർഡിനറിയുടെ വിജയം പലർക്കും കൊടുത്ത മൈലേജ് കുറച്ചൊന്നുമല്ല. കുഞ്ചാക്കോ ബോബൻ ബിജുമേനോൻ വിജയ കൂട്ടുകെട്ടിന്റെ തുടക്കം അതായിരുന്നു. (ചില ചിത്രങ്ങളിൽ വെറുപ്പിച്ചു എന്നത് മറക്കുന്നില്ല). പിന്നെ സുഗീത് എന്ന പുതുമുഖ സംവിധായകനിൽ ഉള്ള പ്രതീക്ഷയും കൂട്ടി. പക്ഷെ ഇതേ കൂട്ടുകെട്ടിൽ പുറത്തിറങ്ങിയ രണ്ടാമത്തെ ചിത്രം3ഡോട്‌സ് നല്ലൊരു ദുരന്തമായിരുന്നു. ഓർഡിനറി സഞ്ചരിച്ച വഴിയേ തന്നെ സഞ്ചരിച്ചു കോമഡി ട്രാക്കിലൂടെ കഥ പറഞ്ഞു അവസാനം ട്വിസ്റ്റിന് ശ്രമിച്ചു അമ്പേ പരാജയപ്പെട്ട ചിത്രം. ഇന്ത്യ വിഷനിൽ മനീഷ് നാരായണൻ എഴുതിയ റീവ്യൂ ഇപ്പോളും എനിക്ക് ഓർമ ഉണ്ട് “മൂന്നു കുത്ത്, പ്രേക്ഷകന്റെ മുതുകത്ത്” എന്ന്.\nPrevious Post: 31. കാർബൺ (2018) – Malayalam\nNext Post: 33. പത്മാവത് (2018) – Hindi


ദിവ്യബലി വായനകൾ – Easter Saturday – Nelson MCBS\nBy Nelson on April 9, 2021 • ( Leaveacomment )\n🔵 ശനി, 10/4/2021\nകര്‍ത്താവ് തന്റെ ജനത്തെ സന്തോഷത്തോടെയും\nതന്റെ തിരഞ്ഞെടുക്കപ്പെട്ടവരെ ഗാനാലാപത്തോടെയും നയിച്ചു, അല്ലേലൂയാ.\nദൈവമേ, അങ്ങില് വിശ്വസിക്കുന്ന ജനങ്ങളെ\nഅങ്ങേ കൃപയുടെ സമൃദ്ധിയാല് അങ്ങ് വര്‍ധിപ്പിക്കുന്നുവല്ലോ.\nഇവരെ കരുണാപൂര്‍വം കടാക്ഷിക്കണമേ.\nഅങ്ങനെ, ജ്ഞാനസ്‌നാന കൂദാശയാല് നവജാതരായവരെ\nഭാഗ്യപൂര്‍ണമായ അനശ്വരതയുടെ വസ്ത്രം അണിയാന് ഇടയാക്കണമേ.\nഅപ്പോ. പ്രവ. 4:13-21\nഞങ്ങള് കാണുകയും കേള്‍ക്കുകയും ചെയ്ത കാര്യങ്ങളെക്കുറിച്ച് സംസാരിക്കാതിരിക്കാന് ഞങ്ങള്‍ക്കു സാധ്യമല്ല.\nഅധികാരികളും ജനപ്രമാണികളും നിയമജ്ഞരും പത്രോസിന്റെയും യോഹന്നാന്റെയും ധൈര്യം കാണുകയും അവര് വിദ്യാവിഹീനരായ സാധാരണ മനുഷ്യരാണെന്നു മനസ്സിലാക്കുകയും ചെയ്തപ്പോള് അവര് അദ്ഭുതപ്പെട്ടു; അവര് യേശുവിനോടുകൂടെ ഉണ്ടായിരുന്നവരാണെന്ന് ഗ്രഹിക്കുകയും ചെയ്തു. എന്നാല്, സുഖം പ്രാപിച്ച മനുഷ്യന് അവരുടെ സമീപത്തു നില്‍ക്കുന്നതു കണ്ടതിനാല് എന്തെങ്കിലും എതിര്‍ത്തു പറയാന് അവര്‍ക്കു കഴിഞ്ഞില്ല. അതുകൊണ്ട്, സംഘത്തില് നിന്നു പുറത്തു പോകാന് അവരോട് കല്‍പിച്ചതിനുശേഷം അവര് പരസ്പരം ആലോചിച്ചു. ഈ മനുഷ്യരോടു നാം എന്താണു ചെയ്യുക? ഇവര്‍വഴി ശ്രദ്‌ധേയമായ ഒരടയാളം സംഭവിച്ചിരിക്കുന്നു എന്നതു ജറുസലെം നിവാസികള്‍ക്കെല്ലാം വ്യക്തമായി അറിയാം. അതു നിഷേധിക്കാന് നമുക്കു സാധ്യമല്ല. എന്നാല്, ഇതു ജനത്തിനിടയില് കൂടുതല് പ്രചരിക്കാതിരിക്കാന് ഈ നാമത്തില് ഇനി ആരോടും സംസാരിക്കരുതെന്നു നമുക്ക് അവരെ താക്കീതു ചെയ്യാം. അവര് അവരെ വിളിച്ച് യേശുവിന്റെ നാമത്തില് യാതൊന്നും സംസാരിക്കുകയോ പഠിപ്പിക്കുകയോ അരുതെന്നു കല്‍പിച്ചു. പത്രോസും യോഹന്നാനും അവരോടു മറുപടി പറഞ്ഞു: ദൈവത്തെക്കാളുപരി നിങ്ങളെ അനുസരിക്കുന്നതു ദൈവസന്നിധിയില് ന്യായമാണോ? നിങ്ങള് തന്നെ വിധിക്കുവിന്. എന്തെന്നാല്, ഞങ്ങള് കാണുകയും കേള്‍ക്കുകയും ചെയ്ത കാര്യങ്ങളെക്കുറിച്ച് സംസാരിക്കാതിരിക്കാന് ഞങ്ങള്‍ക്കു സാധ്യമല്ല. അവര് അവരെ കൂടുതല് ഭീഷണിപ്പെടുത്തി വിട്ടയച്ചു. അവരെ ശിക്ഷിക്കാന് ഒരു മാര്‍ഗവും കണ്ടില്ല. കാരണം, ജനത്തെ അവര് ഭയപ്പെട്ടു. എന്തെന്നാല്, അവിടെയുണ്ടായ സംഭവത്തെക്കുറിച്ച് എല്ലാവരും ദൈവത്തെ സ്തുതിച്ചുകൊണ്ടിരുന്നു.\nകര്‍ത്താവേ, ഞാന് അങ്ങേയ്ക്ക് നന്ദി അര്‍പ്പിക്കും, അവിടുന്ന് എനിക്കുത്തരമരുളി.\nഅല്ലേലൂയ, അല്ലേലൂയ, അല്ലേലൂയ!\nകര്‍ത്താവിനു കൃതജ്ഞത അര്‍പ്പിക്കുവിന്;\nഅവിടുത്തെ കാരുണ്യം എന്നേക്കും നിലനില്‍ക്കുന്നു.\nകര്‍ത്താവ് എന്റെ ബലവും എന്റെ ഗാനവുമാണ്;\nഅവിടുന്ന് എനിക്കു രക്ഷ നല്‍കി.\nഇതാ, നീതിമാന്മാരുടെ കൂടാരത്തില് ജയഘോഷമുയരുന്നു.\nകര്‍ത്താവിന്റെ വലത്തുകൈ മഹത്വമാര്‍ജിച്ചിരിക്കുന്നു;\nകര്‍ത്താവിന്റെ വലത്തുകൈ കരുത്തു പ്രകടമാക്കി.\nഞാന് മരിക്കുകയില്ല, ജീവിക്കും;\nഞാന് കര്‍ത്താവിന്റെ പ്രവൃത്തികള് പ്രഘോഷിക്കും.\nകര്‍ത്താവ് എന്നെ കഠിനമായി ശിക്ഷിച്ചു;\nഎന്നാല്, അവിടുന്ന് എന്നെ മരണത്തിനേല്‍പിച്ചില്ല.\nനീതിയുടെ കവാടങ്ങള് എനിക്കായി തുറന്നുതരുക;\nഞാന് അവയിലൂടെ പ്രവേശിച്ചു കര്‍ത്താവിനു നന്ദിപറയട്ടെ.\nഇതാണു കര്‍ത്താവിന്റെ കവാടം;\nനീതിമാന്മാര് ഇതിലൂടെ പ്രവേശിക്കുന്നു.\nഅവിടുന്ന് എന്റെ പ്രാര്‍ഥന കേട്ട് എന്നെ രക്ഷിച്ചു.\nവഴിതെറ്റി നശിക്കാറായ ആടുകളെ\nപാപികളായ നമ്മെ നിഷ്കളങ്കനായ ക്രിസ്തു\nനീ പോകുംവഴി എന്തുകണ്ടെന്നു പറയുക.\nജീവിച്ചിരിക്കുന്നവന്റെ കല്ലറ ഞാന് കണ്ടു.\nസാക്ഷ്യം വഹിക്കുന്ന മാലാഖമാരെ കണ്ടു;\nഎന്റെ പ്രത്യാശ ജീവിച്ചിരിക്കുന്നു;\nഅവിടന്നു നിങ്ങള്‍ക്കു മുമ്പേ\nക്രിസ്തു ഉയിര്‍ത്തുവെന്നു ഞങ്ങള്‍ക്കറിയാം;\nഅവിടന്നു മരിച്ചവരില് നിന്നുയിര്‍ത്തു\nആഴ്ചയുടെ ഒന്നാം ദിവസം രാവിലെ ഉയിര്‍ത്തെഴുന്നേറ്റതിനുശേഷം, യേശു ആദ്യം മഗ്ദലേനമറിയത്തിനു പ്രത്യക്ഷപ്പെട്ടു. ഇവളില് നിന്നാണ് അവന് ഏഴു പിശാചുക്കളെ പുറത്താക്കിയത്. അവള് ചെന്ന് അവനോടുകൂടെ ഉണ്ടായിരുന്നവരെ വിവരം അറിയിച്ചു. അവര് ദുഃഖത്തിലാണ്ടു വിലപിച്ചിരിക്കുകയായിരുന്നു. അവന് ജീവിച്ചിരിക്കുന്നു എന്നും അവള്‍ക്കു കാണപ്പെട്ടു എന്നും കേട്ടപ്പോള് അവര് വിശ്വസിച്ചില്ല. ഇതിനുശേഷം അവരില് രണ്ടുപേര് ഗ്രാമത്തിലേക്കു നടന്നുപോകുമ്പോള് അവന് വേറൊരു രൂപത്തില് അവര്‍ക്കു പ്രത്യക്ഷപ്പെട്ടു. അവര് പോയി ബാക്കിയുള്ളവരെ വിവരം അറിയിച്ചു. അവരെയും അവര് വിശ്വസിച്ചില്ല.\nപിന്നീട്, അവര് പതിനൊന്നുപേ ര്‍ഭക്ഷണത്തിനിരിക്കുമ്പോള്, അവന് അവര്‍ക്കു പ്രത്യക്ഷപ്പെട്ടു. ഉയിര്‍പ്പിക്കപ്പെട്ടതിനുശേഷം തന്നെ കണ്ടവരെ വിശ്വസിക്കാത്തതു നിമിത്തം അവരുടെ വിശ്വാസ രാഹിത്യത്തെയും ഹൃദയകാഠിന്യത്തെയും അവന് കുറ്റപ്പെടുത്തി. അവന് അവരോടു പറഞ്ഞു: നിങ്ങള് ലോകമെങ്ങും പോയി, എല്ലാ സൃഷ്ടികളോടും സുവിശേഷം പ്രസംഗിക്കുവിന്.\nഅങ്ങനെ, ഞങ്ങളുടെ നവീകരണത്തിന്റെ നിരന്തര\nപ്രവര്‍ത്തനം ഞങ്ങള്‍ക്ക് നിത്യാനന്ദത്തിന് നിദാനമായി ഭവിക്കുമാറാകട്ടെ.\nക്രിസ്തുവിലേക്കു സ്‌നാനപ്പെട്ടിരിക്കുന്ന നിങ്ങള്\nക്രിസ്തുവിനെ ധരിച്ചിരിക്കുന്നു, അല്ലേലൂയാ.\nഅക്ഷയമായ ഉത്ഥാനത്തില് എത്തിച്ചേരാന്


‘ഞാനും ഭാര്യയും താമസിക്കുന്ന ഫ്‌ലാറ്റിലാണ്’ എന്നൊരു കൂട്ടിച്ചേര്‍പ്പ് സഖാവിന്റെ ഉള്ളിലെ സദാചാര ഭയത്തിന്റെ പുളിച്ചു തേട്ടലായിപ്പോയില്ലേ?ശാരദക്കുട്ടി | Vartha Jalakam\n‘ഞാനും ഭാര്യയും താമസിക്കുന്ന ഫ്‌ലാറ്റിലാണ്’ എന്നൊരു കൂട്ടിച്ചേര്‍പ്പ് സഖാവിന്റെ ഉള്ളിലെ സദാചാര ഭയത്തിന്റെ പുളിച്ചു തേട്ടലായിപ്പോയില്ലേ?ശാരദക്കുട്ടി\nഭാര്യയില്ലാത്തപ്പോഴും, ഭര്‍ത്താവില്ലാത്തപ്പോഴും സ്‌നേഹിതയെ/ സ്‌നേഹിതനെ ഫ്‌ലാറ്റിലേക്കു വിളിക്കാനും സല്‍ക്കരിക്കാനും ഭക്ഷണം കൊടുക്കാനും കുളിച്ചു വിശ്രമിക്കാന് സൗകര്യം കൊടുക്കാനും നിങ്ങള് ആരെയാണ് ഭയപ്പെടുന്നത്? സഖാവ് എന്നത് വലിയ വാക്കാണ്. വലിയ ഒരര്‍ഥമുള്ള വാക്ക്. മനസ്സിന്റെയുള്‍പ്പെടെ എല്ലാ വാതിലുകളും നിര്‍ഭയരായി , മലര്‍ക്കെ തുറന്നു കൊടുക്കുന്നവരാണ് സഖാക്കള്. അതറിയാതെ മൂലധനം വായിച്ചിട്ട് എന്തു കാര്യം?\nസ്‌നേഹിതയായ ഷാനി പ്രഭാകരനു നല്‍കിയ ഉറച്ച പിന്തുണ ശ്രദ്ധിക്കപ്പെടേണ്ടതു തന്നെ. ഷാനി ആ ആദരവ് അര്‍ഹിക്കുന്ന വ്യക്തിയാണ്. അതിനെ അങ്ങേയറ്റം ആദരിക്കുന്നു. എന്റെ’ സുഹൃത്ത് എന്നാല് ‘ഞാന്’ തന്നെ. അത്രമാത്രം പരസ്പരപൂരകമാണത്. . അവിടെ സുഖകരമായ ആത്മവിശ്വാസവും ആത്മാര്‍ഥമായ ആദരവും മാത്രം..\nഎന്നാല് ലൈംഗികതയെ ആയുധമാക്കി സദാചാരപരമായി ആക്രമിക്കാന് വരുന്നവരെ നേരിടുമ്പോള്, നമ്മുടെ ഇടതു പക്ഷ സഖാക്കള് ഈ അര്‍ഥങ്ങള് മറന്നു പോകുന്നതെങ്ങനെ? ഉള്ളിലെ യാഥാസ്ഥിതിക കുടുംബബോധവും ഭീതികളും എത്ര പരിഹാസ്യമായാണ് വെളിപ്പെട്ടു പോകുന്നത്. AkG വിഷയത്തില് ബല്‍റാമിനെ നേരിടുമ്പോള് സഖാക്കള് നടത്തിയ ന്യായീകരണവാദത്തിലും ഇത് ഞാന് സൂചിപ്പിച്ചതാണ്.\nfb പോസ്റ്റില് ‘ഞാനും ഭാര്യയുമായി ഒരുമിച്ചു താമസിക്കുന്ന ഫ്‌ലാറ്റ്’ എന്ന വരിയില് സ്വരാജ് കൊളുത്തി വെച്ച ഒരു ഇരട്ടത്താപ്പിനെ കുറിച്ചാണ് ഞാന് പറഞ്ഞു വരുന്നത്. അത് കേരളത്തിലെ എല്ലാ ഇടതുപക്ഷ സഖാക്കളുടെ ഉള്ളിലും ഊറിക്കിടക്കുന്ന സദാചാര ഭീതിയാണ്. ഭാര്യക്കു ഭര്‍ത്താവും ഭര്‍ത്താവിനു ഭാര്യയും പരസ്പരം കാവല് നില്‍ക്കുന്ന ഒരു സദാചാര ബോധത്തിലാണ് ഇവരിപ്പോഴും വിശ്വസിക്കുന്നത്. ആ ഊന്നലാണ് സഖാക്കളുടെ ജീവിതത്തിന്റെ അടിസ്ഥാന രേഖയാകുന്നത് എന്നത് സങ്കടകരമാണ്. ഭാര്യയില്ലാത്തപ്പോഴും, ഭര്‍ത്താവില്ലാത്തപ്പോഴും സ്‌നേഹിതയെ/ സ്‌നേഹിതനെ ഫ്‌ലാറ്റിലേക്കു വിളിക്കാനും സല്‍ക്കരിക്കാനും ഭക്ഷണം കൊടുക്കാനും കുളിച്ചു വിശ്രമിക്കാന് സൗകര്യം കൊടുക്കാനും നിങ്ങള് ആരെയാണ് ഭയപ്പെടുന്നത്? സഖാവ് എന്നത് വലിയ വാക്കാണ്. വലിയ ഒരര്‍ഥമുള്ള വാക്ക്. മനസ്സിന്റെയുള്‍പ്പെടെ എല്ലാ വാതിലുകളും നിര്‍ഭയരായി , മലര്‍ക്കെ തുറന്നു കൊടുക്കുന്നവരാണ് സഖാക്കള്. അതറിയാതെ മൂലധനം വായിച്ചിട്ട് എന്തു കാര്യം?\nഏതൊരു സാധാരണ മലയാളിയേയുംകാള് അല്പം പിന്നിലാണ് ഈ വിഷയത്തില് ഇടതുപക്ഷ ആണ്/പെണ് സഖാക്കള് ഇപ്പോഴും സഞ്ചരിക്കുന്നത് എന്ന വസ്തുത നിസ്സാരമായി തള്ളിക്കളയാനാകുന്നില്ല. ഇത്രയൊക്കെ അറിവും പ്രത്യയശാസ്ത്ര പരിജ്ഞാനവും രാഷ്ട്രീയ വിദ്യാഭ്യാസവും അധികാരാവസരങ്ങളും ലഭിച്ചിട്ടും കേരളത്തിലെ ഇടതുപക്ഷ കുടുംബ വ്യവഹാരത്തിനകത്ത് മെയില് ഷോവനിസം ഒരുറച്ച യാഥാര്‍ഥ്യമായിത്തന്നെ നില്‍ക്കുകയാണ്. ഒരു സാധാരണ കുടുംബ വ്യവഹാരത്തിനു പുറത്തേക്കു കടക്കാന് അവര്‍ക്കെന്താണ് കഴിയാതെ പോകുന്നത്?\nഅവള്/ അവന് ഞാന് തന്നെ എന്നു പറയാന് ധൈര്യപ്പെടുന്ന സഖാക്കള് ഉണ്ടാവണം.\nഒരു റൂമിക്കഥ. സഖാക്കള് വായിക്കണം\nഅയാള് പറഞ്ഞു ,’ഞാനാണ്’\n‘നമുക്ക് രണ്ടു പേര്‍ക്ക് ഈ മുറിയില് ഇടമില്ല’ അവള് പറഞ്ഞു\nവാതിലടഞ്ഞു. ഒരു വര്‍ഷത്തെ ഏകാന്ത വാസത്തിനും വിയോഗത്തിനും ശേഷം അയാള് വീണ്ടും വന്ന് വാതിലില് മുട്ടി\nഅയാള്‍ക്കു വേണ്ടി വാതില് തുറക്കപ്പെട്ടു.\nനിങ്ങളുടെ വിശദീകരണ പോസ്റ്റ് ഒരിക്കല് കൂടി തെളിയിച്ചിരിക്കുന്നു. അവ നിലനില്‍ക്കുന്നിടത്തോളം കാലം ശത്രുക്കള് വീണ്ടും വീണ്ടും തന്നെയാകും നിങ്ങള്‍ക്കെതിരെ ആയുധമാക്കുക. എന്റെയും താങ്കളുടെയും ഉറ്റ സുഹൃത്താണ് ഷാനി പ്രഭാകരന്. നമുക്കെല്ലാം എപ്പോള് വേണമെങ്കിലും സമയ കാല ഭേദമില്ലാതെ കയറിച്ചെല്ലാവുന്ന അത്തരം സുഹൃത്ഭവനങ്ങള് എത്രയോ ഉണ്ട്. ആ വീട്ടില് നമുക്ക് ചെല്ലാം, ഭക്ഷണം കഴിക്കാം, കുളിക്കാം, ഉറങ്ങാം, വേഷം മാറാം. എത്ര ദിവസം വേണമെങ്കിലും തങ്ങാം. നിങ്ങളുടെ ഭാര്യയുടെയോ സുഹൃത്തിന്റെ ഭര്‍ത്താവിന്റെയോ സാന്നിധ്യമോ അസാന്നിധ്യമോ അവിടെ ഒരു വിഷയം പോലുമാകേണ്ടതില്ല. പ്രതിരോധിക്കാന് ‘ഞാനും ഭാര്യയും താമസിക്കുന്ന ഫ്‌ലാറ്റിലാണ്’ എന്നൊരു കൂട്ടിച്ചേര്‍പ്പ് സഖാവിന്റെ ഉള്ളിലെ സദാചാര ഭയത്തിന്റെ പുളിച്ചു തേട്ടലായി പ്പോയില്ലേ? അതല്ലെങ്കില് സമൂഹത്തെ ഭയന്നുള്ള കുമ്പസാരം? ഭാര്യയുണ്ടോ എന്നന്വേഷിച്ചു വേണോ ഫ്‌ലാറ്റിലേക്ക് ഒരു നല്ല സുഹൃത്തിന് വരണോ വേണ്ടയോ എന്നു തീരുമാനിക്കാന്?\nസൗഹൃദം എന്ന സത്യത്തിന് ഹിന്ദുസ്ഥാന്-ചൈനീസ് സാമ്രാജ്യങ്ങളേക്കാള് പഴക്കമുണ്ടെന്നാണ് തോറോ പറയുന്നത്. രക്തബന്ധമോ ശാരീരികബന്ധമോ ഇല്ലാതെ തന്നെ ഒരാള്‍ക്ക് മറ്റൊരാളോട് തോന്നുന്ന സ്‌നേഹവും അന്യോന്യമുള്ള ഉദാരതയുമാണതെന്ന് ഓക്‌സ്‌ഫോര്‍ഡ് നിഘണ്ടു. എന്നാല് അതിന്റെ സ്വകാര്യതയും തീവ്രതയും വിവരിക്കുവാന് ഒരു നിഘണ്ടു മതിയാകില്ല.\nനിങ്ങളുടെ ഭാര്യ അവിടെ ഉള്ള സമയത്താണ്\n‘എന്റെ’ സുഹൃത്ത് എന്നാല് മറ്റൊരു ‘ഞാന്’ തന്നെ. ഞാന് പോയാലും എന്റെ കാര്യങ്ങള് നോക്കിനടത്താന് മനസ്സുണ്ടാകുന്ന ആള്. അത്രമാത്രം പരസ്പരപൂരകമാണത്. ഒരു പങ്കാളിത്തജീവിതം തന്നെ. നമ്മുടെ സ്വന്തം സ്വത്വപൂര്‍ണതയെ ഓര്‍മ്മിപ്പിക്കുന്ന സാന്നിദ്ധ്യം. അങ്ങനെ ഒരു സുഹൃത്തുണ്ടായാല് അത് പരമമായ ഭാഗ്യം. ‘മുപ്പിരിച്ചരട് എളുപ്പം പൊട്ടുകയില്ല’ എന്നു ബൈബിളില് പറയുന്നുണ്ട്. ഒരാള് വീണാല് മറ്റേയാള് താങ്ങിയെടുക്കും.; രണ്ടുപേരും ഒരുമിച്ചു വീണാല് പരസ്പരം ചൂടു നല്‍കും. സൗഹൃദം സ്‌നേഹബന്ധങ്ങളില് വെച്ചേറ്റവും ഉദാത്തമായത്. കാരണം അത് കാലത്താല് ദൃഡീകരിക്കപ്പെട്ടതാണ്. പ്രണയത്തിലേത് പോലെ വ്യര്‍ഥമായ ഭയങ്ങളോ ആസക്തമായ അസൂയകളോ ഇല്ല. ജ്വലിപ്പിക്കുന്ന തരം കാറ്റുകളുമില്ല. അവിടെ സുഖകരമായ ആത്മവിശ്വാസവും ആത്മാര്‍ഥമായ ആദരവും മാത്രം..\n#TAGS : sharadhakkutti swaraj facebook


ലോകക്കപ്പില് ഇന്ത്യയുടെ കുന്തമുനയാകാന് ബുംറ; പ്രശംസിച്ച് ജെഫ് തോംസണും\nകൂടാതെ ലോക ക്രിക്കറ്റിലെ ഏറ്റവും അപകടകാരിയായ ബൗളര് എന്നും ബുംറയെ ജെഫ് തോംസണ് വിശേഷിപ്പിച്ചു.\n22 May, 2019 at 08:19 AM\nഇന്ത്യയുടെ പേസ് ബൗളര് ജസ്പ്രീത് ബുംറയെ പ്രശംസിച്ച് ആസ്‌ട്രേലിയയുടെ ബൗളിങ് ഇതിഹാസം ജെഫ് തോംസണ്. ലോകത്തിലെ നിലവിലെ ഏറ്റവും മികച്ച ബൗളറാണ് ബുംറയെന്നും ടീമിനായി എങ്ങനെ ജയം കൊണ്ടുവരാമെന്നുമാണ് താരത്തിന്റെ ചിന്തയെന്നും അദ്ദേഹം പറഞ്ഞു. കൂടാതെ ലോക ക്രിക്കറ്റിലെ ഏറ്റവും അപകടകാരിയായ ബൗളര് എന്നും ബുംറയെ ജെഫ് തോംസണ് വിശേഷിപ്പിച്ചു. ഇതിനു മുമ്പ് സച്ചിന് തെണ്ടുല്‍ക്കറും ഡെന്നീസ് ലില്ലിയും ബുംറയെ അഭിനന്ദിച്ചിരുന്നു. അതിന് പിന്നലെയാണ് ജെഫ് തോംസണിന്റെ അഭിപ്രായം.\nഏതു തരത്തിലുള്ള പിച്ചിലും വിക്കറ്റ് വീഴ്ത്താമെന്ന ആത്മവിശ്വാസവും അതിനുവേണ്ടിയുള്ള പരിശ്രമവുമാണ് ബുംറയുടെ വളര്‍ച്ചക്കു പിന്നില്. പിച്ചു കണ്ടാല് അവിടെ എനിക്ക് എന്ത് ചെയ്യാനാകും എന്ന് ചിന്തിക്കുന്ന വ്യക്തിയാണ് ബുംറ അല്ലാതെ പിച്ചു കണ്ട് നിരാശപ്പെടുന്നവനല്ല. ഇങ്ങനെയുള്ള ഈ ചിന്തകളാണ് താരത്തിന്റെ വിജയത്തിനു കാരണം. അതിവേഗ പന്തുകളായതിനാല് ബുംറയ്ക്ക് വിക്കറ്റ് കിട്ടാനുള്ള സാധ്യത കൂടുതലാണ്. ബുംറയും ദക്ഷിണാഫ്രിക്കയുടെ കാഗിസോ റബാദയുമായിരിക്കും ഈ ലോകകപ്പിലെ മികച്ച ബൗളര്‍മാരെന്നും ജെഫ് തോംസണ് കൂട്ടിച്ചേര്‍ത്തു.\nഇതുവരെ 49 ഏകദിനങ്ങളില് നിന്ന് 85 വിക്കറ്റുകള് ബുംറ നേടി. കഴിഞ്ഞ ഐ.പി.എല് സീസണിലും ബുംറ മികവ് പുറത്തെടുത്തു. ഡെത്ത് ഓവറുകളിൽ മികച്ച രീതിയിൽ പന്തെറിയുമെന്നതാണ് ബുംറയുടെ മറ്റൊരു പ്രത്യേകത. 19 വിക്കറ്റുകളാണ് ഇന്ത്യന് പേസ് ബൗളര് വീഴ്ത്തിയത്. പരിചയസമ്പന്നമായ ബൗളിങ് നിരയാണ് ഇന്ത്യയുടേത്. കഴിഞ്ഞ 4–5 വർഷക്കാലമായി ഒന്നിച്ചു കളിക്കുന്നവരും.\nഇതാണ് ബുംറ, ഹൃദയം കീഴടക്കും ഈ സമാധാനിപ്പിക്കല്\n2 ഓവര്,2വിക്കറ്റ്,2റണ്‍സ്... വീണ്ടും ബൂം ബൂം ബുംറ\nJasprit BumrahJeff ThomsonWorld Cup Cricket 2019\nഡല്‍ഹി കലാപം; പ്രതികരണവുമായി രോഹിത്തും സെവാഗും യുവിയും\nടി20 ലോകകപ്പ്; അവസാന പന്തില് ന്യൂസിലന്റിനെ തോല്‍പിച്ച് ഇന്ത്യ സെമിയില്\nടെസ്റ്റില് കോഹ്‌ലിക്ക് ഒന്നാം റാങ്ക് നഷ്ടമായി


വഴിയോരത്ത് വെച്ചും, വീടുകളില് കൊണ്ടുവന്നുമുള്ള മത്സ്യ വില്‍പ്പന സംസ്ഥാനത്ത് പൂര്‍ണമായും നിരോധിച്ചു - Kannur Varthakal Online\nവഴിയോരത്ത് വെച്ചും, വീടുകളില് കൊണ്ടുവന്നുമുള്ള മത്സ്യ വില്‍പ്പന സംസ്ഥാനത്ത് പൂര്‍ണമായും നിരോധിച്ചു\nതിരുവനന്തപുരം: വഴിയോരത്ത് വെച്ചും, വീടുകളില് കൊണ്ടുവന്നുമുള്ള മത്സ്യ വില്‍പ്പന സംസ്ഥാനത്ത് പൂര്‍ണമായും നിരോധിച്ചു. കൊവിഡ് പ്രതിരോധ പ്രവര്‍ത്തനങ്ങളുടെ ഭാഗമായിട്ടാണ് ഇത്. മത്സ്യലേലത്തിനും നിരോധനമുണ്ട്. അതേസമയം കൊവിഡ് രോഗ വ്യാപനം വര്‍ധിക്കുന്ന സാഹചര്യത്തില് കൊല്ലം ജില്ലയിലെ മത്സ്യവിപണന മാര്‍ക്കറ്റുകള് അനിശ്ചിതകാലത്തേക്ക് അടച്ചിടും. നിയമം ലംഘിക്കുന്നവര്‍ക്ക് എതിരെ കര്‍ശന നടപടിയുണ്ടാകും. മത്സ്യത്തൊഴിലാളികളില് നിന്നും മറ്റുള്ളവരിലേക്ക് രോഗം പകരാന് തുടങ്ങിയതോടെയാണ് കര്‍ശന നടപടികളുമായി ജില്ലാഭരണകൂടം മുന്നോട്ട് പോകുന്നത്. ജില്ലയിലെ ചന്തകള് ഇനിയൊരു അറിയിപ്പ് ഉണ്ടാകുന്നത് വരെ അടച്ചിടാനാണ് തീരുമാനം. ഇതനുസരിച്ച് ജില്ലയിലെ 93 മത്സ്യ ചന്തകള് അടഞ്ഞ് കിടക്കും.\nഇതിനിടെ തിരുവനന്തപുരം ജില്ലയിലെ തീര മേഖലയില് ഇന്നു മുതല് ലോക്ഡൗണ് പ്രഖ്യാപിച്ചു. മൂന്നു മേഖലകളാക്കി തിരിച്ചാണു ലോക്ഡൗണ്. ഇതിനായി പ്രത്യേക കണ്‍ട്രോള് റൂമും തുറക്കും.പൂന്തുറയിലും പുല്ലുവിളയിലും സമൂഹ വ്യാപനം നടക്കുന്നുണ്ടെന്ന് ആരോഗ്യവകുപ്പ് സ്ഥിരീകരിച്ചിട്ടുണ്ട്.\nPrevious സംസ്ഥാനത്ത് വീണ്ടും കോവിഡ് മരണം\nNext ചക്കരക്കല്ലിൽ വൻ ചീട്ടുകളി സംഘം പിടിയിൽ


ചെലവന്നൂരിലെ തീരദേശ ലംഘനങ്ങളെക്കുറിച്ച് അന്വേഷിക്കാൻ സുപ്രിംകോടതി ഉത്തരവ്\nമരടിലെ അനധികൃത നിർമാണങ്ങൾക്ക് പിന്നാലെ ചെലവന്നൂരിലെ തീരദേശ ലംഘനങ്ങളെക്കുറിച്ച് അന്വേഷിക്കാൻ സുപ്രിംകോടതി ഉത്തരവ്.\nചെലവന്നൂരിലെ നിയമവിരുദ്ധ നിർമാണങ്ങളുമായി ബന്ധപ്പെട്ട വിജിലൻസ് കേസ് റദ്ദാക്കിയതിനെതിരെ സമർപ്പിച്ച ഹർജിയിൽ സംസ്ഥാന സർക്കാരിന് അടക്കം നോട്ടീസ് അയക്കാൻ സുപ്രിംകോടതി ഉത്തരവിട്ടു. ജസ്റ്റിസ് നവീൻ സിൻഹ അധ്യക്ഷനായ ബെഞ്ചിന്റേതാണ് നടപടി.\nവിരമിച്ചവരും സർവീസിൽ ഉള്ളവരുമായ പതിനാല് ഉദ്യോഗസ്ഥർക്കെതിരെ കുറ്റപത്രം സമർപ്പിക്കാൻ വിജിലൻസ് തയാറെടുക്കുന്നതിനിടെയാണ് ഹൈക്കോടതി കേസ് റദ്ദാക്കിയത്. ഈ നടപടി ചോദ്യം ചെയ്ത് പൊതുപ്രവർത്തകനും ചെലവന്നൂർ സ്വദേശിയുമായ എവി ആന്റണിയാണ് സുപ്രിംകോടതിയെ സമീപിച്ചത്. ബിൾഡർ സിറിൾ പോൾ നൽകിയ ഹർജിയിലാണ് കേസ് റദ്ദാക്കിയത്.\nചെലവന്നൂരിലെ തീരദേശ നിയമ ലംഘനങ്ങളിൽ 2015ൽ ആണ് വിജിലൻസ് ആൻഡ് ആന്റി കറപ്ഷൻ ബ്യൂറോ കേസ് രജിസ്റ്റർ ചെയ്തത്. പത്ത് അപ്പാർട്ട്്‌മെന്റുകളും മൂന്ന് കെട്ടിടങ്ങളും ഉൾപ്പടെ ചിെലവന്നൂരിലെ 13 നിർമാണ പ്രവർത്തനങ്ങൾക്ക് എതിരായ വിജിലൻസ് കേസ് ആണ് സുപ്രിം കോടതി വീണ്ടും ശ്രദ്ധയോടെ നോക്കികാണുന്നത്.


കമല സുരയ്യ കേരളത്തിന് ഒരു 'വർഗ്ഗീയപ്രശ്‍നം' ആയിരുന്നോ! അതാണോ 'ആമി' പറയാൻപോകുന്നത്? - Calicut Journal\nHome » കലാസാഹിതി » എഴുത്തുമേശ » കമല സുരയ്യ കേരളത്തിന് ഒരു ‘വർഗ്ഗീയപ്രശ്‍നം’ ആയിരുന്നോ! അതാണോ ‘ആമി’ പറയാൻപോകുന്നത്?\nട്രെയിലര് സിനിമയോളംതന്നെ, ഒരുപക്ഷേ അതിനേക്കാള് സൂക്ഷ്മമായി തയ്യാര്‍ചെയ്യുന്ന, സിനിമയുടെ ക്രീം ആണ്. ആ പ്രതീക്ഷയോടെ ട്രെയിലര് കണ്ട് ആമിയ്ക്ക് ടിക്കറ്റെടുത്താൽ വഞ്ചിക്കപ്പെടുമോ? മാധവിക്കുട്ടിയുടെ മതംമാറ്റത്തെ സിനിമയില് ഒരു വര്‍ഗീയ പ്രശ്നമാക്കിയിരിക്കുകയാണോ കമൽ? രാജു വിളയിൽ എഴുതുന്നു.\nസിനിമ കാണുന്നതിനുമുമ്പ് അതിനെക്കുറിച്ചുള്ള അഭിപ്രായം പറയുന്നത്, പ്രത്യേകിച്ചും ഗുണകരമല്ലാത്ത അഭിപ്രായം, ശരിയല്ല എന്നാണ് പത്മാവതിയുടെയും സെക്സി ദുര്‍ഗയുടെയുമൊക്കെ കാര്യത്തില് നമ്മള് പറഞ്ഞുകൊണ്ടിരുന്നത്. അത് ശരിയുമാണ്. അതുകൊണ്ട് ആമി എന്ന സിനിമയെക്കുറിച്ചുള്ള അഭിപ്രായമായി ഇതെടുക്കരുത്. എന്നാല് കണ്ട ട്രെയിലറെക്കുറിച്ച് അഭിപ്രായമാകാമല്ലോ. അതിനാല് ഇത് ആമി എന്ന സിനിമയുടെ ഒഫീഷ്യല് ട്രെയിലറെക്കുറിച്ചുള്ള ഗുണവിചാരമത്രെ.\nട്രെയിലര് സിനിമയോളംതന്നെ, ഒരുപക്ഷേ അതിനേക്കാള് സൂക്ഷ്മമായി തയ്യാര്‍ചെയ്യുന്ന, സിനിമയുടെ ക്രീം ആണ്. അത് സിനിമയുടെ ഒരു ഫീല്, മൂഡ് പ്രേക്ഷകന് സമ്മാനിക്കും; അല്ലെങ്കില് സമ്മാനിക്കണം. ട്രെയിലര് കണ്ട് പ്രതീക്ഷയോടെ ടിക്കറ്റെടുത്ത് വഞ്ചിക്കപ്പെട്ടവര് നിരവധിയാണ്. എന്നാല് ട്രെയിലറില് ഒരു പ്രതീക്ഷയുമില്ലാതെ തിയറ്ററില് കയറി അത്ഭുതപരതന്ത്രരായി ഇറങ്ങുന്നവര് ഇന്നുവരെ ഉണ്ടായിട്ടില്ലത്രെ.\nകമല് ബുദ്ധിമാനായ ചലച്ചിത്രപ്രവര്‍ത്തകനാണ്. സെല്ലുലോയിഡ് എന്ന സിനിമ പ്രഖ്യാപിച്ചപ്പോഴാണ് മലയാളത്തില് ആദ്യമായി സിനിമയെടുത്ത ജെ സി ഡാനിയേലിന്‍റെ കഥ ഇന്നുവരെ സെല്ലുലോയിഡിലായിട്ടില്ലല്ലോ എന്ന കാര്യം സിനിമാക്കാര് ഓര്‍ത്തത്.\nമാധവിക്കുട്ടിയുടെ കഥയുടെ കാര്യവും അതുതന്നെയാണ്. ഇത്രമാത്രം സിനിമാസാധ്യതയുള്ള ഒരു എഴുത്തുകാരിയുടെ ജീവിതം അഭ്രപാളിയിലാക്കാനുള്ള നിയോഗവും അദ്ദേഹത്തിനുതന്നെ കൈവന്നു.\nപക്ഷേ, ഡാനിയേലിനെപ്പോലെയല്ല മാധവിക്കുട്ടി. അവര് ഇന്നും ആസ്വാദകരുടെ മനസ്സില് ജീവിക്കുന്ന, എത്രയോ പേര് കണ്ടും കേട്ടും പരിചയിച്ചും അവരുടെ സ്വന്തമാക്കിയ, ഒരാളാണ്. അതിനാല്‍തന്നെ പ്രേക്ഷകന്‍റെ മനസ്സില് താരതമ്യം സ്വാഭാവികമായിരിക്കും.\nഇതെന്‍റെ ആത്മകഥയാണോ? എനിയ്ക്കറിയില്ല്യ… എന്ന മഞ്ജു വാര്യരുടെ ആത്മഗതത്തോടെയാണ് ട്രെയിലര് തുടങ്ങുന്നത്. ആ സംഭാഷണത്തിലെ ചെടിപ്പിക്കുന്ന, മലയാള സിനിമയില് മാത്രം ഒരുകാലത്ത് കേട്ടിരുന്ന വള്ളുവനാടന് സവര്‍ണ സ്ലാംഗ് ഒരിയ്ക്കലും മാധവിക്കുട്ടിയുടെ സംഭാഷണത്തിലുണ്ടായിരുന്നില്ലെന്ന് നമുക്കറിയാം. അവരുടെ എഴുത്തില് നാലപ്പാട്ടെ തറവാട്ടിലെ ചില കഥാപാത്രങ്ങള് ആ താളത്തില് സംസാരിച്ചിരുന്നു എന്ന് മാത്രം.\nനമ്മുടെ മനസ്സിലെ മാധവിക്കുട്ടിക്ക് ഒരിയ്ക്കലും യോജിക്കാത്തതാണ് മഞ്ജു വാര്യരുടെ ഡബ്ബിങ്. ഇത് സിനിമയില് മുഴച്ചുനില്‍ക്കും എന്ന് ട്രെയിലറിന്‍റെ ബലത്തില്‍തന്നെ നമുക്കുറപ്പിക്കാം. പട്ടുസാരിയില് ആഭരണങ്ങളണിഞ്ഞ് എപ്പോഴും സുന്ദരിയായിരിക്കാന് ഇഷ്ടപ്പെട്ടിരുന്നു മാധവിക്കുട്ടി എന്നതുകൊണ്ട്, മഞ്ജു വാര്യരെ ഫാന്‍സി ഡ്രസ് മത്സരത്തില് പങ്കെടുപ്പിക്കേണ്ടിയിരുന്നില്ല.\nഎന്‍റെ കഥ എന്ന മാധവിക്കുട്ടിയുടെ ആത്മകഥയാണ് സിനിമയ്ക്ക് പ്രചോദനം എന്ന് തോന്നിക്കുന്നതാണ് ട്രെയിലര്. വെറുതെയല്ല, വിദ്യാ ബാലനായിരുന്നെങ്കില് ലൈംഗികതയിലേക്ക് വഴുതിപ്പോകുമായിരുന്നു എന്ന് കമല് പറഞ്ഞത്. മാധവിക്കുട്ടിയുടെ കഥ പറയുമ്പോള് ഏതുരീതിയിലാണ് ലൈംഗികത അവതരിപ്പിക്കേണ്ടത് എന്ന് സംവിധായകന് ഇപ്പോഴും വ്യക്തതയില്ല എന്നാണ് ഇത് സൂചിപ്പിക്കുന്നത്. മാധവിക്കുട്ടിയുടെ ലൈംഗികത എന്താണ് എന്നും സംവിധായകന് പിടികിട്ടിയിട്ടില്ല. അത് ഡേര്‍ട്ടി പിക്ചേഴ്സിലെ മേനിപ്രദര്‍ശനമാണെന്ന് പാവം കമല് ധരിച്ചുവച്ചിരിക്കുന്നു.\nമാധവിക്കുട്ടിയായി മഞ്ജു വാര്യര് ഫിറ്റാവുന്നില്ല എന്നതാണ് പ്രധാന പ്രശ്നം. അതിനാല്‍ത്തന്നെ മഞ്ജു വാര്യരിലൂടെ മാധവിക്കുട്ടിയിലെത്താന് പാടുപെടേണ്ടിവരും. അതുണ്ടാക്കുന്ന കൃത്രിമത്വം സിനിമയിലില്ലാതിരിക്കാന് പ്രാര്‍ഥിക്കാം.\nമാധവിക്കുട്ടിയുടെ എഴുത്ത്, ബന്ധുക്കളും വായനക്കാരും അതില് ആരോപിക്കുന്ന സദാചാര പ്രശ്നം, പ്രണയം, മതംമാറ്റം, അതുണ്ടാക്കുന്ന വര്‍ഗീയപ്രശ്നം എന്നിവയാണ് സിനിമ ചര്‍ച്ചചെയ്യുന്നതെന്നുവേണം കരുതാന്. മാധവിക്കുട്ടിയുടെ മതംമാറ്റത്തിനു കാരണക്കാരന് എന്ന് കരുതുന്ന വ്യക്തിയുടെ രൂപസാദൃശ്യവുമായി അനൂപ് മേനോന് എത്തുന്നത് സിനിമയെ എത്രമാത്രം ഉപരിപ്ലവമായാണ് സംവിധായകന് സമീപിച്ചിരിക്കുന്നത് എന്നതിന് തെളിവാണ്.\nമാധവിക്കുട്ടിയുടെ മതംമാറ്റം ബൗദ്ധികതലത്തിലെ ചര്‍ച്ചയ്ക്കും ചില പരിഹാസത്തിനുമപ്പുറത്ത് കേരളത്തില് വലിയ പ്രശ്നങ്ങള് ഉണ്ടാക്കിയോ? എന്നാല് സിനിമയില് അതൊരു വര്‍ഗീയ പ്രശ്നമാണ് എന്നാണ് ട്രെയിലര് നല്‍കുന്ന സൂചന. രാഷ്ട്രീയ കാരണങ്ങളാലാണ് വിദ്യാ ബാലന് സിനിമയില്‍നിന്ന് പിന്‍മാറിയത് എന്ന് പറഞ്ഞ് ആ രീതിയിലുള്ള ചര്‍ച്ചയ്ക്ക് ആദ്യംമുതലേ സംവിധായകന് അരങ്ങൊരുക്കിയിരുന്നു. ഇനി സിനിമയിറങ്ങിയാല് സംഘപരിവാറിനെക്കൊണ്ട് ഒരിയ്ക്കല്‍ക്കൂടി തന്നെ കമാലുദ്ധീന് എന്ന് വിളിപ്പിച്ച് ഇടതുപക്ഷ ഇടം ഉറപ്പിക്കാനാണോ ശ്രമം എന്നുമറിയില്ല.\nഎന്തായാലും ട്രെയിലര് ദൃശ്യപരിചരണത്തില് പുതുമയൊന്നും സമ്മാനിക്കുന്നില്ല. ആമിയായുള്ള മഞ്ജുവിന്‍റെ പകര്‍ന്നാട്ടം പ്രതീക്ഷ നല്‍കുന്നില്ല. ഡബ്ബിങ് നിരാശപ്പെടുത്തുകയും ചെയ്യുന്നു. റിലീസിങ് ദിവസത്തിനായ് കാത്തിരിക്കാം. വിദ്യാ ബാലനാണോ, മഞ്ജു വാര്യരാണോ, നമ്മള് പ്രേക്ഷകരാണോ രക്ഷപ്പെടുന്നതെന്ന് കണ്ടറിയാം.\nAami Kamal Kamala Surayya manju warrier 2018-01-22\nPrevious: കേന്ദ്ര സർക്കാരിനെതിരായ പരാമർശം ഗവർണർ ഒഴിവാക്കി; നയപ്രഖ്യാപന പ്രസംഗം വിവാദത്തിലേക്ക്\nNext: എല്ലാ തീവണ്ടികളിലും റെയില്‍വെ സ്റ്റേഷനുകളിലും സിസിടിവി നിരീക്ഷണം ഏര്‍പ്പെടുത്താനൊരുങ്ങി റെയില്‍വെ


എസ് എസ് എൽ സി പരീക്ഷയിൽ തോറ്റവർക്ക് അഭിനന്ദനങ്ങൾ: തോൽവികളാണ് വിജയത്തിന്റെ മാറ്റ് കൂട്ടുന്നത് | Apj abdul kalam|kerala SSLC results|ALBERT EINSTIEN|Failed|latest update|Latest News. Kerala|abraham lincon\nKeralaJobs & VacanciesNattuvarthaLatest NewsArticleNewsIndiaEzhuthappurangalEducationEntertainmentInternationalCareerLife StyleNews StoryNerkazhchakalEditorialPadavukalDevotionalPrathikarana VedhiSpiritualityTravelEducation & CareerWriters' Corner\nതോറ്റുപോയവരാണ് എന്നും ചരിത്രം സൃഷ്ടിച്ചിട്ടുള്ളത്\nJul 15, 2021, 08:40 am IST\n‘മനുഷ്യ വംശത്തിന്റെ ഓരോ ജയത്തിന് പിറകിലും പരാജിതരുടെ അദൃശ്യമായ ഒരു നിരയുണ്ട് എന്ന ഓർമ്മയുടെ പേരാണ് ജനാധിപത്യം’\nതോറ്റ മനുഷ്യർ ഇല്ലായിരുന്നെങ്കിൽ നമ്മുടെയൊക്കെ ജയങ്ങൾക്ക് ഇത്രയും ഭംഗിയുണ്ടാകുമായിരുന്നോ. ആരൊക്കെയോ എവിടെയൊക്കെയോ തോറ്റു പോയത് കൊണ്ടല്ലേ നമ്മുടെയൊക്കെ ഒരോ ജയങ്ങളും എല്ലായിടത്തും അടയാളപ്പെടുന്നത്. ആ പരാജിതരുടെ ഒരു നിരയുണ്ട് നമ്മുടെ ഓരോ പരീക്ഷകളിലും. അവരെ എങ്ങനെയാണ് നമ്മൾ കണ്ടില്ലെന്ന് നടിക്കുക. മുഴുവൻ വിഷയങ്ങളിലും എ പ്ലസ് കിട്ടിയവനെ നമ്മുടെ നാട്ടുകൂട്ടങ്ങളും സംഘടനകളും അഭിനന്ദിക്കും അപ്പോൾ അത് കണ്ട് ദൂരെ മാറി നിൽക്കുന്ന തോറ്റു പോയ കുട്ടികളുണ്ട്. അവരോട് എങ്ങനെയാണ് നമ്മുടെ സമൂഹം നീതി പുലർത്തേണ്ടത്. അവരെയും പിടിച്ചു നിർത്തി അഭിനന്ദിക്കണം. തോറ്റുപോയവർക്ക് ജയത്തിലേക്കുള്ള വഴി കാണിച്ച് കൊടുക്കണം.\nAlso Read:വ്യായാമം ശീലമാക്കൂ; പ്രമേഹത്തെ അകറ്റാം!\nനമ്മൾ ജയിച്ചത് കൊണ്ട് മാത്രം ഈ ലോകം ഭംഗിയാകുമോ ? നമുക്ക് ചുറ്റുമുള്ള ഓരോ മനുഷ്യരും ജയിക്കണം. ഒരുപാട് തോൽവികളെ ഒരിക്കലെങ്കിലും ജയം കൊണ്ട് മറികടക്കാമെന്ന തോന്നൽ\nസമൂഹത്തിൽ നമ്മൾ സൃഷ്ടിക്കണം. ഒരു മത്സരത്തിൽ ഒപ്പം ഓടുന്നവരാണ് നമ്മൾ ഓരോരുത്തരും അതുകൊണ്ട് എല്ലാവരെയും നമ്മൾ പരിഗണിച്ചേ മതിയാകൂ. ജയിച്ചവരുടെ സന്തോഷങ്ങളിൽ ഇന്ന് മുങ്ങിപ്പോകുന്ന തോറ്റവരുടെ സങ്കടങ്ങളെയും നമ്മൾ അടയാളപ്പെടുത്തേണ്ടതുണ്ട്. ഒരുപക്ഷെ അങ്ങനെ തോറ്റു പോയവരിൽ ഒരു അബ്ദുൽ കലാമോ, ഒരു എബ്രഹാം ലിങ്കണോ ഉണ്ടായിരിക്കാം. അതുമല്ലെങ്കിൽ ഒരു ഐൻസ്റ്റീനോ, ജാൻസി റാണിയോ ഉണ്ടായിരിക്കും.\nഎല്ലാവരും അംഗീകരിക്കപ്പെടുമ്പോഴാണ് ഇവിടെ ജനാധിപത്യമുണ്ടാകുന്നത്. തോറ്റു പോയതിലല്ല ഒരു കുട്ടിയും തകർന്നു പോകാറുള്ളത്. തോൽവിയെ സമൂഹം കാണുന്ന രീതിയോടും തോറ്റു പോയവരോട് നമ്മൾ കാണിക്കുന്ന അരികുവത്ക്കരണത്തോടുമാണ് അവർ യഥാർത്ഥത്തിൽ തോൽവി സമ്മതിക്കാറുള്ളത്. പഠിച്ചവർക്ക് മാത്രം മൂല്യമുള്ള ഒരു നാടായി നമ്മുടേത് മാറുമ്പോൾ ഇവിടെ പഠിക്കാത്ത മനുഷ്യരാണ് ചരിത്രത്തിൽ അടയാളപ്പെട്ടതെന്ന് ആരും ഓർമ്മിക്കാറില്ല. തോറ്റവർ ഇപ്പോഴും നമ്മുടെയൊക്കെ ക്ലാസ്സുകളിൽ പിൻ ബെഞ്ചിൽ ഇരിക്കേണ്ടവരാണല്ലോ.\nഒരു തോൽവി കൊണ്ട് ഈ ഭൂമിയിൽ ഒരു നഷ്ടവും സംഭവിക്കുന്നില്ല. ഓരോ ജയങ്ങളും അടയാളപ്പെടുത്തുന്നത് പോലെതന്നെ ഓരോ പരാജയവും ഭൂമിയിൽ സ്വർണ്ണ ലിപികളിൽ തന്നെ അടയാളപ്പെടുന്നുണ്ട്. ഓർക്കുക തോറ്റവരുടെ തിളക്കമാണ് ജയിച്ചവർ കടം വാങ്ങുന്നത്.\nApj abdul kalam kerala SSLC results ALBERT EINSTIEN Failed latest update Latest News. Kerala abraham lincon\nപാകിസ്ഥാന് മുന് പ്രസിഡന്‍റ് മംനൂന് ഹുസൈന് അന്തരിച്ചു\nപെരുന്നാള് പരിഗണിച്ച് കൂടുതല് ഇളവുകള് : സാഹചര്യം വിലയിരുത്താന് ഇന്ന് മന്ത്രിസഭാ യോഗം\nജെട്ടി കഴുകിയ വെള്ളം കുടിച്ചാൽ സ്വർഗ്ഗത്തിൽ പോകാം, ഉസ്താദിന്റെ പ്രഭാഷണത്തെ ട്രോളി ചെകുത്താൻ\nNov 29, 2021, 08:18 pm IST\nഒമിക്രോണ് ഭീതി, രാജ്യാന്തര യാത്രക്കാര്‍ക്ക് ഏഴ് ദിവസം നിര്‍ബന്ധിത ഹോം ക്വാറന്റീൻ: വീണ ജോർജ്ജ്\nNov 29, 2021, 05:46 pm IST\nകാരണമില്ലാതെ ആദിവാസികളെ ജോലിയിൽ നിന്നും പിരിച്ചു വിടുന്നു, പകരം ആദിവാസികളല്ലാത്തവരെ നിയമിക്കുന്നു: പ്രതിഷേധം\nNov 29, 2021, 05:39 pm IST


About Author Mullanezhi\nമലയാളത്തിലെ ഒരു കവിയും ചലച്ചിത്രഗാനരചയിതാവും അഭിനേതാവുമാണ് മുല്ലനേഴി എന്ന മുല്ലനേഴി എം.എ‌ന്. നീലകണ്ഠ‌ന്.(മേയ് 16 1948 - ഒക്ടോബര് 22 2011)  1995-ല് നാടകത്തിനും, 2010-ല് കവിതയ്ക്കുമുള്ള കേരള സാഹിത്യ അക്കാദമി പുരസ്കാരങ്ങള് ലഭിച്ചിട്ടുണ്ട്.1948 മേയ് 16നു് ല് തൃശൂര് ജില്ലയിലെ അവിണിശ്ശേരിയിലുള്ള മുല്ലനേഴി മനയില് മുല്ലശ്ശേരി നാരായണ‌ന് നമ്പൂതിരിയുടെയും നങ്ങേലി അന്തര്‍ജ്ജനത്തിന്റെയും മകനായി ജനിച്ചു. യഥാര്‍ഥ നാമം നീലകണ്ഠ‌ന് നമ്പൂതിരി. രാമവര്‍മ്മപുരം സര്‍ക്കാര് ഹൈസ്കൂളില് അദ്ധ്യാപകനായി ഏറെ വര്‍ഷം ജോലി ചെയ്തു. 1980 മുതല് 83 വരെ കേരള സംഗീത നാടക അക്കാദമിയിലെ ഭരണസമിതിയില് അംഗമായിരുന്നു. അരഡസനോളം കൃതികള് മുല്ലനേഴിയുടേതായി പ്രസിദ്ധീകൃതമായിട്ടുണ്ട്. ചില നാടകങ്ങളിലും ഏതാനും സിനിമകളിലും അഭിനയിച്ചു. ഏകദേശം 69ചലച്ചിത്രഗാനങ്ങളും ഒട്ടനവധി ആല്‍ബം ഗാനങ്ങളും മുല്ലനേഴി രചിച്ചിട്ടുണ്ടു്. ഞാവല്‍പ്പഴങ്ങള് എന്ന ചിത്രത്തിലെ "കറുകറുത്തൊരു പെണ്ണാണേ" എന്നു തുടങ്ങുന്ന ഗാനത്തോടെ അദ്ദേഹം ഏറെ പ്രസിദ്ധനായി\nOther Books by Author Mullanezhi


Petrol prices hit all-time high: This month alone it has increased 16 times | രാജ്യത്തെ പെട്രോള് വില സര്‍വകാല റെക്കോര്‍ഡില്: ഈ മാസം മാത്രം വര്‍ധിച്ചത് 16 തവണ - Malayalam Oneindia\nഎവിടെ പരിപാടി അവതരിപ്പിച്ചാലും.. ബിജെപി സമരത്തിലെ ഡിവൈഎഫ്‌ഐ പ്ലക്കാര്‍ഡ് വൈറൽ\nക്ഷേമ പ്രവര്‍ത്തനത്തിന് പണം വേണം: പെട്രോള് വില വര്‍ധനവിനെ ന്യായീകരിച്ച് ധര്‍മേന്ദ്ര പ്രധാന്\nഇന്ധന വില വര്‍ധനവ്: ജൂൺ 21ന് 15 മിനുട്ട് നേരം വാഹനം നിരത്തില് നിര്‍ത്തിയിട്ട് പ്രതിഷേധിക്കും\n26 min ago വിദ്യാർത്ഥികൾക്ക് ഓൺലൈൻ സൗകര്യമേർപ്പെടുത്തുന്നതിനായി വിദ്യാമിത്രം പദ്ധതിയുമായി കണ്ണുർ കോർപറേഷൻ\n26 min ago ക്വാറി മാഫിയ തുരന്ന് തീർക്കുന്ന വാഴമല സംരക്ഷിക്കുന്നതിനായി യുവമോർച്ച സമരത്തിലേക്ക്\n27 min ago പയ്യാമ്പലം വിഷയത്തിൽ കോർപറേഷനെതിരെ തുറന്ന പോരിന് എൽ.ഡി.എഫ്: കൗൺസിലർമാർ ധർണ നടത്തും\nUpdated: Mon, May 31, 2021, 20:02 [IST]\nദില്ലി: ഇന്ത്യയില് പെട്രോള്-ഡീസല് വില സര്‍വ്വകാല റെക്കോര്‍ഡില്. മെയ് മാസത്തിലെ അവസാന ദിവസമായ ഇന്ന് മാത്രം പെട്രോളിന് 29 പൈസയും ഡീസലിന് 26 പൈസയുമാണ് വര്‍ധിപ്പിച്ചത്. അടുത്തിടെ തുടര്‍ച്ചയായുണ്ടായ വര്‍ധനവിനെ തുടര്‍ന്ന് മുംബൈയിൽ പെട്രോൾ വില ലിറ്ററിന് 100 രൂപ കടന്നു. മുംബൈയിൽ ഒരു ലിറ്റർ പെട്രോളിന് 100.47 രൂപയാണ്. ദില്ലിയിൽ മെയ് 29 ന് ഒരു ലിറ്റർ പെട്രോളിന് 94.23 രൂപയാണ് നിരക്ക്. അതേസമയം ചെന്നൈയിൽ പെട്രോൾ വില 95.76 രൂപയായി ഉയർന്നു. കൊൽക്കത്തയിൽ ഒരു ലിറ്റർ പെട്രോളിന് 94.25 രൂപയുമാണ് നിരക്ക്.\nമെയ് മാസത്തിൽ ഡീസൽ വിലയും കുത്തനെ ഉയർന്നു. മുംബൈയിൽ ഒരു ലിറ്റർ ഡീസലിന് ലിറ്ററിന് 92.45 രൂപയാണ് വിലയെങ്കില് ദില്ലിയിൽ ഇത് 85.15 രൂപയാണ്. ഒരു ലിറ്റർ ഡീസലിന് ചെന്നൈയിൽ 89.90 രൂപയും കൊൽക്കത്തയിൽ 88 രൂപയുമാണ് വില. രാജസ്ഥാൻ, മധ്യപ്രദേശ്, മഹാരാഷ്ട്ര എന്നിവിടങ്ങളിലെ ചില പ്രദേശങ്ങളില് പെട്രോളിന്‍റെ നിരക്ക് ഇതിനകം 100 രൂപ മറികടന്നിട്ടുണ്ട്. നിയമസഭ തിരഞ്ഞെടുപ്പുകള് കഴിഞ്ഞതിന് ശേഷം ഈ മാസം ആദ്യം മുതൽ ഇന്ധന വില കുതിച്ചുയരുകയാണ്. ഇതിന് ശേഷം മാത്രം പെട്രോൾ വിലയില് ലിറ്ററിന് 3.83 രൂപയും ഡീസലിന് 4.42 രൂപയുമാണ് വര്‍ധിച്ചത്.\nനിയന്ത്രണങ്ങള് എടുത്ത് കളഞ്ഞതിന് ശേഷം ഓയിൽ മാർക്കറ്റിംഗ് കമ്പനികളായ ഇന്ത്യൻ ഓയിൽ കോർപ്പറേഷൻ, ഭാരത് പെട്രോളിയം, ഹിന്ദുസ്ഥാൻ പെട്രോളിയം കോർപ്പറേഷൻ ലിമിറ്റഡ് എന്നിവരാണ് ദിനംപ്രതി പെട്രോള്-ഡീസല് നിരക്ക് പരിഷ്കരിക്കുന്നത്. അന്താരാഷ്ട്ര വിപണിയില് എണ്ണ വില ഈ ആഴ്ചയിൽ5ശതമാനത്തിലധികം ഉയർന്നു. ആഗോള മാനദണ്ഡമായ ബ്രെൻറ് വെള്ളിയാഴ്ച രണ്ട് വർഷത്തെ ഏറ്റവും ഉയർന്ന നിലയാണിത്. ബ്രെന്റ് 17 സെൻറ് അഥവാ 0.2 ശതമാനം ഉയർന്ന് 69.63 ഡോളറിലെത്തി.\n2019 മെയ് മാസത്തിന് ശേഷമുള്ള ഏറ്റവും ഉയർന്ന നിരക്കാണ്. യുഎസ് വെസ്റ്റ് ടെക്സസ് ഇന്റർമീഡിയറ്റ് ക്രൂഡ് ബാരലിന് 53 സെൻറ് അഥവാ 0.79 ശതമാനം ഉയര്‍ന്ന് 66.32 ഡോളറായി. 2020 മാർച്ച് മുതൽ 2020 മെയ് വരെ പെട്രോളിന് 13 രൂപയും ഡീസലിന് 16 രൂപയും കേന്ദ്രം എക്സൈസ് തീരുവ ഉയർത്തി. ഡീസലിന് 31.8 ഡോളറും പെട്രോളിന് 32.9 ഡോളറുമാണ് തീരുവ. വാറ്റ് ഓരോ സംസ്ഥാനത്തിന അടിസ്ഥാനത്തിലും വ്യത്യാസപ്പെട്ടു കിടക്കുന്നു.\nPetrol price crossed hundred Rupees\nഇന്ധന വില; മഹാമാരിക്കാലത്തെങ്കിലും ജനങ്ങളെ കൊല്ലാകൊല ചെയ്യുന്നത് അവസാനിപ്പിക്കണമെന്ന് ഉമ്മൻചാണ്ടി\nവീണ്ടും ഉയർന്ന് ഇന്ധന വില; തിരുവനന്തപുരത്ത് പെട്രോൾ വില 98 കടന്നു\nസൗദി അറേബ്യയുടെ അപ്രതീക്ഷിത നീക്കം; ഇന്ത്യയില് കാര്യങ്ങള് കൈവിടും... ബദല് നിര്‍ബന്ധം\n'ജനങ്ങൾക്ക് മേൽ ഇടിത്തീ വീഴ്ത്തി ഇന്ധന വില നൂറു കടത്തി', മോദി സർക്കാരിനെതിരെ കെസി വേണുഗോപാൽ\nസാധാരണക്കാരെ ചവിട്ടിമെതിച്ച് ബിജെപി കോര്‍പ്പറേറ്റുകള്‍ക്ക് പരവതാനി വിരിയ്ക്കുന്നു; എ വിജയരാഘവൻ\nബിജെപിയെ പരിഹസിച്ച് എംവി ജയരാജന്: ജനങ്ങൾക്ക് കുഴലും ഇല്ല പണവും ഇല്ല; വിലക്കയറ്റം പ്രശ്നമാണ്\npetrol price petrol diesel പെട്രോള്\nPetrol prices hit all-time high: This month alone it has increased 16 times\nകോൺഗ്രസിൽ മുറിവുണക്കൽ; ചെന്നിത്തലയെ ദില്ലിയിലേക്ക് വിളിപ്പിച്ച് രാഹുൽ... ദേശീയ രാഷ്ട്രീയത്തിലേക്ക് മടക്കം?\nലോക്ക് ഡൗൺ ഇളവ്;യാത്ര എങ്ങനെ? പുതിയ മാർഗനിർദേശം പുറത്ത്.. ഇളവുകൾ അറിയാം\nകൊറോണ വൈറസിനെ നേരിടുന്നതില് കോവിൻ ആപ്പ് വളരേയധികം സഹായിച്ചു: നരേന്ദ്ര മോദി


FIFA World Cup 2018: Nissu Cauti the girlfriend of the Peru national team who takes her top off when they score: പെറു ആദ്യ ഗോളടിച്ചാൽ മേൽവസ്ത്രം അഴിച്ചുമാറ്റും; പ്രഖ്യാപനവുമായി സൂപ്പർ മോഡൽ\nFIFA World Cup 2018: പെറു ടീമിന്റെ കാമുകിയെന്ന് സ്വയം വിശേഷിപ്പിച്ച നിസു കോട്ടിയയാണ് പ്രഖ്യാപനം നടത്തിയത്\nJune 19, 2018 12:20:39 pm\nFIFA World Cup 2018: ലോകകപ്പിൽ പെറു ടീം ഗോളടിച്ചാൽ മേൽവസ്ത്രം അഴിച്ചുമാറ്റുമെന്ന് പ്രഖ്യാപിച്ച് പെറു മോഡൽ. പെറു ടീമിന്റെ കാമുകിയെന്ന് സ്വയം വിശേഷിപ്പിച്ച നിസു കോട്ടിയയാണ് പ്രഖ്യാപനം നടത്തിയത്. പെറു ടീമിനോടുളള ആരാധന തലയ്‌ക്കു പിടിച്ചാണ് നിസു ഇത്തരമൊരു പ്രഖ്യാപനം നടത്തിയിരിക്കുന്നത്.\nഡെൻമാർക്കിനോുളള ആദ്യ മൽസരത്തിൽ തന്നെ തന്റെ പ്രഖ്യാപനം നടപ്പിലാക്കാൻ കഴിയുമെന്ന പ്രതീക്ഷയിലായിരുന്നു നിസു. എന്നാൽ ആദ്യ മൽസരത്തിൽ പെറുവിന് ഗോളൊന്നും നേടാനായില്ല. ഫ്രാൻസിന് എതിരെയുളള പെറുവിന്റെ അടുത്ത മൽസരത്തിലാണ് ഇനി നെസുവിന്റെ പ്രതീക്ഷ. അതുവരെ ആരാധകരോട് കാത്തിരിക്കാനാണ് നിസു ആവശ്യപ്പെട്ടിരിക്കുന്നത്.\nവ്യാഴാഴ്‌ച നടക്കുന്ന മൽസരത്തിൽ പെറുവിന് ഗോളടിക്കാനായില്ലെങ്കിൽ പിന്നെ ജൂൺ 26 വരെ നിസുവിന് വീണ്ടും കാത്തിരിക്കണം. അന്ന് ഓസ്ട്രേലിയയുമായിട്ടാണ് പെറുവിന്രെ മൽസരം.\nമൂന്നു വർഷം മുൻപ് സൂപ്പർ ഫാൻ ആന്റിക്‌സ് എന്ന സ്വന്തം ബ്രാൻഡ് തുടങ്ങിയാണ് നിസുവിന്റെ പെറുവിനോടുളള ആരാധന തുടങ്ങിയത്. അന്നത്തെ കോപ്പ അമേരിക്കയിലെ പെറുവിന്റെ കുതിപ്പിന് പിന്നിൽ ഗ്യാലറിയിലെ നിസുവിന്റെ സാന്നിധ്യമാണെന്ന പറച്ചിലുകളുണ്ട്.\nFIFAFIFA World Cup 2018Peru\nWeb Title: Nissu cauti the girlfriend of the peru national team who takes her top off when they score


തഡഗ്റോളി ബഹദൂര് ( 1995)\nആസാമീസ് ചലച്ചിത്രത്തിനു ദേശീയവും അന്തര് ദേശീയവുമായ ഫിലിം ഫെസ്റ്റിവലുകളില് സാന്നിദ്ധ്യമാകാനും പുരസ്ക്കാരങ്ങളും ബഹുമതികളും നേടുന്നതിനും കാരണക്കാരന് എന്നു പറയാവുന്ന ജാന ബറുവയുടെ വിഖ്യാത ചിത്രമാണു 'തഡഗ്റോളി ബഹദൂര് '\nആസാമീസ് ഗ്രാമങ്ങളുടെ ഉള്‍ത്തുടിപ്പുകളും വേദനകളും ഗ്രാമവാസികളുടെ മോഹങ്ങളും മോഹഭംഗങ്ങളും ജാന ബറുവ ഒരു വൃദ്ധനായ കടത്തുവഞ്ചിക്കാരനിലൂടെ പറയുന്നു. മകന് പഠിച്ച് നഗരവാസിയായി മാറുന്നതോടെ ഗ്രാമീണ ജീവിതത്തെക്കുറിച്ചുള്ള അയാളുടെ സങ്കല്പ്പങ്ങള് മാറുന്നു. പട്ടണത്തില് കഴിയുന്ന മകന്റെ സ്വത്തുക്കള് സംരക്ഷിക്കുന്ന ജോലിയിലേക്കു കടത്തുകാരന് മാറുന്നു . ഗ്രാമത്തിലുള്ള തന്റെ അച്ഛനെയും തന്റെ മറ്റു കുടുംബാംഗങ്ങളേയും അവഗണിക്കുന്ന ഒരവസ്ഥ. ഇതിനിടയിലാണു തനിക്കു ഉപജീവനം നല്‍കുന്ന കടത്ത് ജോലി ഇല്ലാത്ത ഒരവസ്ഥയിലേക്കു- പുഴയ്ക്കു മീതെ പാലം വരുന്നു- കാര്യങ്ങള് നീങ്ങുന്നത്. തികച്ചും ഏകാകിയും നിരാശ്രയനും ആയ അയാളുടെ വിഹ്വലതകളാണു ജാന ബറുവ പറയുന്നത്.\n95 ലെ മികച്ച പ്രാദേശിക ചിത്രത്തിനുള്ള ദേശീയ പുരസ്ക്കാരം ലഭിച്ചതിനു പുറമെ ചിക്കാഗോ ഇന്റെര്‍നാഷണല് ഫെസ്റ്റിവല് വേള്‍ഡ് പീസ് പ്രൈസ് , ബ്രസ്സലസില് മികച്ച സം വിധായകനുള്ള പുരസ്ക്കാരം, ഫ്രിപ്രസ്സി പുരസ്ക്കാരം, ഫ്രാന്‍സിലെ നാന്ത് ഫെസ്റ്റിവലില് മികച്ച സിനിമയ്ക്കുള്ള ഫ്രീഡോ പബ്ലിക്ക് അവാര്‍ഡ് ഇവ നേടിയിട്ടുണ്ട്. ഈ ചിത്രത്തിന്റെ തിരക്കഥാകൃത്തും സംവിധായകനും ബറുവ തന്നെയായിരുന്നു.\n1952 ഒക്ടോബര് 17നു ആസാമിലെ ഗഹൗട്ടിയിലാണു ജനനം. പൂനാ ഫിലിം ഇന്‍സ്റ്റ്യൂട്ടിലെ പഠനശേഷം ഐ എസ് ആര് ഒ യില് ജോലി ചെയ്യുമ്പോള് പ്രൊഡ്യൂസറായി ഇരുന്നൂറോളം ലഘുചിത്രങ്ങള് നിര്‍മിച്ചു. അതിനു പുറമെ ഏതാനും ഹ്രസ്വചിത്രങ്ങളുടെ സം വിധായകനുമായി. ആദ്യ ഫീച്ചര് ഫിലിം അപ് രൂപ് ദേശീയ തലത്തില് മികച്ച പ്രാദേശിക ചിത്രത്തിനുള്ള അവാര്‍ഡ് നേടി. പിന്നീടു പുറത്തു വന്ന ' ഹലോദിയ ചോരയ സൗധാന് ഖായ്' മികച്ച ദേശീയ ചിത്രത്തിനുള്ള പുരസ്ക്കാരവും ലെകര്‍ണോ ഇന്റെര്‍നാഷണല് ഫെസ്റ്റിവലില് എക്യൂമെനിക്കല് ജൂറി പ്രൈസും നേടുകയുണ്ടായി. ' ബൊനാനി' മികച്ച പാരിസ്ഥിതിക ചിത്രമായും ' ഫിറിണ്ടോട്ടി ' മികച്ച രണ്ടാമത്തെ ദേശീയ ചിത്രമായും തെരെഞ്ഞെടുക്കുകയുണ്ടായി. പിന്നീടു വന്ന ' പൊക്കി' മികച്ച പ്രാദേശിക ചിത്രത്തിനുള്ള അവാര്‍ഡും നേടി. ' ക്രോണിക്കിള് രാംധേനു' ' മേംനെ ഗാന്ധികോ നഹീം മാരാ' എന്നിവ ദേശീയവും അന്തര്‍ദേശീയവുമായ ഫെസ്റ്റിവലുകളില് നിരവധി പുരസ്ക്കാരങ്ങള് നേടിയിട്ടുണ്ട്.\nമുംബൈ കട്ടിംഗ്സ് ആണു ഏറ്റവും അവസാനമായി പുറത്തുവന്ന ചിത്രം. മാതൃഭാഷയിലും ഹിന്ദിയിലുമാണു ചിത്രങ്ങളെല്ലാം നിര്‍മ്മിച്ചത്. എട്ടു തവണ ദേശീയ പുരസ്ക്കാരങ്ങളും പത്തോളം അന്തര് ദേശീയ പുരസ്ക്കാരങ്ങളും നേടിയിട്ടുണ്ട്.


Geneshkumar tells he knows something more on this issue - Malayalam Filmibeat\n| Updated: Tuesday, February 21, 2017, 15:52 [IST]\nമലയാളത്തിന്റെ യുവതാരം അക്രമിക്കപ്പെട്ടതിന്റെ ദുരൂഹതകള് ഇനിയും അവസാനിക്കാതെ തുടരുകയാണ്. പ്രധാന പ്രതി ഇപ്പോഴും പോലീസിനെ വെട്ടിച്ച് നടക്കുകയാണ്. ഈ വിഷയത്തില് കൃത്യമായ നീക്കം ഇതുവരേയും ആരുടേയും ഭാഗത്ത് നിന്നും ഉണ്ടായിട്ടില്ല. എങ്കിലും ആരോപണ ശരങ്ങളും സംശയത്തിന്റെ മുനയും നീളുന്നത് സിനിമാ മേഖലയിലേക്ക് തന്നെയെന്നതാണ് യാഥാര്‍ത്ഥ്യം. ആ സംശയത്തിന് ആക്കം വര്‍ദ്ധിപ്പിക്കുന്ന പരാമര്‍ശവുമായാണ് നടനും എംഎല്‍എയുമായ കെബി ഗണേഷ്‌കുമാര് രംഗത്തെത്തിയിരിക്കുന്നത്.\nസിനിമ മേഖലയുടെ ഉള്ളറയേക്കുറിച്ച് പറഞ്ഞ് കേള്‍ക്കുന്ന കഥകള്‍ക്കുപ്പുറത്തേക്കുള്ള ഊഹാപോഹങ്ങള് മാത്രമായിരുന്നു നിലനിന്നിരുന്നത്. അത് തീര്‍ത്തും തള്ളിക്കളയാനാകില്ലെന്ന തരത്തിലാണ് ഗണേഷ്‌കുമാറിന്റെ വെളിപ്പെടുത്തല്. പുതിയ സൂചനകള് ഈ വിഷയത്തില് നല്‍കുന്നുണ്ടെന്നല്ലാതെ എല്ലാക്കാര്യങ്ങളും തുറന്ന് പറയാനും അദ്ദേഹം തയാറായില്ല. എങ്കിലും മലയാള സിനിമ അധോലോകത്തിന്റെ കൈയിലാണെന്ന് അദ്ദേഹം വ്യക്തമാക്കി. മാതൃഭൂമി ചാനലിലാണ് അദ്ദേഹം ഇക്കാര്യം വ്യക്തമാക്കിയത്.\nസിനിമയില് ഗുണ്ടായിസവും അധോലോകവും കഥകളില് മാത്രമായിരുന്നെങ്കില് ആ സ്ഥിതിയ്ക്ക് മാറ്റം വന്നിരിക്കുകയാണ്. കഥയ്ക്കുള്ളിലല്ല അതിനും പുറത്തേക്ക് ഗുണ്ടായിസവും അധോലോക സാന്നിദ്ധ്യവും വളരുകയാണ്. അത് നമുക്ക് സിനിമകളില് നിന്നുതന്നെ വ്യക്തമാകുമെന്ന് ഗണേഷ്‌കുമാര് പറയുന്നു. നടി ആക്രമിക്കപ്പെട്ട സംഭവം ഇത്തരത്തില് വായിക്കപ്പെടണമെന്നും അദ്ദേഹം സൂചിപ്പിച്ചു.\nസിനിമയിലും റിയല് എസ്‌റ്റേറ്റിലും അധോലോക മാഫിയ വാഴുന്ന ഒരു കാലുമുണ്ടായിരുന്നത് അങ്ങ് ബോംബെയിലായിരുന്നു. എന്നാല് അവിടെ നിന്നും അതിപ്പോള് കൊച്ചിയിലേക്കും എത്തിയിരിക്കുകയാണ്. മലയാള സിനിമ അധോലോകത്തിന്റെ കൈയിലാണെന്നും ഗണേഷ്‌കുമാര് പറഞ്ഞു. സിനിമകളില് പോലും ഇവരുടെ സാന്നിദ്ധ്യം നമുക്ക് ദൃശ്യമാകുമെന്നും അദ്ദേഹം പറഞ്ഞു.\nനടി ആക്രമിക്കപ്പെട്ടതിന് സമാനമായ സംഭവങ്ങള് ആദ്യമായല്ല. ഇതിന് മുമ്പ് നിരവധി സ്ത്രീകളെ ഭീഷണിപ്പെടുത്തി പണം തട്ടിയിട്ടുണ്ടെന്ന് ഗണേഷ് കുമാര് പറഞ്ഞു. യുവനടിയേയും ഭീഷണിപ്പെടുത്തി പണം തട്ടുകയായിരുന്നു ലക്ഷ്യമെന്നാണ് ഇപ്പോള് പിടിയിലായ പ്രതികളില് നിന്ന് ലഭിക്കുന്ന വിവരം.\nസിനിമയിലെ ഇത്തരകാര്യങ്ങളുമായി ബന്ധപ്പെട്ട് തനിക്ക് പലകാര്യങ്ങളും അറിയാമെന്ന് ഗണേഷ്‌കുമാര് പറഞ്ഞു. എന്നാല് അവയെല്ലാം പൊതു സമൂഹത്തില് പറയാനാകില്ല. പുറത്ത് പറയാന് പറ്റാത്ത പലകാര്യങ്ങളും സംഭവിക്കുന്നുണ്ട്. ഇക്കാര്യങ്ങള് മുഖ്യമന്ത്രിയെ അറിക്കുമെന്നും ഗണേഷ്‌കുമാര് പറഞ്ഞു.\nഇക്കാര്യത്തില് നിന്ന് മമ്മുട്ടിയും മോഹന്‍ലാലും പോലും ഒഴിഞ്ഞ് നില്‍ക്കുന്നില്ല. അവരടക്കം അഭിനയിക്കുന്ന വലിയ സിനിമകളില് പോലും നിലവാരം കുറഞ്ഞ സിനിമകളുടെ സാന്നിദ്ധ്യം കാണാം. ഇത്തരം സാമൂഹ്യ വിരുദ്ധരുടെ സിനിമകളാണതെന്നും ഗണേഷ് പറഞ്ഞു. ഇവ കാണമ്പോള് നമുക്ക് മനസിലാകും. കൊച്ചിയില് മാന്യന്മാരായ ഒരുപാട് നല്ല വ്യക്തികളുണ്ടെന്നും അദ്ദഹം കൂട്ടിച്ചേര്‍ത്തു.\nസിനിമയ്ക്ക് കേരളത്തില് എന്തിനാണ് ഗുണ്ടകള്. അനുചരന്മാരും അനുയായികളും ഉള്‍പ്പെടുന്ന ഒരു വൃന്ദത്തെ സൃഷ്ടിച്ചെടുത്തതിന്റെ പങ്ക് താരങ്ങള്‍ക്ക് തന്നെയാണ്. തങ്ങളുടെ സംരക്ഷണത്തിനും സിനിമാ ചിത്രീകരണത്തിന്റെ സുഗമമായി നടത്തിപ്പിനും സിനിമാ മേഖല പലപ്പോഴും ഗുണ്ടകളുടെ സഹായം തേടുന്നു. ഒരു സെലിബ്രിറ്റി സ്റ്റാറ്റസിന്റെ മറ ഗുണ്ടകള്‍ക്കും ഗുണകരമാകും.\nRead more about: malayalam film malayalam cinema malayalam movie kb ganesh kumar actress attack മലയാളം സിനിമ ഗണേഷ്‌കുമാര് നടി ആക്രമണം\nGeneshkumar tells he knows something more on this issue. But can't reveal evrything to the public, he added.


തൃണമൂലിന്റെ അവിശ്വാസപ്രമേയം സ്പീക്കര് തള്ളി\nമമതയുടെ അവിശ്വാസപ്രമേയം സ്പീക്കര് തള്ളി\nThursday 22nd November 2012 1:18pm\nന്യൂദല്‍ഹി: തൃണമൂല് കോണ്‍ഗ്രസ് പാര്‍ലമെന്റിന്റെ ശീതകാല സമ്മേളനത്തില് അവതരിപ്പിച്ച അവിശ്വാസപ്രമേയത്തിന്റെ നോട്ടീസ് തള്ളി. പ്രമേയം അവതരിപ്പിക്കുന്നതിന് ആവശ്യമായ എം.പിമാരുടെ പിന്തുണ ലഭിക്കാത്തതിനാലാണ് സ്പീക്കര് നോട്ടീസ് തള്ളിയത്.\nതൃണമൂല് കോണ്‍ഗ്രസ് പാര്‍ട്ടി എം.പി സുദീപ് ഗംഗോപാദ്യയാണ് അവിശ്വാസപ്രമേയ നോട്ടീസ് പാര്‍ലമെന്റില് അവതരിപ്പിച്ചത്. അവിശ്വാസ പ്രമേയത്തിന് 50 അംഗങ്ങളുടെ പിന്തുണയാണ് വേണ്ടത്. തൃണമൂലിന് 19 അംഗങ്ങളാണുള്ളത്. അവിശ്വാസപ്രമേയത്തെ മറ്റ് കക്ഷികളും പിന്തുണയ്ക്കുമെന്നായിരുന്നു തൃണമൂലിന്റെ വിശ്വാസം.\nപ്രതിപക്ഷ പാര്‍ട്ടികളായ ബി.ജെ.പിയും സി.പി.ഐ.എമ്മും പ്രമേയത്തെ പിന്തുണയ്ക്കില്ലെന്ന് നേരത്തെതന്നെ അറിയിച്ചിരുന്നു. രണ്ടാം യു.പി.എ സര്‍ക്കാരിനെതിരെ ആദ്യമായാണ് അവിശ്വാസപ്രമേയം വരുന്നത്.\nഅന്തരിച്ച മുന് പാര്‍ലമെന്റ് അംഗങ്ങള്‍ക്ക് ആദരാഞ്ജലി അര്‍പ്പിച്ചാണ് രാവിലെ ഇരുസഭകളും തുടങ്ങിയത്. കഴിഞ്ഞ ദിവസം അന്തരിച്ച ശിവസേന നേതാവ് ബാല് താക്കറെക്കും പാര്‍ലമെന്റ് ആദരാഞ്ജലി അര്‍പ്പിച്ചു.\nതുടര്‍ന്ന് സ്പീക്കര് സഭാ നടപടികളിലേക്ക് കടന്നതോടെ ചില്ലറ വ്യാപാര രംഗത്തെ വിദേശ നിക്ഷേപ വിഷയത്തില് പ്രതിപക്ഷ കക്ഷികള് ബഹളം തുടങ്ങി. തുടര്‍ന്ന് ഇരുസഭകളും 12 വരെ നിര്‍ത്തിവെച്ചു. സര്‍ക്കാരിനെ പുറത്തു നിന്നും പിന്തുണയ്ക്കുന്ന സമാജ്‌വാദി പാര്‍ട്ടി അംഗങ്ങളും ബഹളവുമായി സഭയുടെ നടുത്തളത്തിലിറങ്ങി.\nവിഷയത്തില് വോട്ടെടുപ്പോടെയുള്ള ചര്‍ച്ച വേണമെന്ന് പ്രതിപക്ഷ നേതാവ് സുഷമ സ്വരാജ് ആവശ്യപ്പെട്ടു. മുന് ധനമന്ത്രി പ്രണബ് മുഖര്‍ജി ഇക്കാര്യം പാര്‍ലമെന്റില് ചര്‍ച്ച ചെയ്യാമെന്ന് ഉറപ്പ് നല്‍കിയിരുന്നു. എന്നാല് സര്‍ക്കാര് വാക്ക് പാലിക്കാതെ മുന്നോട്ട് പോവുകയാണെന്നും സുഷമ ആരോപിച്ചു.\nചില്ലറ വ്യാപാര രംഗത്തെ വിദേശ നിക്ഷേപ വിഷയത്തിലാണ് യു.പി.എയുടെ പ്രമുഖ സഖ്യകക്ഷിയായിരുന്ന തൃണമൂല് കോണ്‍ഗ്രസ് സര്‍ക്കാരിനുള്ള പിന്തുണ പിന്‍വലിച്ചത്. ഇതേതുടര്‍ന്ന് പശ്ചിമ ബംഗാളിലെ തൃണമൂല് കോണ്‍ഗ്രസ് മന്ത്രിസഭയില് നിന്നും കോണ്‍ഗ്രസ് മന്ത്രിമാരും രാജിവെച്ചു.